Disappointed,apainting by Jogesh Chandra Seal (1895–1926).\nരാഷ്ട്രീയനേതാക്കന്മാർ എന്തുതന്നെ പറഞ്ഞാലും, കലയ്ക്കു് ഒരു സാമൂഹ്യലക്ഷ്യമുണ്ടെന്നുള്ളതു ജനസാമാന്യം സമ്മതിക്കുന്ന വസ്തുതയല്ല. ഈ അഭിപ്രായം പൊതുജനവിദ്വേഷമാണെന്നോ പിന്തിരിപ്പത്തമാണെന്നോ മുദ്രയടിച്ചു തള്ളിയതുകൊണ്ടു കാര്യമായില്ല. വിപ്ലവകാരിയായാലും സാമൂഹ്യപരിഷ്കർത്താവായാലും ഒരുവൻ തന്റെ ചുറ്റിലുമുള്ള സമുദായത്തിന്റെ യഥാർത്ഥ മാനസികനിലവാരം മനസ്സിലാക്കിയിരിക്കണം. ജനസാമാന്യത്തിനു പൊതുവെ എന്തെങ്കിലും ഒരു കുറവുണ്ടെന്നു പറയുന്നതു് ഒരു പിന്തിരിപ്പൻ ആശയമല്ല. അതു ജനങ്ങളെ അവഹേളിക്കുകയുമല്ല. സമുദായത്തിനു സാംസ്കാരികമായി ഉയരേണ്ട ആവശ്യമില്ലെന്നുവന്നാൽ പുരോഗമനം തന്നെ അനാവശ്യമായിത്തീരും. പരിവർത്തനം നിരർത്ഥകവും. ഇന്നത്തെ സാമൂഹ്യവ്യവസ്ഥിതിയുടെയും പരമ്പരാഗതമായ ഇതര ഘടകങ്ങളുടെയും ഫലമായി സമുദായത്തിന്റെ സാംസ്കാരികനിലവാരം ഏറ്റവും അധഃപതിച്ചിരിക്കുന്നുവെന്നതാണു സത്യം. ഭൂരിപക്ഷത്തിനും ഭക്ഷണത്തിനു മാർഗ്ഗമില്ലാത്ത ഒരു വ്യവസ്ഥിതിയിൽ അവർ കലാസ്വാദനം നടത്തുന്നില്ലെങ്കിൽ അതിലത്ഭുതമില്ല. ഇരതേടുന്ന ബഹളത്തിനിടയിൽ കലയെ മറന്നുപോകുന്നതു് അവരുടെ ഉത്തരവാദിത്വമല്ല. ഇന്നു സാധാരണക്കാരൻ നാടകപ്രസ്ഥാനത്തിന്റെ ശത്രുവായിത്തീരാൻ പ്രത്യേക കാരണമുണ്ടു്. ഉയർന്നവർഗ്ഗക്കാർ കലയെ ഒരു കുത്തകയായി ഗണിക്കുന്നുവെന്നതുപോകട്ടെ, സാധാരണക്കാരൻ തന്റെ ജീവിതസമരത്തിനിടയിൽ അപൂർവ്വമായി ലഭിക്കുന്ന അവസരങ്ങൾ ഉല്ലാസത്തിനുവേണ്ടി ചെലവാക്കാൻ ആഗ്രഹിക്കുന്നു. നാടകംപോലെ കൂടുതൽ ബുദ്ധിപരമായ കാര്യങ്ങൾ മനസ്സിലാക്കുവാനോ രസിക്കുവാനോ അവനു കഴിവില്ല. അവനെ ആരും അതിലേക്കു ക്ഷണിച്ചിട്ടില്ല. മദ്യവും മറ്റുചിലതുമാണു് ഇന്നു് അവനു രസംകൊടുക്കുന്നതു്. അവയോടു് ഏറ്റവും അടുത്തുനിൽക്കുന്ന പ്രകടനങ്ങളേ അവനെ രസിപ്പിക്കുന്നുള്ളു. ഉത്സവത്തിനോ സർക്കസ്സിനോ പോകുന്നതിന്റെ ലക്ഷ്യം തന്നെയാണു് നാടകത്തിനും അവൻ കാണുന്നതു്—ഒരുവക മേളം. ശബ്ദകോലാഹലം നിറഞ്ഞ കുറെ പാട്ടും മെലോഡ്രാമയും കൃത്രിമ സ്ത്രീ സൗന്ദര്യവും ഇവയാണു് അവൻ ഇന്നൊരു നാടകത്തിൽനിന്നു പ്രതിക്ഷിക്കുന്നതു്. ഇവയെല്ലാം വേണ്ടുവോളം വിളമ്പിക്കൊടുക്കുന്ന നാടകങ്ങളെ അവൻ അംഗീകരിക്കും. വേലക്കാരൻ സെമിന്ദാരുടെ മകളെ കല്യാണം കഴിക്കുന്ന കഥയാണവനിഷ്ടം. സംഘട്ടനപരമായ കഥയും, കഥയുടെ സ്വാഭാവികതയും പാത്രസൃഷ്ടിയും അഭിനയവും ഒന്നും അവനു മനസ്സിലാകുന്നില്ല. ഉണർത്തുകയും ചിന്തിപ്പിക്കുകയും ചെയ്യുന്നതു കലയുടെ ലക്ഷ്യമായി അവനു തോന്നിയിട്ടില്ല. നാടകമാണെങ്കിൽ കാഴ്ചക്കാരുടെ ഉള്ളഴിഞ്ഞ സഹകരണമില്ലാതെ വിജയിക്കാൻ കഴിയാത്ത ഒരു കലയാണു്. സാമ്പത്തികമായിട്ടും കലാപരമായിട്ടും അതങ്ങനെയാണു്.\nസാധാരണക്കാരന്റെ മനസ്സിനെ ആകർഷിക്കുന്ന നാടകങ്ങൾ രചിക്കേണ്ടതാണെന്നു പറയുന്നതു ശരിയാണു്. യാതൊരു സാങ്കേതികജ്ഞാനവും കൂടാതെത്തന്നെ നാടകത്തിനു് രസിപ്പിക്കുവാനും കഴിയും. അവന്റെ ജീവിതപ്രശ്നങ്ങളെപ്പറ്റി പ്രതിപാദിക്കുന്ന കഥകൾ പ്രദർശിപ്പിച്ചാൽ ഏതു പാമരനും അതിന്റെ ആത്മാവിലേക്കു പ്രവേശിക്കുമെന്നു പറയുന്നതിലും കുറെ വാസ്തവമുണ്ടു്. പക്ഷേ, നമ്മുടെയിടയിൽ കാളിദാസന്മാർ ഇല്ലാതിരിക്കുന്നിടത്തോളംകാലം നാടകം സാവധാനത്തിലേ വളരുകയുള്ളൂ. അത്ര ഉത്തമമായ നാടകങ്ങൾ രചിക്കാൻ മാത്രം നമ്മുടെ കലാകാരന്മാർ വളർന്നിട്ടില്ല. നാടകം നന്നായി അഭിനയിക്കപ്പെടുകയും ആസ്വദിക്കപ്പെടുകയും ചെയ്യുന്നതുകൊണ്ടുമാത്രമേ നാടകസാഹിത്യവും വളരാനിടയുള്ളു. നാടകപ്രസ്ഥാനത്തിന്റെ ഒരംശം മാത്രമായി പുരോഗമിക്കുകയില്ല. പരിപൂർണ്ണമല്ലാത്ത നാടകങ്ങളെ കാഴ്ചക്കാർ പിച്ചിക്കീറുന്നതിന്റെ ഫലം അർത്ഥഗർഭമായ നാടകങ്ങൾ എഴുതുന്ന പണിയിൽനിന്നു സാഹിത്യകാരനെ ഓടിച്ചുകളയുക എന്നതു മാത്രമായിരിക്കും. സാധാരണക്കാരന്റെ പ്രശ്നങ്ങൾ എടുത്തുകാണിക്കുവാൻവേണ്ടി എഴുതപ്പെടുന്ന നാടകങ്ങൾ, ‘മനസ്സിലാകുന്നില്ല’ എന്നു പറഞ്ഞു് ഇന്നു തല്ലിത്തകർക്കുന്നതു സാധാരണക്കാരൻ തന്നെയാണു്. പണമുള്ളവരെല്ലാം നല്ല കലാസ്വാദകരാകണമെന്നില്ല. ചില പ്രമാണിമാരുടെ നാട്ടിൽ നാടകം കളിക്കാൻതന്നെ സാദ്ധ്യമല്ല. എങ്കിലും നാടകപ്രസ്ഥാനത്തിൽ അവരെ അവഗണിക്കാം. സാധാരണക്കാരന്റെ രക്ഷാധികാരമാണു് നാടകവേദിയുടെ ഭൗതികസ്വത്തു്. എന്നാൽ, നിർഭാഗ്യമെന്നു പറയട്ടെ. സാധാരണക്കാരന്റെ കലയെപ്പറ്റിയുള്ള അടിസ്ഥാനബോധംതന്നെ തെറ്റാണു്. കലയെന്നു പറയുന്നതു് ഒരു വെറും ഒളിച്ചോട്ടമല്ലെന്നും അതു് ഏകകാലത്തിൽ വിജ്ഞാനവും രസവും നൽകുന്ന ഒരുപാധിയാണെന്നും അതു് മുഖ്യമായി അവന്റെ താല്പര്യത്തിനുവേണ്ടി നിലകൊള്ളുന്നുവെന്നും അവൻ മനസ്സിലാക്കിയേ തിരൂ. പുരോഗമനപരമായ നാടകങ്ങൾ ഇന്നു നിലനിർത്തിക്കൊണ്ടിരിക്കുന്നതു് ഇടത്തരക്കാരും ചിന്താശീലന്മാരുമാണു്. സാധാരണക്കാരനാകട്ടെ ഇന്നു് നല്ല നാടകങ്ങളെ സ്വാഗതംചെയുന്നില്ലെന്നു മാത്രമല്ല. പലപ്പോഴും കൂക്കുവിളിയും ബഹളവുംകൊണ്ടു് നാടകശാല ഒരു മദ്യശാലയാക്കിത്തീർക്കുകയും ചെയുന്നുണ്ടു്. ‘നാടകക്കാർ’ എന്ന വാക്കിനു് ഒരു അവജ്ഞാപരമായ അർത്ഥംതന്നെ ഇന്നുണ്ടായിട്ടുണ്ടു്. നാടകപ്രസ്ഥാനത്തെപ്പറ്റിയുള്ള മനോഭാവത്തിന്റെ പ്രതിഫലനമാണതു്. ഈ ദുഃസ്ഥിതി അനേകം ഉത്തമകലാകാരന്മാരെ രംഗവേദിയിൽനിന്നു പിന്തിരിയാൻ പ്രേരിപ്പിച്ചിട്ടുണ്ടു്. പിന്നെ അവശേഷിക്കുന്നതോ, പണത്തിനുവേണ്ടി എന്തും ചെയ്യാൻ മടിയില്ലാത്ത ഒരു വകക്കാർ മാത്രം. നാടകപ്രസ്ഥാനം അവരുടെ കുത്തകയായിത്തീരുകയും ചെയ്യും.\nകലാകാരനും സാധാരണക്കാരനും പരസ്പരം സഹകരിക്കുന്നതിലാണു് നാടക പ്രസ്ഥാനത്തിന്റെ ഭാവി നിലനിൽക്കുന്നതു്. സാധാരണക്കാരൻ കലാസ്വാദനത്തിലും പെരുമാറ്റമര്യാദയിൽത്തന്നെയും ഉയർന്നാൽ മാത്രമേ നാടകകലകൾ അഭിവൃദ്ധിപ്പെടുകയുള്ളു. ഇതുണ്ടാകണമെങ്കിൽ ബോധപൂർവ്വമായ ഒരു പരിശ്രമം സാധാരണക്കാരൻതന്നെ നടത്തേണ്ടിയിരിക്കുന്നു ഇക്കാര്യത്തിൽ കുറെയൊക്കെ പരിശ്രമങ്ങൾ നടന്നിട്ടുണ്ടു്. എങ്കിലും വളരെ വിജയിച്ചിട്ടില്ല. ചില രാഷ്ട്രീയ നേതാക്കന്മാർ ഇക്കാര്യത്തിൽ ഒരു മഹാദ്രോഹം ചെയ്യുന്നുണ്ടു്. തുറന്നടിച്ചു് കുറെ മുദ്രാവാക്യങ്ങൾ പ്രഖ്യാപനം ചെയ്യുന്ന കലകളൊഴിച്ചു് സകലതിനേയും അവർ നിഷേധിക്കുന്നു. അങ്ങനെ ചെയ്യുവാൻ അനുയായികളെ പ്രേരിപ്പിക്കുകയും ചെയ്യുന്നു. അതിപ്രധാനപ്രശ്നങ്ങൾ അങ്ങനെ പച്ചവെള്ളംപോലെ പറഞ്ഞുതീർക്കാവുന്നതല്ലെന്നു് അവർ മനസ്സിലാക്കുന്നില്ല. പ്രശ്നനാടകങ്ങളും ആശയനാടകങ്ങളും എപ്പോഴും കുറച്ചു ഗഹനമായിരിക്കും. സാമൂഹ്യപരിവർത്തനത്തിനു സഹായിക്കുന്ന നാടകങ്ങൾ എല്ലാം ഇത്തരത്തിലുള്ളവയായതുകൊണ്ടു് അവയെ മനസ്സിലാക്കുവാനുള്ള ഒരു യത്നത്തിലാണു് അവരെ പ്രേരിപ്പിക്കേണ്ടതു്. അല്പമൊരു പരിശ്രമമുണ്ടെങ്കിൽ അതു സാധിക്കുകയും ചെയ്യും. പൊതുവെ പറഞ്ഞാൽ കേരളത്തിലെ കാഴ്ചക്കാരുടെ കലാബോധം ഉയർന്നിട്ടുണ്ടെന്നു പറയാം. നിരന്തരമായ പരിശ്രമംകൊണ്ടു് അതിനിയും ഉയരും. ഉയർത്തുകയും വേണം.\nTitle: Kazhchakar (ml: കാഴ്ചക്കാർ).\nFirst publication details: Sayahna Foundation; Trivandrum, Kerala; 2022-03-30.\nKeywords: Article, CJ Thomas, Kazhchakar, സി ജെ തോമസ്, കാഴ്ചക്കാർ, Open Access Publishing, Malayalam, Sayahna Foundation, Free Software, XML.\nDate: March 29, 2022.\nCover: Disappointed,apainting by Jogesh Chandra Seal (1895–1926). The image is taken from Wikimedia Commons and is gratefully acknowledged.


ഇലയിൽ വിളമ്പുന്ന ഐസ്ക്രീം, തൂക്കി നോക്കി 10 രൂപയ്ക്ക് വരെ കിട്ടും; വീഡിയോ വൈറല് | ice cream in leaves viral video\nഐസ്ക്രീം തൂക്കി നോക്കിയാണ് വിൽക്കുന്നത്. 50 ഗ്രാം ഐസ്ക്രീമിന് 20 രൂപയാണ് വില. 10 രൂപയ്ക്കും ആവശ്യക്കാർക്ക് ഐസ്ക്രീം നല്‍കും.\nThiruvananthapuram, First Published Aug 2, 2021, 3:48 PM IST\nഐസ്ക്രീം ഇഷ്ടമല്ലാത്തവരായി ആരും ഉണ്ടാകില്ല. ഇപ്പോൾ സമൂഹമാധ്യമങ്ങളില് വൈറലാകുന്നതും ഒരു ഐസ്ക്രീം വിൽപനക്കാരന്‍റെ വീഡിയോ ആണ്. അമൃത്സറിൽ നിന്നുള്ള ദാമോദർ എന്ന ഐസ്ക്രീം വിൽപനക്കാരന് ഇലയിലാണ് ഐസ്ക്രീം വിളമ്പുന്നത്.\nഐസ്ക്രീം തൂക്കി നോക്കിയാണ് വിൽക്കുന്നത്. 50 ഗ്രാം ഐസ്ക്രീമിന് 20 രൂപയാണ് വില. 10 രൂപയ്ക്കും ആവശ്യക്കാർക്ക് ഐസ്ക്രീം നല്‍കും. ഫുഡ് വ്ളോഗർ ഗൗരവ് വാസനാണ് വീഡിയോ ചിത്രീകരിച്ച് തന്‍റെ യൂട്യൂബ് ചാനലിലൂടെ പങ്കുവച്ചത്.\nഅമൃത്സറിലെ റെയിൽ വേ സ്റ്റേഷനടുത്തു നിന്നാണ് വീഡിയോ പകര്‍ത്തിയിരിക്കുന്നത്. 25 കിലോമീറ്ററോളം സൈക്കളിൽ സഞ്ചരിച്ചാണ് ദാമോദര് ഐസ്ക്രീം വിൽപ്പന നടത്തുന്നത്. കൊഴുപ്പ് കൂടിയ പാൽ കൊണ്ടാണ് ഈ ഐസ്ക്രീം തയ്യാറാക്കുന്നത്.\nAlso Read: ഇത് സ്വര്‍ണം ചേര്‍ത്ത ഐസ്‌ക്രീം; പേര് 'ബ്ലാക്ക് ഡയമണ്ട്', വില 60,000 രൂപ!\nLast Updated Aug 2, 2021, 3:48 PM IST\nice cream in leaves\nഇലയിൽ വിളമ്പുന്ന ഐസ്ക്രീം


ചടയമംഗലത്തും ഇടതുമുന്നണിയിൽ പൊട്ടിത്തെറി; പ്രവർത്തകരുടെ പ്രതിഷേധം | protest in chadayamangalam against cpi chinjurani candidateship\nചടയമംഗലത്തും ഇടതുമുന്നണിയിൽ പൊട്ടിത്തെറി; പ്രവർത്തകരുടെ പ്രതിഷേധം\nചിഞ്ചുറാണിയെ സ്ഥാനാർഥിയാക്കുന്നതിനെതിരെ സി പി ഐ പ്രവർത്തകരാണ് പ്രതിഷേധ പ്രകടനം നടത്തുന്നത്. എ.മുസ്തഫയെ സ്ഥാനാർഥിയാക്കണമെന്നാണ് പ്രതിഷേധക്കാരുടെ ആവശ്യം.\nKollam, First Published Mar 10, 2021, 7:04 PM IST\nകൊല്ലം: സ്ഥാനാർഥി നിർണയത്തെ ചൊല്ലി ചടയമംഗലത്തും ഇടതുമുന്നണിയിൽ പൊട്ടിത്തെറി. ചിഞ്ചുറാണിയെ സ്ഥാനാർഥിയാക്കുന്നതിനെതിരെ സി പി ഐ പ്രവർത്തകരാണ് പ്രതിഷേധ പ്രകടനം നടത്തുന്നത്. എ.മുസ്തഫയെ സ്ഥാനാർഥിയാക്കണമെന്നാണ് പ്രതിഷേധക്കാരുടെ ആവശ്യം. സ്ത്രീകളടക്കം ഇരുന്നൂറോളം പേർ പ്രകടനത്തിൽ പങ്കെടുക്കുന്നുണ്ട്.\nസിപിഐ സംസ്ഥാന സമിതി അംഗമാണ് ജെ.ചിഞ്ചുറാണി. പ്രാദേശിക നേതൃത്വത്തിൻ്റെ കടുത്ത എതിർപ്പ് മറികടന്നാണ് സി പി ഐ കൊല്ലം ജില്ലാ നേതൃയോഗം ചിഞ്ചു റാണിയെ സ്ഥാനാർഥിയാക്കാൻ ഉള്ള നിർദ്ദേശം സംസ്ഥാന കൗൺസിലിന് നൽകിയത്. പ്രാദേശിക നേതാവ് എ.മുസ്തഫയെ സ്ഥാനാർഥിയാക്കണമെന്ന് പ്രാദേശിക ഘടകങ്ങൾ ആവശ്യപ്പെട്ടിരുന്നു. എന്നാൽ വനിതാ പ്രാതിനിധ്യം എന്ന നിലപാട് ഉയർത്തി നേതാക്കൾ പ്രാദേശിക നേതൃത്വത്തിൻ്റെ ആവശ്യം തള്ളുകയായിരുന്നു. തീരുമാനത്തിനെതിരെ പരസ്യ പ്രതിഷേധം ഉയർത്തുമെന്ന് ഒരു വിഭാഗം പ്രവർത്തകർ മുന്നറിയിപ്പ് നൽകിയിരുന്നു.\nഅതേസമയം, സിപിഎമ്മിന്റെ സിറ്റിംഗ് സീറ്റ് കേരളാ കോൺഗ്രസിന് വിട്ടുകൊടുത്തതിൽ പ്രതിഷേധിച്ച് കുറ്റ്യാടിയിൽ സിപിഎം പ്രവർത്തകരുടെ വലിയ മാർച്ച് നടന്നു. പാർട്ടി ചിഹ്നത്തിൽ തന്നെ വോട്ട് ചെയ്യാനുള്ള ആഗ്രഹം വ്യക്തമാക്കിയാണ് പ്രകടനം. കേന്ദ്ര നേതൃത്വത്തിന് അയച്ച പരാതിയും പരിഗണനയ്ക്ക് വരാതിരുന്നതോടെയാണ് പ്രവർത്തകരും അണികളും ശക്തി വ്യക്തമാക്കിയുള്ള പ്രകടനവുമായി രംഗത്തെത്തിയത്. പ്രാദേശിക വികാരം ദേശീയ-സംസ്ഥാന നേതൃത്വങ്ങളെ ബോധ്യപ്പെടുത്തുന്നതിൽ ജില്ലാ കമ്മിറ്റിക്ക് പിഴവ് പറ്റിയെന്നാണ് പ്രതിഷേധക്കാരുടെ വിമർശനം. സിപിഎം മുദ്രാവാക്യങ്ങളുയർത്തിയായിരുന്നു സംസ്ഥാന നേതൃത്വത്തിന്റെ നിലപാടിനെതിരെയുള്ള പ്രതിഷേധം.\nRead Also: കുറ്റ്യാടി വിട്ടുകൊടുക്കില്ലെന്ന് വ്യക്തമാക്കി സിപിഎം പ്രവർത്തകർ; ശക്തി വിളിച്ചോതി വൻ പ്രതിഷേധ പ്രകടനം...\nLast Updated Mar 10, 2021, 7:04 PM IST\nചടയമംഗലത്ത് സിപിഐക്ക് വിമത ഭീഷണി; ചിഞ്ചുറാണിക്കെതിരെ മുസ്തഫയെ സ്വതന്ത്ര സ്ഥാനാർത്ഥിയാക്കാൻ നീക്കം\nപ്രതിഷേധം വകവെക്കാതെ സിപിഐയും; രണ്ടാം ഘട്ട സ്ഥാനാർത്ഥി പട്ടിക പുറത്ത്, ചടയമംഗലത്ത് ചിഞ്ചുറാണി സ്ഥാനാർത്ഥി\nസ്ഥാനാർത്ഥി പട്ടികയിൽ വനിതകൾ കുറഞ്ഞത് വീഴ്ച; തുറന്നു സമ്മതിച്ച് കാനം രാജേന്ദ്രൻ\nചടയമംഗലം സീറ്റിൽ പിണങ്ങി യൂത്ത് കോൺഗ്രസ്, ലീഗിനെതിരെ പരസ്യ പ്രതിഷേധം\nക്ലബ്ബ് പോരാട്ടങ്ങളിലെ എവേ ഗോൾ ആനുകൂല്യം എടുത്തു കളഞ്ഞ് യവേഫ


കഷ്ടതകളിൽ താങ്ങേകുന്ന ആശ്വാസവാക്കുകൾ\nമുഖ്യലേഖനം നമുക്കെല്ലാം ആശ്വാസം വേണം\nമുഖ്യലേഖനം ദൈവം എങ്ങനെയാണ് ആശ്വസിപ്പിക്കുന്നത്?\nമുഖ്യലേഖനം കഷ്ടതകളിലും ആശ്വാസം\nഅവരുടെ വിശ്വാസം അനുകരിക്കുക ‘യുദ്ധം യഹോവയ്‌ക്കുള്ളത്’\nബൈബിള് ജീവിതത്തിനു മാറ്റം വരുത്തുന്നു തോൽവികളിൽ പതറാതെ വിജയത്തിലേക്ക്\nഭാഷ അംബുണ്ടു അകന് അഖോലി അമാറിക് അയ്‌മാറ അര്‍മേനിയന് അര്‍ഹോബൊ അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇന്‍ഡോംഗ ഇബാനാഗ് ഇബാന് ഇബോ ഇറ്റാലിയന് ഇലോക്കോ ഇവെ ഇസോക്കോ ഉക്രേനിയന് ഉര്‍ദു ഉറൂണ്ട് എംബുണ്ട എന്‍ഗാന്‍ജല എന്‍ഡെബെലെ എന്‍ഡെബെലെ (സിംബാബ്‌വെ) എഫിക്ക് എസ്‌റ്റോണിയന് ഐസ്‌ലാന്‍ഡിക് ഒട്ടെട്ടേല ഒറോമോ ഒസിഷ്യന് കംബോഡിയന് കന്നട കരെൻ (ഗൗ) കര്‍ദിശ് കുര്‍മന്‍ജി (കൗകസസ്) കസഖ് കാക്ചിക്വല് (പാശ്ചാത്യ) കാബ്‌യെ കാറ്റലാന് കികഒന്‍ഡെ കികാംബാ കികോംഗോ കിക്കുയു കിച്വ (ഇംബാബുര) കിച്വ (ചിമ്പോറസോ) കിന്യര്‍വണ്ട കിമ്പുണ്‍ഡു കിരിബാറ്റി കിര്‍ഗിസ് കിറുണ്ടി കിലുബ കിസി കിസോങ്ഗേ കുര്‍ദിഷ് കുര്‍മാഞ്ചി (സിറിലിക്) കൊറിയന് കോംഗോ കോള് ക്രിയോ ക്രൊയേഷ്യന് ക്വാങ്കാളി ക്വാന്യാമ ക്വെച്ചുവ (അന്‍കാഷ്) ക്വെച്ചുവ (അയാകുച്ചോ) ക്വെച്ചുവ (കുസ്കൊ) ക്വെച്ചുവ (ബൊളീവിയ) ഗണ് ഗാ ഗുജറാത്തി ഗ്രീക്ക് ഗ്രീന്‍ലന്‍ഡിക് ഗ്വാരണി ചിചെവ ചിടുംബൂക ചിയോവോ ചിറ്റോംഗ ചിറ്റോംഗ (മലാവി) ചുവാഷ് ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ചൊക്വി ജര്‍മന് ജാപ്പനീസ് ജാവനീസ് ജോര്‍ജിയന് ടര്‍ക്കിഷ് ടാറ്റര് ടിഗ്രിനിയ ടിഷിലൂബ ടീവ് ടെറ്റും ഡിലി ടോക് പീസിന് ട്‌സോംഗ ഡച്ച് ഡാനിഷ് തഗലോഗ് തമിഴ് തഹീതിയന് തായ് തെലുങ്ക് ദാംഗമെ ദ്രേഹു നഹുവാത്‌ല് (ഗെരെരോ) നഹുവാത്‌ല് (വടക്കന് പ്‌വെബ്ല) നഹുവാത്‌ല് (ഹൗസ്റ്റെകാ) നിയാസ് നോര്‍വീജിയന് ന്യാനിക പഞ്ചാബി പാങ്‌ഗാസിനന് പാപിയമെന്‍റോ (അരൂബ) പാപിയമെന്‍റോ (കുറെസോ) പിഡ്ജിന് (കാമറൂണ്) പേര്‍ഷ്യന് പോര്‍ച്ചുഗീസ് പോളിഷ് ഫിജിയന് ഫിന്നിഷ് ഫൊണ് ഫ്രഞ്ച് ബംഗാളി ബടക് (കാരോ) ബടക് (റ്റോബ) ബള്‍ഗേറിയന് ബാഷ്കിര് ബിക്കോള് ബിയാക് ബിസ്‌ലാമ ബൗലി മംഗോളിയന് മറാഠി മലഗാസി മലയാളം മലായ് മസിഡോണിയന് മാം മാംബെ (ലുന്‍ഗു) മായാ മാള്‍ട്ടീസ് മാസാറ്റെക്കോ മിസോ മോങ് (വൈറ്റ്) മോര് മ്യന്‍മര് മൗറീഷ്യന് ക്രയോള് യോറുബ റഷ്യന് റുന്യാന്‍കോര റൊമാനിയന് റ്റൊജൊലാബല് റ്റ്വി റ്റ്സെല്‍റ്റല് റ്റ്‌സോട്‌സില് ലംബ ലാറ്റ്‍വിയന് ലിംഗാല ലിത്വാനിയന് ലുക്കോന്‍സോ ലുഗാണ്ട ലുന്‍ഡ ലുവാലെ ലുവോ വരായ്-വരായ് വല്ലീഷ്യന് വിയറ്റ്‌നമീസ് വെന്‍ഡ വേയൂനായ്കി വൊളെയ്റ്റ ഷോണ സമോവന് സരമാക്കന് സാങ്കോ സാന്‍ഡേ സിംഹള സിദാമ സിന്‍യാന്‍ജ സിബെമ്പ സിലോസി സീമ സുലു സെട്സ്വാന സെപ്പിടി സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സോളമന് ഐലന്‍ഡ്‌സ് പിജിന് സ്പാനിഷ് സ്രാനന്‍ടോംഗോ സ്ലൊവാക് സ്ലൊവേനിയന് സ്വാടി സ്വാഹിലി സ്വാഹിലി (കോംഗോ) സ്വീഡിഷ് ഹംഗേറിയന് ഹിന്ദി ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹോസ ഹൗസ\nകഷ്ടതകൾ പല രൂപത്തിൽ വന്നേക്കാം. നമ്മൾ നേരിടുന്ന എല്ലാ തരം പ്രശ്‌നങ്ങളെപ്പറ്റിയും ഈ ലേഖനം ചർച്ച ചെയ്യുന്നില്ല. എന്നാൽ നമ്മൾ നേരത്തേ കണ്ട നാലു പേരുടെ സാഹചര്യങ്ങൾ നമുക്ക് ഒന്ന് അടുത്ത് പരിശോധിക്കാം. ഓരോരുത്തരുടെയും പ്രശ്‌നങ്ങൾ വ്യത്യസ്‌തമായിരുന്നെങ്കിലും ദൈവം അവരെ എങ്ങനെയാണു ശരിക്കും ആശ്വസിപ്പിച്ചതെന്നു നമുക്കു നോക്കാം.\n“ഏതു ജോലിയും സ്വീകരിക്കാൻ ഞാൻ പഠിച്ചു. അനാവശ്യമായ ചെലവുകളെല്ലാം ഞങ്ങൾ വെട്ടിച്ചുരുക്കി.”—ജോനഥൻ\nസേത്ത് * പറയുന്നു: “എനിക്കും ഭാര്യക്കും ഒരേ സമയത്താണു ജോലി നഷ്ടപ്പെട്ടത്. രണ്ടു വർഷത്തോളം കുടുംബാംഗങ്ങളുടെ കാരുണ്യത്തിലും അല്ലറചില്ലറ പണികൾ ചെയ്‌തും ആണ് ഞങ്ങളുടെ കുടുംബം കഴിഞ്ഞുകൂടിയത്. അതോടെ എന്‍റെ ഭാര്യ പ്രിസില്ല കടുത്ത നിരാശയിലായി. ആകെ വിലകെട്ടവനാണെന്ന് എനിക്കു തോന്നി.\n“ഞങ്ങൾ എങ്ങനെയാണ് ആ സാഹചര്യം നേരിട്ടത്? മത്തായി 6:34-ലെ യേശുവിന്‍റെ വാക്കുകൾ പ്രിസില്ല കൂടെക്കൂടെ ഓർക്കുമായിരുന്നു. ഓരോ ദിവസത്തിനും അന്നന്നത്തെ ബുദ്ധിമുട്ടുകളുണ്ടെന്നും അതുകൊണ്ട് നാളെയെക്കുറിച്ച് ഒരിക്കലും ഉത്‌കണ്‌ഠപ്പെടരുതെന്നും ആണ് യേശു പറഞ്ഞത്. ഉള്ളുരുകിയുള്ള പ്രാർഥനകൾ മുന്നോട്ടു പോകാനുള്ള ശക്തി അവൾക്കു നൽകി. എന്‍റെ കാര്യത്തിലാണെങ്കിൽ, സങ്കീർത്തനം 55:22 വലിയൊരു ആശ്വാസമായിരുന്നു. സങ്കീർത്തനക്കാരനെപ്പോലെ, ഞാൻ എന്‍റെ ഭാരം യഹോവയുടെമേൽ വെച്ചു. അപ്പോൾ ദൈവം എന്നെ പുലർത്തിയതു ഞാൻ തിരിച്ചറിഞ്ഞു. ഇപ്പോൾ എനിക്കൊരു ജോലിയുണ്ടെങ്കിലും മത്തായി 6:20-22-ലെ യേശുവിന്‍റെ വാക്കുകൾക്കു ചേർച്ചയിൽ ഒരു ലളിതജീവിതമാണു ഞങ്ങൾ നയിക്കുന്നത്. ഏറ്റവും വലിയ പ്രയോജനം, ഞങ്ങൾ ദൈവത്തോട് അടുത്തതും കുടുംബാംഗങ്ങൾ തമ്മിലുള്ള ബന്ധത്തിന്‍റെ ഇഴയടുപ്പം വർധിച്ചതും ആണ്.”\n“ഞങ്ങളുടെ കുടുംബത്തിന്‍റെ ചെറിയൊരു ബിസിനെസ്സ് സംരംഭം കടക്കെണിയിലായപ്പോൾ ഭാവിയെക്കുറിച്ച് ഓർത്ത് എനിക്ക് ആകെ പേടി തോന്നി” എന്നു ജോനഥൻ പറയുന്നു. “സാമ്പത്തികപ്രതിസന്ധി കാരണം 20 വർഷത്തെ കഠിനാധ്വാനം പാഴായിപ്പോയി. ഭാര്യയും ഞാനും പണത്തെക്കുറിച്ച് തർക്കിക്കുന്നതു പതിവായി. സാധനങ്ങൾ വാങ്ങാൻ ക്രെഡിറ്റ് കാർഡ് ഉപയോഗിക്കാൻപോലും മടിയായിരുന്നു. പണം ഇല്ലാത്തതുകൊണ്ട് കടക്കാർ കാർഡ് തിരിച്ചുതന്നാലോ എന്നായിരുന്നു പേടി.\n“പക്ഷേ ദൈവത്തിന്‍റെ വചനവും ദൈവാത്മാവും നല്ല തീരുമാനങ്ങളെടുക്കാൻ ഞങ്ങളെ സഹായിച്ചു. ഏതു ജോലിയും സ്വീകരിക്കാൻ ഞാൻ പഠിച്ചു. അനാവശ്യമായ ചെലവുകളെല്ലാം ഞങ്ങൾ വെട്ടിച്ചുരുക്കി. യഹോവയുടെ സാക്ഷികളായ ഞങ്ങൾക്കു സഹവിശ്വാസികളിൽനിന്നും സഹായം ലഭിച്ചു. ഞങ്ങൾക്ക് ആത്മാഭിമാനം തോന്നാൻ അവർ സഹായിച്ചു. ബുദ്ധിമുട്ടു നിറഞ്ഞ സമയങ്ങളിൽ കണ്ടറിഞ്ഞ് സഹായിക്കാനും അവരുണ്ടായിരുന്നു.”\nറാക്കെൽ പറയുന്നു: “പെട്ടെന്നൊരു ദിവസം ഭർത്താവ് എന്നെ ഉപേക്ഷിച്ചുപോയപ്പോൾ അത് എന്‍റെ മനസ്സിനെ ആഴത്തിൽ മുറിപ്പെടുത്തി. എനിക്കു ഭയങ്കര ദേഷ്യം തോന്നി. ഞാൻ വല്ലാത്ത ദുഃഖത്തിലാഴ്‌ന്നു. പക്ഷേ ദൈവത്തോട് അടുത്ത് ചെന്നപ്പോൾ ദൈവം എന്നെ ആശ്വസിപ്പിച്ചു. ദിവസവും പ്രാർഥിച്ചപ്പോൾ ദൈവം തന്ന സമാധാനം എന്‍റെ ഹൃദയത്തെ കാത്തു. എന്‍റെ തകർന്ന ഹൃദയത്തെ ദൈവം സുഖപ്പെടുത്തിയതായി എനിക്ക് അനുഭവപ്പെട്ടു.\n“ദൈവവചനമായ ബൈബിളിനോടും ഞാൻ നന്ദിയുള്ളവളാണ്. ദേഷ്യവും നീരസവും മറികടക്കാൻ അത് എന്നെ സഹായിച്ചു. “തിന്മയ്‌ക്കു കീഴടങ്ങാതെ നന്മയാൽ തിന്മയെ കീഴടക്കുക” എന്ന റോമർ 12:21-ലെ അപ്പൊസ്‌തലനായ പൗലോസിന്‍റെ വാക്കുകൾ എന്നെ നന്നായി സ്വാധീനിച്ചു.\n“ചില കാര്യങ്ങൾ ‘നഷ്ടപ്പെട്ടതായി കണക്കാക്കാൻ ഒരു സമയമുണ്ട്.’ . . . ജീവിതത്തിൽ ഇപ്പോൾ എനിക്കു പുതിയ ലക്ഷ്യങ്ങളുണ്ട്.”—റാക്കെൽ\n“എന്‍റെ ഒരു നല്ല സുഹൃത്ത് തളരാതെ മുന്നോട്ടു പോകേണ്ടതിന്‍റെ ആവശ്യത്തെക്കുറിച്ച് എന്നെ ബോധ്യപ്പെടുത്തി. അദ്ദേഹം സഭാപ്രസംഗി 3:6 കാണിച്ചിട്ട്, ചില കാര്യങ്ങൾ ‘നഷ്ടപ്പെട്ടതായി കണക്കാക്കാൻ ഒരു സമയമുണ്ട്’ എന്നു ദയാപൂർവം ഓർമിപ്പിച്ചു. ആ ഉപദേശം അനുസരിക്കാൻ ബുദ്ധിമുട്ടായിരുന്നെങ്കിലും ഞാൻ അതായിരുന്നു ചെയ്യേണ്ടിയിരുന്നത്. ജീവിതത്തിൽ ഇപ്പോൾ എനിക്കു പുതിയ ലക്ഷ്യങ്ങളുണ്ട്.”\nഎലിസബെത്ത് പറയുന്നു: “വിവാഹബന്ധം തകർന്ന ഒരു സാഹചര്യത്തിൽ നിങ്ങൾക്കു പിന്തുണ അത്യാവശ്യമാണ്. എനിക്ക് ഒരു സുഹൃത്തുണ്ടായിരുന്നു. ആവശ്യമായ പിന്തുണ ദിവസവും അവൾ എനിക്കു തന്നു. അവൾ എന്നോടൊപ്പം കരയുകയും എന്നെ ആശ്വസിപ്പിക്കുകയും ചെയ്‌തു. ഞാൻ ആർക്കും വേണ്ടാത്തവളാണെന്നു തോന്നാതിരിക്കാനും മറ്റുള്ളവർ എന്നെ സ്‌നേഹിക്കുന്നുണ്ടെന്നു തോന്നാനും അവൾ സഹായിച്ചു. എന്‍റെ മനസ്സിന്‍റെ മുറിവുകൾ ഉണക്കാൻ യഹോവയാണ് അവളെ ഉപയോഗിച്ചതെന്ന് എനിക്ക് ഉറപ്പുണ്ട്.”\nരോഗമോ പ്രായമോ അലട്ടുമ്പോൾ\n“പ്രാർഥിച്ചുകഴിയുമ്പോൾ ദൈവാത്മാവ് എനിക്കു ശക്തി തരുന്നതു ഞാൻ അനുഭവിച്ചറിയാറുണ്ട്.”—ലൂയിസ്\nഈ ലേഖനപരമ്പരയുടെ തുടക്കത്തിൽ പറഞ്ഞ ലൂയിസിന്‍റെ ഹൃദയത്തിനു ഗുരുതരമായ ഒരു രോഗമുണ്ട്. രണ്ടു പ്രാവശ്യം അദ്ദേഹം മരണത്തെ മുഖാമുഖം കണ്ടതാണ്. ഇപ്പോൾ അദ്ദേഹത്തിനു ദിവസം 16 മണിക്കൂർ കൃത്രിമമായി ഓക്‌സിജൻ സ്വീകരിക്കേണ്ടിവരുന്നു. അദ്ദേഹം പറയുന്നു: “ഞാൻ എപ്പോഴും യഹോവയോടു പ്രാർഥിക്കും. പ്രാർഥിച്ചുകഴിയുമ്പോൾ ദൈവാത്മാവ് എനിക്കു ശക്തി തരുന്നതു ഞാൻ അനുഭവിച്ചറിയാറുണ്ട്. എനിക്കു ദൈവത്തിൽ വിശ്വാസമുള്ളതുകൊണ്ടും ദൈവത്തിന് എന്നെക്കുറിച്ച് ചിന്തയുണ്ടെന്ന് അറിയാവുന്നതുകൊണ്ടും തളരാതെ മുന്നോട്ടു പോകാനുള്ള ധൈര്യം പ്രാർഥനയിലൂടെ എനിക്കു കിട്ടുന്നു.”\n80-നു മേൽ പ്രായമുള്ള പെട്ര പറയുന്നു: “എനിക്ക് ഒരുപാടു കാര്യങ്ങൾ ചെയ്യണമെന്നുണ്ട്. പക്ഷേ കഴിയുന്നില്ല. ആരോഗ്യം ക്ഷയിക്കുന്നതായി കാണേണ്ടിവരുന്നതു വലിയ ബുദ്ധിമുട്ടാണ്. ഒന്നിനും ശക്തിയില്ലെന്നു തോന്നാറുണ്ട്. മരുന്നുകളില്ലാതെ തീരെ മുന്നോട്ടുപോകാനാകില്ല. കഷ്ടത നിറഞ്ഞ ഒരു പ്രത്യേകസാഹചര്യം, കഴിയുമെങ്കിൽ നീക്കിത്തരാൻ ഒരിക്കൽ യേശു പിതാവിനോടു ചോദിച്ചതിനെക്കുറിച്ച് ഞാൻ ഇടയ്‌ക്കൊക്കെ ചിന്തിക്കാറുണ്ട്. പക്ഷേ യഹോവ യേശുവിനു ശക്തി പകരുകയാണു ചെയ്‌തത്. എന്നെയും ദൈവം ശക്തിപ്പെടുത്തുന്നുണ്ട്. പ്രാർഥന എന്‍റെ സ്ഥിരം മരുന്നാണ്. ദൈവത്തോടു സംസാരിച്ചുകഴിയുമ്പോൾ എനിക്കു വളരെയധികം ആശ്വാസം തോന്നും.”—മത്തായി 26:39.\nകഴിഞ്ഞ 30 വർഷമായി നാഡീസംബന്ധമായ ഒരു രോഗവുമായി (multiple sclerosis) മല്ലിടുന്ന ഹൂല്യനും അങ്ങനെതന്നെ തോന്നാറുണ്ട്. അദ്ദേഹം പറയുന്നു: “ഒരു എക്‌സിക്യൂട്ടീവിന്‍റെ കസേരയിലിരുന്ന ഞാൻ ഇപ്പോൾ ഒരു വീൽച്ചെയറിലാണ്. പക്ഷേ എന്‍റെ ജീവിതം മറ്റുള്ളവരെ സേവിക്കാൻ ഉഴിഞ്ഞുവെച്ചതുകൊണ്ട് അതിന് ഒരു അർഥമുണ്ട്. കൊടുക്കുന്നതു നമ്മുടെ വേദന കുറയ്‌ക്കും. നമുക്കു വേണ്ട സമയങ്ങളിൽ ശക്തി തരുമെന്ന വാഗ്‌ദാനം യഹോവ പാലിക്കുന്നുമുണ്ട്. അപ്പൊസ്‌തലനായ പൗലോസിനെപ്പോലെ, ‘എന്നെ ശക്തനാക്കുന്നവൻ മുഖാന്തരം സകലവും ചെയ്യാൻ ഞാൻ പ്രാപ്‌തനാണ്’ എന്ന് എനിക്കും ബോധ്യത്തോടെ പറയാനാകും.”—ഫിലിപ്പിയർ 4:13.\nപ്രിയപ്പെട്ടവരെ മരണം തട്ടിയെടുക്കുമ്പോൾ\nആന്‍റോണിയോ പറയുന്നു: “എന്‍റെ അച്ഛൻ ഒരു വാഹനാപകടത്തിൽ മരിച്ചപ്പോൾ എനിക്ക് ആദ്യം അതു വിശ്വസിക്കാനേ കഴിഞ്ഞില്ല. അതൊരു വലിയ അനീതിയായി എനിക്കു തോന്നി. വഴിയരികിലൂടെ നടന്നുപോകുകയായിരുന്ന അദ്ദേഹത്തിന്‍റെ ഭാഗത്ത് തെറ്റൊന്നുമില്ലായിരുന്നു. എനിക്ക് ഒന്നും ചെയ്യാൻ കഴിഞ്ഞില്ല. അഞ്ചു ദിവസം ജീവച്ഛവമായി കിടന്ന് ഒടുവിൽ അച്ഛൻ മരിച്ചു. അമ്മയുടെ മുന്നിൽവെച്ച് കരയാതെ ഞാൻ ഒരുവിധം പിടിച്ചുനിന്നെങ്കിലും ഒറ്റയ്‌ക്ക് ഇരിക്കുമ്പോൾ ഞാൻ പൊട്ടിക്കരയുമായിരുന്നു. ‘എന്തുകൊണ്ട്? എന്തുകൊണ്ട് ഇതു സംഭവിച്ചു’ എന്നു ഞാൻ സ്വയം ചോദിച്ചിരുന്നു.\n“ഭയാനകമായ ആ നാളുകളിൽ സമാധാനത്തിനുവേണ്ടിയും എന്‍റെ വികാരങ്ങളെ നിയന്ത്രിക്കാനുള്ള സഹായത്തിനായും ഞാൻ യഹോവയോടു യാചിച്ചുകൊണ്ടേയിരുന്നു. ക്രമേണ എനിക്കു ശാന്തത അനുഭവപ്പെട്ടു. നമ്മളിൽ ആരെ വേണമെങ്കിലും ‘യാദൃച്ഛികസംഭവങ്ങൾ’ പിടികൂടിയേക്കാം എന്നു ബൈബിൾ പറയുന്ന കാര്യം ഞാൻ ഓർത്തു. ദൈവത്തിന് ഒരിക്കലും നുണ പറയാൻ കഴിയാത്തതുകൊണ്ട് എന്‍റെ അച്ഛൻ പുനരുത്ഥാനപ്പെട്ടുവരുമ്പോൾ അദ്ദേഹത്തെ വീണ്ടും കാണാമെന്ന് എനിക്കു നല്ല ഉറപ്പുണ്ട്.”—സഭാപ്രസംഗി 9:11, പി.ഒ.സി.; യോഹന്നാൻ 11:25; തീത്തോസ് 1:2.\n“വിമാനാപകടം മകന്‍റെ ജീവനെടുത്തെങ്കിലും ഞങ്ങൾ ഒരുമിച്ചായിരുന്നപ്പോഴത്തെ അനേകം മധുരസ്‌മരണകൾ ഇപ്പോഴും ഞങ്ങളുടെ കൂടെയുണ്ട്.”—റോബർട്ട്\nആദ്യലേഖനത്തിൽ പരാമർശിച്ച റോബർട്ടിനും അതേ വികാരമാണ്. അദ്ദേഹം പറയുന്നു: “യഹോവയോടുള്ള പ്രാർഥനയിലൂടെ എനിക്കും ഭാര്യക്കും ഫിലിപ്പിയർ 4:6,7വാക്യങ്ങളിൽ പറയുന്ന മനസ്സമാധാനം അനുഭവിച്ചറിയാൻ കഴിഞ്ഞു. ഈ സമാധാനം ഉണ്ടായിരുന്നതുകൊണ്ടാണ്, പുനരുത്ഥാനപ്രത്യാശയെക്കുറിച്ച് ഞങ്ങൾക്കു വാർത്താലേഖകരോടു സംസാരിക്കാൻ കഴിഞ്ഞത്. വിമാനാപകടം മകന്‍റെ ജീവനെടുത്തെങ്കിലും ഞങ്ങൾ ഒരുമിച്ചായിരുന്നപ്പോഴത്തെ അനേകം മധുരസ്‌മരണകൾ ഇപ്പോഴും ഞങ്ങളുടെകൂടെയുണ്ട്. അതിൽ ശ്രദ്ധ കേന്ദ്രീകരിക്കാനാണു ഞങ്ങൾ ശ്രമിക്കുന്നത്.\n“ഞങ്ങൾ ടിവി-യിൽ ഞങ്ങളുടെ വിശ്വാസങ്ങളെക്കുറിച്ച് ശാന്തമായി വിശദീകരിക്കുന്നതു കണ്ടെന്നു യഹോവയുടെ സാക്ഷികളായ മറ്റു ചിലർ പറഞ്ഞപ്പോൾ അതു ഞങ്ങൾക്കു വേണ്ടി ഉയരുന്ന അനേകം പ്രാർഥനകളുടെ ഫലമാണെന്നു ഞങ്ങൾ പറഞ്ഞു. ആശ്വാസം പകരുന്ന അവരുടെ എണ്ണമറ്റ സന്ദേശങ്ങളിലൂടെ യഹോവ ഞങ്ങളെ പിന്തുണയ്‌ക്കുകയായിരുന്നെന്നു ഞാൻ ഉറച്ച് വിശ്വസിക്കുന്നു.”\nമുകളിൽ കണ്ട അനുഭവങ്ങൾ സൂചിപ്പിക്കുന്നത്, ഓരോരുത്തരുടെയും പ്രശ്‌നങ്ങളും വെല്ലുവിളികളും എത്ര വ്യത്യസ്‌തമാണെങ്കിലും ദൈവത്തിന് എല്ലാവരെയും ആശ്വസിപ്പിക്കാനാകും എന്നാണ്. നിങ്ങളുടെ കാര്യമോ? ജീവിതത്തിൽ എന്തെല്ലാം പ്രശ്‌നങ്ങൾ നേരിട്ടാലും ആ സമയങ്ങളിലെല്ലാം പിടിച്ചുനിൽക്കാൻ വേണ്ട ആശ്വാസം ലഭ്യമാണെന്ന് ഓർക്കുക. * എന്തുകൊണ്ട് സഹായത്തിനായി യഹോവയിലേക്കു നോക്കിക്കൂടാ? യഹോവ ‘സർവാശ്വാസത്തിന്‍റെയും ദൈവമാണ്.’—2 കൊരിന്ത്യർ 1:3. ▪ (wp16-E No. 5)\n^ ഖ.5ഈ ലേഖനത്തിലെ ചില പേരുകൾ മാറ്റിയിട്ടുണ്ട്.\n^ ഖ. 23 ദൈവത്തോട് അടുത്ത് ചെല്ലാനും ദൈവത്തിൽനിന്നുള്ള ആശ്വാസം നേടാനും സഹായം വേണമെന്നുണ്ടോ? നിങ്ങളുടെ പ്രദേശത്തുള്ള യഹോവയുടെ സാക്ഷികളുമായി ബന്ധപ്പെടുകയോ അടുത്തുള്ള ബ്രാഞ്ച് ഓഫീസിലേക്ക് എഴുതുകയോ ചെയ്യുക.


36 ഇഞ്ചിലെ നെഞ്ചിടിപ്പ് – Chandrika Daily\nBy chandrika Tuesday December 11, 2018 12:09 pm\n36 ഇഞ്ചിലെ നെഞ്ചിടിപ്പ്\nഇന്ത്യന് രാഷ്ട്രീയത്തില് ഇടമുഴക്കമായി കോണ്‍ഗ്രസ് തിരിച്ചുവരവ്. ഹിന്ദി ഹൃദയ ഭൂമിയില് മൂന്ന് സംസ്ഥാനങ്ങളില് ഭരണമുറപ്പിച്ചാണ് കോണ്‍ഗ്രസിന്റെ ഉയര്‍ത്തെഴുന്നേല്‍പ്. രാഹുല് ഗാന്ധിയുടെ തെരഞ്ഞെടുപ്പ് പ്രചാരണങ്ങള്‍ക്ക് ലഭിച്ച സ്വീകാര്യതയും…\nഇന്ത്യന് രാഷ്ട്രീയത്തില് ഇടമുഴക്കമായി കോണ്‍ഗ്രസ് തിരിച്ചുവരവ്. ഹിന്ദി ഹൃദയ ഭൂമിയില് മൂന്ന് സംസ്ഥാനങ്ങളില് ഭരണമുറപ്പിച്ചാണ് കോണ്‍ഗ്രസിന്റെ ഉയര്‍ത്തെഴുന്നേല്‍പ്. രാഹുല് ഗാന്ധിയുടെ തെരഞ്ഞെടുപ്പ് പ്രചാരണങ്ങള്‍ക്ക് ലഭിച്ച സ്വീകാര്യതയും പ്രധാനമന്ത്രി നരേന്ദ്ര മോദിയുടെ പ്രചാരങ്ങള്‍ക്കേറ്റ കനത്ത തിരിച്ചടിയുമാണ് തെരഞ്ഞെടുപ്പ് ഫലം. നെഹ്‌റു കുടുംബത്തെയും രാഹുല് ഗാന്ധിയെയും വ്യക്തിപരമായി ആക്ഷേപി്ക്കുകയും ചെയ്യുന്ന തെരഞ്ഞെടുപ്പ് വേലകള്‍ക്ക് ജനങ്ങള് പുഛത്തോടെ തള്ളിയിരിക്കുന്നു.\nഇതോടെ വരാനിരിക്കുന്ന ലോക്‌സഭാ തെരഞ്ഞെടുപ്പില് കോണ്‍ഗ്രസ്സ് നയിക്കുന്ന പ്രതിപക്ഷ നിര കൂടുതല് ശക്തമാവുമെന്ന് ഉറപ്പായി. മധ്യപ്രദേശിലും രാജസ്ഥാനിലും ഛത്തീസ്ഗഢിലും കോണ്‍ഗ്രസ് ഭരണം ഉറപ്പിച്ച മട്ടാണ്. മധ്യപ്രദേശില് ബിഎസ്പി കോണ്‍ഗ്രസിന് പിന്തുണ അറിയിച്ചു രംഗത്തു വന്നിട്ടുണ്ട്.\nരാജസ്ഥാനില് 90 സീറ്റില് 57ലും കോണ്‍ഗ്രസ് മുന്നില്, 15 വര്‍ഷം ഭരിച്ച ബിജെപിക്ക് കനത്ത തിരിച്ചടിയാണ്. തെലങ്കാന നിലനിര്‍ത്തി ടിആര്‍എസ്, കേവലഭൂരിപക്ഷം ഉറപ്പിച്ചു. മിസോറമില് എംഎന്‍എഫിനാണ് നേട്ടം. അതേസമയം മിസോറം പത്തുവര്‍ഷം ഭരിച്ച കോണ്‍ഗ്രസിന് കാര്യമായ നേട്ടമുണ്ടാക്കാനായില്ല. എംഎന്‍എഫിന് ലീഡ്‌നിലയില് കേവലഭൂരിപക്ഷം കടന്നതോടെ ഒറ്റയ്ക്ക് അധികാരത്തിലേക്ക് വരുന്ന സാഹചര്യമാണുള്ളത്.\nCategories: Culture, More, News, Views Tags: Modi fade


മലയാള സിനിമയിൽ റിയലിസ്റ്റിക് അഭിനയം കൊണ്ട് കഥാപാത്രങ്ങളെ ജീവസുറ്റതാക്കിയ സൂപ്പർ താരമായിരുന്ന സത്യൻ വിട പറഞ്ഞിട്ട് 2021 ജൂൺ 15 ന് അര നൂറ്റാണ്ട് തികയുന്നു. 1952 മുതൽ 1971 വരെ രണ്ടു പതിറ്റാണ്ട് അദ്ദേഹം പകർന്നാടിയത് മലയാള സിനിമയുടെ ചരിത്രത്തിൽ നിർണ്ണായക സ്ഥാനം വഹിക്കുന്ന നിരവധി ചിത്രങ്ങളാണ്. പകരം വെയ്ക്കാൻ പറ്റാത്ത അഭിനയത്തികവിലൂടെ മലയാള സിനിമക്ക് നൽകിയ കഥാപാത്രങ്ങളിലൂടെ സത്യൻ എന്ന മഹാനടൻ തീർത്തത് മലയാള സിനിമയുടെ ഒരു കാലത്തെ ചരിത്രമാണ്. ദശാബ്ദങ്ങൾ കടന്നുപോയിട്ടും ചലച്ചിത്ര രംഗത്ത് ഒരു പാഠപുസ്തകമായി സത്യൻ ഇന്നും ജീവിക്കുന്നു. ഒട്ടനവധി നടന്മാർ അദ്ദേഹത്തെ അനുകരിക്കാൻ ശ്രമിച്ചിട്ടുണ്ട്. അഭിനയിച്ച ചിത്രങ്ങളിലെല്ലാം അദ്ദേഹം മികവു പുലർത്തി. മലയാള ചലച്ചിത്രരംഗത്ത് അക്ഷരാർഥത്തിൽ സത്യന്റെ സിംഹാസനമുണ്ട്. പ്രമുഖ സ്റ്റുഡിയോകളിലും സത്യന്റെ വീട്ടിലും അദ്ദേഹം സ്ഥിരമായി ഉപയോഗിച്ചിരുന്ന കസേരകളിൽ ഒന്നിരിക്കാനുള്ള മോഹവുമായി നടന്ന നടന്മാർ എക്കാലത്തും വാർത്തകളിൽ നിറഞ്ഞു നിന്നിരുന്നു. അതേപ്പറ്റി പലകഥകളും ഉണ്ടായിട്ടുണ്ട്. ആരൊക്കെ അതിൽ കയറിയിരുന്നാലും സിംഹാസനം ഒഴിഞ്ഞു തന്നെ കിടക്കും.\n1912 നവംബർ 9-ന് തെക്ക് തിരുവിതാംകൂറിലെ തിരുമലക്കടുത്തുള്ള ആരമട എന്ന ഗ്രാമത്തിൽ മാനുവലിന്റേയും ലില്ലി അമ്മയുടേയും ആദ്യ പുത്രനായിട്ടാണ് സത്യൻ ജനിച്ചത്. ശ്രീമതി ജെസ്സിയായിരുന്നു സത്യന്റെ ഭാര്യ. 1946 മെയ് 3നായിരുന്നു വിവാഹം. മൂന്ന് ആണ്മക്കൾ - പ്രകാശ്, സതീഷ്, ജീവൻ. സത്യന്റെ മൂന്ന് മക്കളും അന്ധരായിരുന്നു. അതിൽ മൂത്തവനായ പ്രകാശ് സത്യൻ 2014 ഏപ്രിൽ 15ന് അന്തരിച്ചു.\nമധ്യവയസ്സ് പിന്നിട്ട ശേഷം സിനിമയിൽ എത്തിയ സത്യൻ ജീവിതത്തിൽ പല വേഷങ്ങളും ആടിയിരുന്നു. അക്കാലത്തെ ഉയർന്ന ബിരുദമായി കണക്കാക്കപ്പെട്ടിരുന്ന വിദ്വാൻ പരീക്ഷ പാസായതിനു ശേഷം സത്യൻ സ്കൂൾ അദ്ധ്യാപകനായി സെ. ജോസഫ് സ്കൂളിൽ ജോലി നോക്കി. കുറച്ചു കാലം കഴിഞ്ഞ് അദ്ദേഹത്തിന് സെക്രട്ടറിയേറ്റിൽ ജോലി കിട്ടി. അവിടെ അദ്ദേഹം ഒരു വർഷത്തോളം ജോലി നോക്കി. അതിനു ശേഷം 1941 ൽ പട്ടാളത്തിൽ ചേർന്നു. രണ്ടാം ലോകമഹായുദ്ധകാലത്ത് അദ്ദേഹം ബ്രിട്ടീഷ് പട്ടാളത്തിന്റെ മണിപ്പൂർ സേനയിൽ അം‌ഗമായി സേവനമനുസരിച്ചിരുന്നു. പട്ടാളസേവനത്തിനുശേഷം തിരുവിതാംകൂറിൽ പോലീസ് ആയി.1947-48 കാലഘട്ടത്തിലെ പുന്നപ്ര വയലാർ സമര കാലത്ത് സത്യൻ ആലപ്പുഴ പോലീസ് സ്റ്റേഷനിൽ സേവനമനുഷ്ഠിക്കുന്നുണ്ടായിരുന്നു. അവിടെ അദ്ദേഹം നാടാർ ഇൻസ്പെക്ടർ എന്നാണ് അറിയപ്പെട്ടിരുന്നത്. ഔദ്യോഗിക കാലത്തും സ്കൂൾ വിദ്യാഭാസ കാലം മുതൽ ചെയ്തു വന്ന നാടകാഭിനയം തുടർന്നു.\nഈ നാടകങ്ങൾ അഭിനയത്തിൽ കൂടുതൽ താല്പര്യമുണ്ടാക്കി. സെബാസ്റ്റ്യൻ കുഞ്ഞുകുഞ്ഞു ഭാഗവതർ എന്ന സം‌ഗീത സം‌വിധായകൻ വഴി പല സിനിമ പ്രവർത്തകരേയും സത്യൻ കണ്ടു. പക്ഷേ സിനിമയിൽ അഭിനയിക്കാൻ അവസരം ലഭിച്ചില്ല. അക്കാലത്ത് കെ. ബാലകൃഷ്ണൻ (കൗമുദി) സിനിമ നിർമ്മിക്കുവാൻ പോകുന്നു എന്നറിഞ്ഞ്, സത്യൻ അദ്ദേഹത്തെ പോയി കാണുകയും അദ്ദേഹത്തിൽ മതിപ്പുളവാക്കുകയും ചെയ്തു. ഇതിനെത്തുടർന്ന് 1951ൽ ത്യാഗസീമ എന്ന സിനിമയിൽ അവസരം ലഭിച്ചു. അതിനുശേഷം പോലീസ് ജോലി ഉപേക്ഷിക്കുകയും സിനിമയിൽ തന്നെ ശ്രദ്ധ കേന്ദ്രീകരിക്കുകയും ചെയ്തു. തന്റെ പേർ ചുരുക്കി സത്യൻ എന്നാക്കി. പക്ഷേ ആ സിനിമ പുറത്തുവന്നില്ല.\n1952 ലാണ് സത്യന്റെ ആദ്യ സിനിമ പുറത്തിറങ്ങിയത്- ആത്മസഖി. ഈ സിനിമ വിജയമാവുകയും ചെയ്തു. 1953 ൽ തിരമാല, ലോകനീതി, ആശാദീപം എന്നീ ചിത്രങ്ങൾ പുറത്തിറങ്ങി. അതോടെ സത്യൻ മലയാള സിനിമയിൽ തിരക്കുള്ള നടന്മാരിൽ ഒരാളായി മാറി. പക്ഷേ സത്യന്റെ ജീവിതത്തിലെ വഴിത്തിരിവായ ഒരു സിനിമ 1954 ൽ ഇറങ്ങിയ നീലക്കുയിൽ ആയിരുന്നു. മലയാളചലച്ചിത്ര ചരിത്രത്തിലെ തന്നെ ഒരു നാഴികക്കല്ലായി ഈ ചിത്രത്തെ കണക്കാക്കപ്പെടുന്നു. അതായിരുന്നു മലയാളത്തിൽ തന്നെ രചിക്കപ്പെട്ട ആദ്യത്തെ മലയാളം സിനിമ. ആ സിനിമ രചിച്ചത് പ്രശസ്ത കഥകാരനായ ഉറൂബ് ആയിരുന്നു. സം‌വിധാനം രാമു കാര്യാട്ട്- പി. ഭാസ്കരൻ സഖ്യം ആയിരുന്നു. പി. ഭാസ്കരൻ രചിച്ച് കെ. രാഘവൻ സം‌ഗീതം നൽകിയ ഈ സിനിമയിലെ ഗാനങ്ങൾ വളരെ പ്രശസ്തമായി. കേന്ദ്ര സർക്കാറിന്റെ രജത കമലം അവാർഡ് ലഭിച്ച ആദ്യ മലയാള ചലച്ചിത്രമായിരുന്നു നീലക്കുയിൽ. ചിത്രത്തിന്റെ വിജയം സത്യനേയും കൂടെ അഭിനയിച്ച നായിക മിസ് കുമാരിയേയും പ്രശസ്തരാക്കി.\nപിന്നീട് നിരവധി സംവിധായകരുടെ ചിത്രങ്ങളിൽ സത്യൻ അഭിനയിച്ചു. കെ. എസ്. സേതുമാധവൻ, എ. വിൻസെന്റ്, രാമു കാര്യാട്ട് തുടങ്ങിയ സംവിധായകരുടെ പ്രിയ നടനായിരുന്നു സത്യൻ. അതിൽ തന്നെ കെ. എസ്. സേതുമാധവൻ-സത്യൻ കൂട്ടുകെട്ടിൽ നിരവധി ചിത്രങ്ങൾ പുറത്തിറങ്ങി. ഓടയിൽ നിന്ന് എന്ന ചിത്രത്തിലെ പപ്പു, ദാഹം എന്ന ചിത്രത്തിലെ ജയരാജൻ, യക്ഷി എന്ന ചിത്രത്തിലെ പ്രൊഫ. ശ്രീനി എന്നിവ സത്യന്റെ അഭിനയ ജീവിതത്തിലെ മികച്ച കഥാപാത്രങ്ങളാണ്. പ്രശസ്തമായ മറ്റു ചില സത്യൻ ചിത്രങ്ങൾ സ്നേഹസീമ, നായർ പിടിച്ച പുലിവാൽ, മുടിയനായ പുത്രൻ, ഭാര്യ, ശകുന്തള, കായംകുളം കൊച്ചുണ്ണി, അടിമകൾ, കരകാണാകടൽ എന്നിവയാണ്.\nതൻ്റെ ഔദ്യോഗിക ജീവിതത്തിൽ നിരവധി പദവികളിലൂടെ കടന്ന് വന്ന അദ്ദേഹത്തിന് ലഭിച്ച ജീവിതാനുഭവങ്ങൾ അഭിനയത്തിൽ വളരെ പ്രയോജനപ്പെട്ടു. അഭിനയത്തിൽ മിതത്വം\nപാലിക്കാനും കഥാപാത്രങ്ങളോട് നീതി പുലർത്താനും അദ്ദേഹത്തിന് കഴിഞ്ഞു. ചെമ്മീനിലെ\nപളനി എന്ന കഥാപാത്രമായി അഭിനയിച്ച നടൻ ശരിക്കും ഒരു മുക്കുവൻ ആണോ എന്ന് പടം കണ്ട ഒരു റഷ്യൻ സിനിമ സംവിധായകൻ ചോദിച്ചതിൽ നിന്നും മനസിലാകും സത്യന്റെ അഭിനയം എത്രമാത്രം\nറീയലിസ്റ്റിക് ആയിരുന്നുവെന്ന്. 1952 മുതൽ 1971 വരെ 19 വർഷം കൊണ്ട് 146 സിനിമകളിൽ\nകേരള സർക്കാർ സിനിമക്ക് ഏർപ്പെടുത്തിയ പുരസ്കാരങ്ങളിൽ ഏറ്റവും നല്ല നടനുള്ള\nപ്രഥമ പുരസ്‌കാരം 1969 ൽ സത്യന് ലഭിച്ചു. 1971 ൽ കരകാണാക്കടലിലെ അഭിനയത്തിന് വീണ്ടും ഏറ്റവും നല്ല\nനടനുള്ള പുരസ്‌കാരം മരണാന്തര ബഹുമതിയായി ലഭിച്ചു. ചലച്ചിത്രമേഖലയിൽ നിറഞ്ഞുനിൽക്കേ 1970 ഫെബ്രുവരിയിൽ സത്യന് ഗുരുതരമായ രക്താർബുദം സ്ഥിരീകരിച്ചു. ഏറെ ദിവസങ്ങളായി പനിയും വിളർച്ചയും അനുഭവപ്പെട്ടതിനെത്തുടർന്ന് ഡോക്ടറെ കാണിച്ചപ്പോഴാണ് രോഗം സ്ഥിരീകരിച്ചത്. ഡോക്ടർ വിശ്രമം നിർദ്ദേശിച്ചെങ്കിലും അതൊന്നും കാര്യമാക്കാതെ സത്യൻ അഭിനയം തുടർന്നു. 'അനുഭവങ്ങൾ പാളിച്ചകൾ' എന്ന ചിത്രത്തിന്റെ ഷൂട്ടിങ്ങിനിടയിൽ രക്തം ചർദ്ദിച്ച് കുഴഞ്ഞുവീണപ്പോൾ മാത്രമാണ് അദ്ദേഹത്തിന്റെ രോഗത്തിന്റെ ഗുരുതരാവസ്ഥ പലർക്കും മനസ്സിലായത്. തുടർന്ന് അദ്ദേഹം സ്വയം കാറോടിച്ചുപോയി ആശുപത്രിയിൽ പ്രവേശിപ്പിക്കപ്പെടുകയും ചെയ്തു. അദ്ദേഹത്തെ കാണാൻ വന്ന മക്കളോട് 'എനിക്കൊന്നുമില്ല. ഞാനൊന്നുറങ്ങട്ടെ' എന്ന് അദ്ദേഹം പറഞ്ഞു. ഇതായിരുന്നു അദ്ദേഹത്തിന്റെ അവസാന വാക്കുകൾ. ഒടുവിൽ, 1971 ജൂൺ 15-ന് പുലർച്ചെ നാലരയോടെ അദ്ദേഹം ഈ ലോകത്തോട് വിട പറഞ്ഞു. 59 വയസ്സേ അപ്പോൾ അദ്ദേഹത്തിനുണ്ടായിരുന്നുള്ളൂ.\nമലയാളക്കര ഞെട്ടലോടെയാണ് ആ വാർത്ത കേട്ടത്. കത്തിനിൽക്കുന്ന സമയത്ത് ഒരു മരണം അക്കാലത്ത് അപരിചിതമായിരുന്നു. മൃതദേഹം പ്രത്യേക വിമാനത്തിൽ മദ്രാസിൽ നിന്ന് തിരുവനന്തപുരത്തെത്തിച്ചപ്പോൾ നിരവധി ആളുകളാണ് അദ്ദേഹത്തെ അവസാനമായി ഒരു നോക്ക് കാണാനെത്തിയത്. തുടർന്ന് സത്യന്റെ വീട്ടിലും വി.ജെ.ടി. ഹാളിലും പൊതുദർശനത്തിനുവച്ചശേഷം പാളയം എൽ.എം.എസ്. കോമ്പൗണ്ടിൽ പൂർണ ഔദ്യോഗിക ബഹുമതികളോടെ സംസ്കരിച്ചു.\nമലയാള സിനിമയുടെ ചരിത്രത്തിൽ ഒരു സുവർണ്ണ കാലത്തിന്റെ അടയാളപ്പെടുത്തലായി സത്യൻ എന്നും\nമലയാളികളുടെ മനസ്സിൽ നിറഞ്ഞു നിൽക്കും


ഏതറ്റം വരെ പോയും പെപ്സി പൂട്ടിക്കണമെന്നു വിഎസ്; ഏതറ്റം വരെ പോകണമെന്ന് അറിയാതെ പാര്‍ട്ടി; ഇതും വഴിപാട് സമരമായി തീരുമോ എന്ന് ആശങ്ക\nSun Feb 17 2019 08:35:18 GMT+0530 (IST)\nSukesh Imam| Updated On: 2016-12-10T16:51:48+05:30 | Location :\nസിപിഐഎം ഭരിക്കുന്ന പഞ്ചായത്ത് ഭരണ സമിതിയുടെ അഭിപ്രായമല്ല സമരത്തിന് നേതൃത്വം നല്‍കുന്ന ഏരിയാ കമ്മിറ്റിക്ക്. അസുഖത്തിന്റെ പേരില് ജില്ലാ സെക്രട്ടറി സമരത്തിന് എത്തിയതുമില്ല. അതിനിടെ പെപ്‌സി അടച്ചു പൂട്ടാനേ പാടില്ലെന്ന അഭിപ്രായവുമായി കേന്ദ്രകമ്മിറ്റിയംഗവും മന്ത്രിയുമായ കെ കെ ശൈലജയും രംഗത്തുണ്ട്. മറ്റു പരിസ്ഥിതി സംഘടനകളും നാട്ടുകാരും പെപ്‌സിക്കെതിരെ സമരം ശക്തമാക്കി തുടങ്ങിയ സാഹചര്യത്തിലാണ് സി പി ഐ എമ്മും പെപ്‌സിയ്‌ക്കെതിരെ രംഗത്തു വരുന്നതെന്നതും ശ്രദ്ധേയമാണ്.\nപാലക്കാട്: 'ഏതറ്റം വരെ പോയാലും പെപ്‌സിയെ മുട്ടു കുത്തിക്കും.' ഇന്നലെ പെപ്‌സിക്ക് മുമ്പില് സമരം ഉദ്ഘാടനം ചെയ്തു കൊണ്ട് വി .എസ് അച്യുതാനന്ദന് പറഞ്ഞ വാക്കുകളാണിത്. പക്ഷെ പെപ്‌സിയ്‌ക്കെതിരേയുള്ള സി പി ഐ എം സമരം ഏതറ്റം വരെ പോകുമെന്ന കാര്യത്തില് ഇതിനോടകം തന്നെ സംശയം ഉയർന്നു കഴിഞ്ഞു.\nസിപിഐഎം ഭരിക്കുന്ന പഞ്ചായത്ത് ഭരണ സമിതിയുടെ അഭിപ്രായമല്ല സമരത്തിന് നേതൃത്വം നല്‍കുന്ന ഏരിയ കമ്മിറ്റിക്ക്. അസുഖത്തിന്റെ പേരില് ജില്ലാ സെക്രട്ടറി സമരത്തിന് എത്തിയതുമില്ല. അതിനിടെ പെപ്‌സി അടച്ചു പൂട്ടാനേ പാടില്ലെന്ന അഭിപ്രായവുമായി കേന്ദ്രകമ്മിറ്റിയംഗവും മന്ത്രിയുമായ കെ കെ ശൈലജയും രംഗത്തുണ്ട്. മറ്റു പരിസ്ഥിതി സംഘടനകളും നാട്ടുകാരും പെപ്‌സിക്കെതിരെ സമരം ശക്തമാക്കി തുടങ്ങിയ സാഹചര്യത്തിലാണ് സി പി ഐ എമ്മും പെപ്‌സിയ്‌ക്കെതിരെ രംഗത്തു വരുന്നതെന്നതും ശ്രദ്ധേയമാണ്.\nവന്‍കിട കോര്‍പ്പറേറ്റുകള്‍ക്കും കുത്തക മുതലാളിമാര്‍ക്കുമായി പ്രകൃതി സമ്പത്ത് കൊള്ളയടിക്കുന്നു. അതിന്റെ ഉദാഹരണമാണ് പെപ്‌സി. ഇത് ജീവന്‍മരണ പോരാട്ടമാണ്, ഭാവിതലമുറക്ക് വേണ്ടിയുള്ള പോരാട്ടത്തില് വിജയം കണ്ടെത്തിയെ തീരൂ. ജലചൂഷണത്തിനെതിരായ സമരത്തില് യുവാക്കള് രംഗത്തിറങ്ങണം.\nകഞ്ചിക്കോട് ചുള്ളിമടയില് പെപ്‌സി കമ്പനിക്കു മുമ്പില് പെപ്‌സിയുടെ ജലചൂഷണത്തിനെതിരെ പുതുശ്ശേരി ജലചൂഷണ വിരുദ്ധസമിതിയുടെ ആഭിമുഖ്യത്തില് നടത്തിയ ജനകീയ പാര്‍ലമെന്റ് ഉദ്ഘാടനം ചെയ്ത് വി എസ് അച്യുതാനന്ദന് പറഞ്ഞു.\nവര്‍ഷങ്ങള്‍ക്ക് മുമ്പ് പ്ലാച്ചിമടയില് കൊക്കോകോള കമ്പനി ജനകീയ സമരത്തിന് മുന്നില് അടച്ചു പൂട്ടേണ്ടി വന്നത് ഓര്‍മ്മിപ്പിച്ചു കൊണ്ടാണ് ഏതറ്റം വരെ പോയാലും പെപ്‌സിയെ മുട്ടു കുത്തിക്കുമെന്നു വിഎസ് പ്രസംഗത്തില് പറയുന്നത്. എന്നാല് പെപ്‌സിയുടെ കാര്യത്തില് വി. എസ് എന്തൊക്കെ പറഞ്ഞാലും മുമ്പു നടത്തിയ സമരങ്ങളെ പോലെ വഴിപാടു സമരമായി ഇതും മാറുമോ എന്ന ആശങ്ക ഇപ്പോള് തന്നെ ഉയര്‍ന്നു കഴിഞ്ഞു. മുമ്പ് സി പി ഐയുടെ നേതൃത്വത്തില് കെ. പി സുരേഷ് രാജും ജനകീയ സമിതിയുമൊക്കെ നടത്തിയ പരാജയപ്പെട്ട സമരങ്ങളുടെ പട്ടികയിലേക്ക് മറ്റൊരു സമരം കൂടി കടന്നു വരുന്നുവെന്ന് ചിന്തിക്കണം.\nവേനല്‍ക്കാലത്ത് തല്‍ക്കാലം പൂട്ടിയാല് മതിയെന്ന് പഞ്ചായത്ത്\nജലചൂഷണ വിരുദ്ധസമിതിയുടെ ബാനറില് സമരത്തിനു മുന്നിട്ടിറങ്ങുന്ന സി പി ഐഎമ്മിനുള്ളില് തന്നെ സമരത്തില് എടുക്കേണ്ട നിലപാടുകളെ പറ്റി പല അഭിപ്രായങ്ങളാണ് ഉള്ളത്.\nപെപ്‌സി കമ്പനി പൂട്ടിപോകണമെന്ന് ഞങ്ങള്‍ക്ക് അഭിപ്രായമില്ല, വരുന്നതു കടുത്ത വേനലാണ്. കുടിവെള്ളത്തിനു ജനങ്ങള് ബുദ്ധിമുട്ടുന്ന സമയം. ഇപ്പോള് മുതല് കടുത്ത വേനല് കഴിയുന്ന ജൂണ് വരെ കമ്പനി പ്രവര്‍ത്തനം നിര്‍ത്തി വെക്കണമെന്നാണു ഞങ്ങളുടെ അഭിപ്രായം\nപുതുശ്ശേരി പഞ്ചായത്ത് പ്രസിഡന്റും സി പി ഐ എം നേതാവുമായ കെ ഉണ്ണികൃഷ്ണന് നാരദാ ന്യൂസിനോടു പറഞ്ഞു.\nപൂട്ടിയെ തീരൂവെന്ന് ഏരിയാ കമ്മിറ്റി\nകമ്പനി തല്‍ക്കാലത്തെ ജലചൂഷണം നിര്‍ത്തി വെക്കണമെന്നു പഞ്ചായത്ത് പ്രസിഡന്റ് പറയുമ്പോള് സിപിഐഎം പുതുശേരി ഏരിയാ സെക്രട്ടറിക്ക് മറ്റൊരു അഭിപ്രായമാണ് ഉള്ളത്.\nഏറ്റവും കൂടുതല് പുഴകളുള്ള ജില്ല, ഏറ്റവും കൂടുതല് ഡാമുകള് ഉള്ള ജില്ല, മുമ്പ് ജലസമൃദ്ധിയില് അനുഗൃഹീതമായ പാലക്കാട് ഇപ്പോള് കുടിവെള്ളത്തിനു പോലും കേഴുകയാണ്. ഇപ്പോള് ഡാമില് വെള്ളമില്ല, പുഴകള് ഒഴുകുന്നില്ല, മാര്‍ച്ചില് വറ്റാന് തുടങ്ങുന്ന ഡാമുകളും പുഴയും കുളവും കിണറും തോടുമെല്ലാം ഡിസംബര് മാസത്തിനു മുമ്പെ വറ്റാന് തുടങ്ങി. പെപ്‌സി പോലുള്ളവയുടെ ജലചൂഷണത്തില് കുടിവെള്ളം പോലും കിട്ടാതാകുന്ന അവസ്ഥ പുറമേയും. ഈ വൈസ് പാര്‍ക്കില് ഹൈക്കോടതിയുടെ പ്രത്യേക ഉത്തരവിന്റെ അടിസ്ഥാനത്തിലാണ് പെപ്‌സി ഇപ്പോള് പ്രവര്‍ത്തിക്കുന്നത്. പക്ഷെ പെപ്‌സിയ്‌ക്കെതിരെ സമരം ശക്തമാക്കും. പെപ്‌സി സ്ഥിരമായി അടച്ചു പൂട്ടണം. കമ്പനി അടച്ചു പൂട്ടാന് മാത്രമല്ല അടച്ചു പൂട്ടുമ്പോള് ജോലി നഷ്ടപ്പെടുന്നവര്‍ക്ക് നഷ്ടപരിഹാരം നല്‍കാനുള്ള സമരം കൂടിയാണ് ഇത്.\nവെള്ളിയാഴ്ച്ച പെപ്‌സിക്കു മുമ്പില് നടന്ന ജനകീയ പാര്‍ലമെന്റ് മാര്‍ച്ചിന്റെ സ്വാഗത പ്രസംഗത്തിൽ ഏരിയാ സെക്രട്ടറിയും ജലചൂഷണ സമിതി കണ്‍വീനറുമായ എസ് സുഭാഷ് ചന്ദ്രബോസ് പറയുന്നു.\nപെപ്‌സി പൂട്ടരുതെന്ന് കേന്ദ്ര കമ്മിറ്റിയംഗത്തിന്റെ അഭിപ്രായം\nസി പി ഐ എം കേന്ദ്ര കമ്മിറ്റിയംഗവും മന്ത്രിയുമായ കെ കെ ശൈലജയുടെ അഭിപ്രായത്തില് പെപ്‌സി അടച്ചു പൂട്ടരുതെന്നും കടുത്ത വേനല്‍കാലത്ത് അവര് കുഴല്‍കിണറുകളില് നിന്ന് എടുക്കുന്ന വെള്ളത്തിന് നിയന്ത്രണം ഏര്‍പ്പെടുത്തിയാല് മതിയെന്ന അഭിപ്രായമാണ് ഉള്ളത്. പെപ്‌സി അടച്ചു പൂട്ടുമ്പോള് കുറെ പേര്‍ക്ക് ജോലി നഷ്ടമാകുന്ന കാര്യം പരിഗണിച്ചാണ് അവര് ഇക്കാര്യം പറഞ്ഞത്. ഒരു ചാനല് ചര്‍ച്ചയിലാണ് അവര് ഇങ്ങനെ പറഞ്ഞതെങ്കിലും മന്ത്രി അതു തിരുത്താന് തയ്യാറായിട്ടില്ലെന്നത് ശ്രദ്ധേയമാണ്.\nജില്ലാ സെക്രട്ടറിയും എത്തിയില്ല\nഇന്നലെ പെപ്‌സിക്കു മുമ്പില് നടന്ന സമരത്തില് സിപിഐഎം ജില്ലാ സെക്രട്ടറിയായിരുന്നു അദ്ധ്യക്ഷനാകേണ്ടിയിരുന്നത്. എന്നാൽ അദ്ദേഹം സമരത്തിൽ പങ്കെടുത്തിരുന്നില്ല. കടുത്ത പനി ബാധിച്ചതിലാനാണ് ജില്ലാ സെക്രട്ടറി പങ്കെടുക്കാതിരുന്നതെന്ന വിശദീകരണം പുറത്തു വരുന്നുണ്ട്. മാത്രമല്ല ജില്ലാ കമ്മിറ്റി ഓഫീസ് അക്രമവുമായി ബന്ധപ്പെട്ട് പോലീസില് പരാതി നൽകാൻ പോയതിനാലാണ് അദ്ദേഹം എത്താതിരുന്നതെന്നാണ് പാർട്ടി വിശദീകരിക്കുന്നത്.


ഒഴുക്കിനൊപ്പം: November 2009\nരാവിലെ എഴുന്നേറ്റ് കുളിച്ച് കുറിയിട്ട് 3.72 GB വരുന്ന 30,681 ഐറ്റംസ് ഡിലീറ്റു ചെയ്തു.\nപുരയുടെ ചുറ്റും മണ്ടി നടന്നു.\nഞാനൊരു ഫയങ്കരന് തന്നെ!\n“കൈക്കൂലി വാങ്ങിയ ഓഫീസര് പിടിയില്” -- വാര്‍ത്ത.\nഅതിനെന്താ? ഗൂഗിള് റീഡേഴ്സ് ലിസ്റ്റ് ഉപയോഗിച്ച് കൈക്കൂലി കൊടുത്തുകൂടായിരുന്നോ? നിങ്ങളാലോചിച്ചു നോക്കൂ. നേരിട്ടു കൊടുക്കുന്നതിലും എത്ര സേഫ് ആയ മാർഗമാണ് ഫീഡിൽ കൂടെ കൈക്കൂലി കൊടുക്കുന്നത്! നമ്മൾ ഒറിജിനൽ കാശ് കൊടുക്കുന്നില്ല. കാശിന്‍റെ ലിങ്കേ ഷെയർ ചെയ്യുന്നുള്ളൂ. അതെവിടെയാണെന്നു എപ്പോഴും കൃത്യമായുണ്ടാവും. കയ്യൊട്ട് നനയുകയുമില്ല; മീനും പിടിക്കാം.\n“അരിയില് മായം കാരണം വേവു കുറയുന്നതായി പരാതി. റേഷന് കടക്കാരന് ഇണ്ടാസ്” -- വാര്‍ത്ത.\nഅതിനെന്താ? ഗൂഗിള് വേവ് ഉപയോഗിച്ചു കൂടേ? ഓരോ അരിമണിയും പ്രത്യേകം പ്രത്യേകം വേവിയ്ക്കാമെങ്കിലും ശരിക്കും ആവശ്യമുണ്ടെങ്കിൽ മാത്രം അതു ചെയ്യുക. പിന്നെ, വേവിക്കല് ഒരു നിവൃത്തിയുണ്ടെങ്കിൽ അടുപ്പിന്‍റെ മുകളില് വച്ചു തന്നെ ചെയ്യുക. ഇനിയുമേതൊക്കെ ഇന്നവേറ്റീവ് ആയ രീതികളിലാണ് ജനം അരി വേവിക്കുന്നത് എന്ന് നമുക്ക് കാത്തിരുന്നു കാണാം.\n“അല്ല, ഇതൊക്കെ വെറും എക്സാജിറേഷന് അല്ലേ?” -- ബ്ലോഗ്.\nഎക്സാജിറേഷന് മനുഷ്യന്‍റെ ഒരു മുഖമുദ്രയാണെന്നു തോന്നുന്നു. ഗൂഗിളും ഗൂഗിള് കഥകളും കയ്യിലില്ലെങ്കില് പിന്നെ മനുഷ്യനെങ്ങനെ എക്സാജിറേറ്റ് ചെയ്യും?\nറഫറൻസ് ഇത് മതിയാവേണ്ടതാണ്. ബാക്കിയെല്ലാം അവിടെ നിന്നും കിട്ടും.\nവേവിനെ ഒന്നു കാണാം, രണ്ടുവാക്കു പറയാം എന്നൊക്കെ കരുതി കുറേ നാളായി ഒരു ക്ഷണത്തിനു വേണ്ടി തെണ്ടി നടന്നതാണ്. ഈ തെണ്ടിയെ മറ്റൊരു തെണ്ടിയും മൈന്‍ഡു ചെയ്യുന്നില്ല. സിനിമ കാണാതെ നിരൂപണമെഴുതി തകര്‍ക്കുന്ന കാലമാണ്. പിന്നെ എന്തുകൊണ്ട് എനിക്കായിക്കൂട? വേവുകാണാതെ വെന്തിട്ടില്ല എന്നു പറയുന്നതില് തെറ്റില്ല. അതുകൊണ്ടു ആ പരിപ്പ് അത്രയ്ക്കങ്ങട് വേവുന്നില്ല അഥവാ വെന്തിട്ടില്ല എന്നൊരു തോന്നല്.\nഞാന് പറയുന്നതാണേല് മുന്‍വരാഗ്യം എന്നെക്കൊണ്ടു പറയിച്ചതാണെന്ന് പറഞ്ഞുപരത്തും പാണന്മാര്. റേ ഓസ്സി പറഞ്ഞാല് അസൂയ അങ്ങോരെക്കൊണ്ട് പറയിച്ചതാണെന്ന് പറഞ്ഞുപരത്തും പുള്ളുവന്മാര്. ഫേക്ക് സ്റ്റീവ് ജോബ്സ് പറഞ്ഞാല് അടുത്തകാലത്തുണ്ടായ സംഭവങ്ങള് സ്റ്റീവിനെ സ്വാധീനിച്ചെന്നു പറയും പറയന്മാര്.\nപണ്ടാരമടങ്ങാന്! പിന്നെ ഞാന് ആരെക്കൊണ്ട് പറയിപ്പിക്കും?\nഅതിനാണോ ഇത്ര വലിയ കാര്യം. മുകളില് പറഞ്ഞ താരങ്ങളെപ്പോലെ ആധികാരികമായി പറയാന് കിഡ്നിയുള്ള മൂന്നു പേരെ കണ്ടെത്തി അവരെക്കൊണ്ട് പറയിപ്പിക്കുക.\nഎന്നെപ്പോലെ മലയാളം ബ്ലോഗു രംഗത്ത് ക്രെഡിബിലിറ്റിയുള്ള ഒരാളിനെത്തേടി നടന്നപ്പോള് കാലില് തടഞ്ഞത് പൊന്‍കുന്നം. അല്ല, പൊന്‍രത്നം. മറ്റാരുമല്ല, നമ്മുടെയെല്ലാം അഭിമാനഫാജനമായ (ഫ!) രഞ്ജിത് അവറാച്ചന്. അവറാച്ചന് പറഞ്ഞാല് അതില് പിന്നെ തെറ്റില്ല; കുറ്റമില്ല. അദ്ദേഹം തന്‍റെ മാരകായുധമായ റ്റ്വിറ്ററിലൂടെ ലോകത്തോടു പറഞ്ഞു:\n“ഗൂഗിള് വേവ് വെറുതെ ഊതി പെരുപ്പിച്ചതാണ്... വേവ് കൊണ്ട് യാതൊരു ഉപയോഗവും ഇതുവരെ എനിക്ക് കണ്ടു പിടിക്കാനായില്ല.”\nഇവിടം കൊണ്ട് നിറുത്തിയിരുന്നെങ്കില് സഹിക്കാമായിരുന്നു. അദ്ദേഹം തുടര്‍ന്ന് ഇംഗ്ലീഷ് ഭാഷയില് ഉദ്ഘോഷിക്കുന്നു:\n“atlast foundause for wave... "share the torrents"...”\nഇനി റേ ഓസ്സി ലെവലിലുള്ള ഒരാളിനെത്തപ്പിയായി അലച്ചില്. ജീവിതകാലം മുഴുവന് ഒരു പ്രതിഭയായി തിളങ്ങിനിന്ന് ലോട്ടസ് നോട്ട്സ്, ഗ്രൂവ് തുടങ്ങിയ അദ്ഭുതാവഹങ്ങളായ സം‍രംഭങ്ങളില് തുടങ്ങി അവസാനം മൈക്രോസോഫ്റ്റിന്‍റെ നാലുമതിലുകളില് അടയ്ക്കപ്പെട്ടുപോയ ഒരു പോരാളി. ആരുണ്ട് നമുക്കിടയില് റേ ഓസ്സിയെപ്പോലൊരാള്?\nഅധികം അന്വേഷിക്കേണ്ടി വന്നില്ല. മലയാളം ബൈബിള്, നിഘണ്ടു തുടങ്ങിയ അദ്ഭുതാവഹങ്ങളായ സം‍രംഭങ്ങളില് തുടങ്ങി അവസാനം ചിത്രകാരന്, തറവാടി എന്നിവരുടെ തെറിവിളികേള്‍ക്കേണ്ടി വന്ന മലയാളി. മറ്റാരുണ്ട് നമുക്കിടയില് കൈപ്പള്ളിയെപ്പോലൊരാള്? ഗൂഗിളെന്നല്ല, യാഹൂവിനെപ്പോലും പച്ചത്തെറി വിളിച്ചിട്ടുള്ള കൈപ്പള്ളി സന്ദേഹിച്ചു:\n“Google Wave വേവുമോ?” എന്ന ചോദ്യത്തില് തുടങ്ങി, “കഴിഞ്ഞ മൂന്നു മാസമായി ഗൂഗിൾ വേവിനെ എല്ലാരും ചേർന്ന് വേവിച്ചു പരീക്ഷിക്കുകയാണല്ലോ. ഇന്നുവരെ ഇതു് ചുവ്വെ ഓടിതുടങ്ങിയിട്ടില്ല. ഒരു അരമണിക്കൂറിൽ നാലു തവണ re-start ചേണ്ട ഏതൊരു ഏർപ്പാടിയും എനിക്ക് ഇഷ്ടമുള്ള പരിപാടിയല്ല.” എന്ന ഉത്തരത്തില് കൈപ്പള്ളി എത്തിച്ചേര്‍ന്നത് എത്ര അനായാസമാണ്!\nഎന്നു മാത്രമോ, വേവാത്ത വേവിനെ വേവിക്കാന് അദ്ദേഹം നാലിന ഊര്‍ജ്ജിത പരിപാടിയും നിര്‍ദ്ദേശിച്ചിട്ടുണ്ട്. (കാരണം, അതു നടക്കില്ല, ഇതു നടക്കില്ല എന്നു പറഞ്ഞു നടക്കുന്നത് കൈപ്പള്ളിയുടെ സ്വഭാവമല്ല. എന്തു ചെയ്താല് നടക്കും എന്നു നിര്‍ദ്ദേശിക്കുന്ന ഒരേ ഒരു മലയാളിയാണ് കൈപ്പള്ളി.)\nമൂന്നില് രണ്ടു പേരായി.\nഅടുത്ത ലക്ഷ്യം: ഫേക്ക് സ്റ്റീവിന്‍റെ പ്രതിപുരുഷനെ മലയാളം ബ്ലോഗില് നിന്നും കണ്ടെത്തുക എന്നതാണ്. വര്‍ഷങ്ങളോളം ചിന്താ നിര്‍ഭരങ്ങളായ പോസ്റ്റുകളെഴുതി ഒറിജിനല് സ്റ്റീവിനു തലവേദനയായിരുന്ന മഹാന്. അവസാനം സ്വന്തം ആള്‍ക്കാരുടെ ചതിയാല് പിടിയ്ക്കപ്പെട്ട യുദ്ധവീരന്. വായനക്കാരുടെ രോമാഞ്ചം. ഐഡന്‍റിറ്റി പുറത്തായിട്ടും സ്യൂഡോ പേരില് എഴുതുന്ന പരിഷ്കാരി. ഇതുപോലൊരാള് മലയാളം ബ്ലോഗിലുണ്ടോ?\nഉണ്ടോന്ന്! പിന്നില്ലേ? അതല്ലേ നമ്മുടെ കമ്പ്ലീറ്റ് അനോണി ആന്‍റണിച്ചായന്. വേവിച്ചിട്ടും വേവാത്ത വേവ് എന്ന ആന്‍റണിയുടെ വേവലാതി അസ്ഥാനത്താണെന്നു കരുതരുത്.\n“എടാ ഇപ്പോ ഇതുകൊണ്ട് ഇന്ന്, ഇപ്പോള്, ഇവിടെ നിനക്ക് എന്തു ചെയ്യാന് പറ്റും?” എന്ന ചോദ്യത്തിന് ആന്‍റണി കണ്ടെത്തുന്ന ഉത്തരം ഏവരുടേയും കണ്ണു തുറപ്പിക്കാനുതകുന്നതാണ്:\nഅത്രേ ഞാനും പറയുന്നുള്ളൂ. വേവ് വേവുന്നില്ല. ഹൂയ്, ആരേലും വന്ന് തീ കൂട്ടിയിടണേ.\n1972-ല് തെക്കന് കേരളത്തില് ജനിച്ചു. പട്ടണത്തിലെ പ്രമുഖ കോളേജില് നിന്നും ഇംഗ്ലീഷ് കിട്ടാത്തതിനെത്തുടര്‍ന്ന് വീണ്ടും എഴുതിയെടുത്തു. പഠനമദ്ധ്യേ മദ്ധ്യതിരുവിതാങ്കൂറിലേയ്ക്ക് ഒളിച്ചോടി. ഇറാക്ക്-കുവൈറ്റ് യുദ്ധകാലത്ത് എസ്. എഫ്. ഐ-യില് ചേര്‍ന്ന് സദ്ദാമിനെതിരേ ഒളിവില് പോരാടി. 1986-ല് പിസിസി എന്ന സാംസ്കാരിക സംഘം സ്ഥാപിച്ചു. തുടര്‍ന്ന് കവിത, നാടകം, രാസക്രീഡ എന്നിവയില് പ്രാവീണ്യം നേടി. 17 കവിതകള്,2നാടകം, ഒരു ഭാര്യ എന്നിവ സ്വന്തമായുണ്ട്. കേന്ദ്ര ഗവണ്മന്‍റിന്‍റെ സോങ് ആന്‍ഡ് ഡ്രാമ അവാര്‍ഡ്, നാഷണല് അവാര്‍ഡ് ഫോര് ദേശീയോദ്ഗ്രഥനം, കേരള സംഗീത നാടക അക്കാഡമി അവാര്‍ഡ് തുടങ്ങി ഒട്ടേറെ പുരസ്കാരങ്ങള് കിട്ടാനിരിക്കുന്നു. ഇതെഴുതുന്ന സമയം വരെ അന്തരിച്ചിട്ടില്ല.\n(ഉടനേ പ്രസിദ്ധീകരിക്കാന് പോകുന്ന പുസ്തകത്തിന്‍റെ ആദ്യപേജ്)\nLabels: ആഗ്രഹം, തമാശ\nഇപ്പോള് അമേരിക്കാവിലല്ലാത്തവര് ഈ പോസ്റ്റ് വായിച്ച് മനസ്സിലാക്കാന് വേണ്ടി അമേരിക്കാവില് വന്ന് കോസ്റ്റ്കോ എന്ന ഹോള്‍സെയൈല് കടയില് അംഗത്വമെടുത്ത്, കോസ്റ്റ്കോ അമേരിക്കന് എക്സ്പ്രസ് ട്രൂ ഏണിംഗ്സ് ക്രെഡിറ്റ് കാര്‍ഡ് ഉപയോഗിച്ച് വേണ്ടതും വേണ്ടാത്തതുമായ സാധനങ്ങള് വാങ്ങിക്കൂട്ടുക.\nഅമേരിക്കാവില് വന്ന് കോസ്റ്റ്കോ എന്ന ഹോള്‍സെയൈല് കടയില് അംഗത്വമെടുത്ത് കോസ്റ്റ്കോ അമേരിക്കന് എക്സ്പ്രസ് ക്രെഡിറ്റ് കാര്‍ഡ് ഉപയോഗിച്ച് വേണ്ടതും വേണ്ടാത്തതുമായ സാധനങ്ങള് വാങ്ങിക്കൂട്ടിയവര് തുടര്‍ന്നു വായിക്കുക.\nഎന്തൊക്കെയാണോ വാങ്ങിയത് എന്നതനിസരിച്ച് നന്ദിസൂചകമായി ആണ്ടിലൊരിക്കല് കോസ്റ്റ്കോ ഒരു റിബേറ്റ് ചെക്ക് അയച്ചുതരും. കാര്‍ഡ് കൊണ്ട് ഇന്ധനം നിറച്ചാല് 3%, ആഹരിച്ചാലോ സഞ്ചരിച്ചാലോ 2%, മറ്റെന്തു കുത്സിതപ്രവൃത്തികള്‍ക്കും 1% എന്ന രീതിയിലാണ് നന്ദിപ്രകടനത്തിന്‍റെ ആക്കവും ആഗമനവും.\nഈ പ്രകടനത്തില് ഒരു ക്യാച്ച് ഉണ്ട്. (പന്തു പിടി അല്ല, ദാ ഇവിടെ ആദ്യത്തെ 32 എണ്ണം കഴിഞ്ഞു വരുന്ന noun സെക്ഷനില് ഏഴാമത്തവനെ നോക്കുക.) കിട്ടുന്ന കാശ് കോസ്റ്റ്കോയില്‍ത്തന്നെ ചെലവഴിക്കണം. അതായത്, വര്‍ഷം 1000 ഡോളര് കോസ്റ്റ്കോയില് കൊണ്ടുക്കളഞ്ഞാല്‍ക്കിട്ടുന്ന നക്കാപ്പിച്ചയായ 20 ഡോളര് വീണ്ടും അവന്മാര്‍ക്കു തന്നെ കൊണ്ടുക്കൊടുത്തോളണം.\n“ഉണ്ണിയെ... ഊ...” എന്നീ അക്ഷരങ്ങള് ആ ക്രമത്തില് വരുന്ന ഒരു ചൊല്ലില്ലേ? അതു തന്നെ: “ഉണ്ണിയെക്കണ്ടാലറിയില്ലേ ഊരിലെ പഞ്ഞം” എന്നത്. ആ ചൊല്ലിന് ഇവിടെ വലിയ പ്രസക്തിയില്ല. എന്നാലും അതുപോലൊരു ചൊല്ലു ചൊല്ലാന് തോന്നുന്നത് കോസ്റ്റ്കോയുടെ ഈ ചെക്കു കാണുമ്പോഴാണ്. (അപ്പോള് മാത്രമല്ല, എന്നാലും അത് ഒരു സന്ദര്‍ഭമാണ്.)\nചൊല്ലിക്കൊണ്ടിരുന്നാല് പോരല്ലോ. അതിനാല് ഇത്തവണ കിട്ടിയ 60 ഡോളറിന്‍റെ റിബേറ്റ് ചെക്കുമായി ഞാന് കോസ്റ്റ്കോയില് ചെന്നു. 63 ഡോളര് വിലയുള്ള ഒരു അഡ്രസ് പ്ലാക്ക് വാങ്ങി. അടുത്ത വണ്ടി കേറി വീടു പറ്റി.\nപിറ്റേ ദിവസം പ്ലാക്ക് പൊതിഞ്ഞു തിരികെ കൊണ്ടു പോയി. തിരിച്ചുകൊടുത്തപ്പോള് കോസ്റ്റ്കോക്കാരിയുടെ ചോദ്യം: പണം പച്ചനോട്ടായി വേണോ അതോ ക്രെഡിറ്റ്കാര്‍ഡിലേയ്ക്ക് തിരിച്ചിടണോ എന്ന്. കോസ്റ്റ്കോ മാത്രമേ ഈ അവസരം വച്ചു നീട്ടുന്നതു കണ്ടിട്ടുള്ളൂ. ആലോചിക്കാതെ പറഞ്ഞു, നോട്ടു മതിയെന്ന്. അത് ക്രെഡിറ്റുകാര്‍ഡുകാരന് അറിയില്ല, അതിനാല് ഈ 63 ഡോളറിന്‍റെ 1% അവന് cashback ആയി തരും. റിബേറ്റ് ചെക്ക് cash ആക്കി, അതിന്‍റെ 1% കൂടുതല് ചേര്‍ത്ത് ഞാന് വീടുപൂകി. ഞാന് ആരാ മോന്?\nPosted by ഉണ്ണി at 10:00 PM 26 comments:


119ാം വയസില് കേരളത്തിന്റെ മുത്തച്ഛന് വിടവാങ്ങി - BIGNEWSLIVE | Latest Malayalam News\nകൊച്ചി; കേരളത്തിന്റെ മുത്തച്ഛന് 119ാം വയസില് വിടവാങ്ങി. പട്ടാഴി വടക്കേക്കര മെതുകുമ്മേല് നാരായണസദനത്തില് കേശവന് നായരാണ് അന്തരിച്ചത്. കേരളത്തിലെ ഏറ്റവും പ്രായമേറിയ വ്യക്തിയാണ് ഇദ്ദേഹം. ബുധനാഴ്ച ഉച്ചയ്ക്കാണ് അന്തരിച്ചത്.\nകേശവനാശാന് എന്നാണ് ഇദ്ദേഹം അറിയപ്പെട്ടിരുന്നത്. ഇരുപതാം നൂറ്റാണ്ട് മുഴുവന് കണ്ട വ്യക്തി കൂടിയാണ് ഇദ്ദേഹം. ആധാര് രേഖപ്രകാരം 1901 ജനുവരി ഒന്നാണ് അദ്ദേഹത്തിന്റെ ജന്മദിനം. കാഴ്ചക്കുറവും ഒരു ചെവിക്ക് സ്വല്പം കേള്‍വിക്കുറവും മാത്രമാണ് കേശവന് നായര് നേരിട്ടിരുന്ന പ്രശ്‌നം.\nഓര്‍മകള്‍ക്കും ധാരണകള്‍ക്കും വാര്‍ധക്യം ബാധിച്ചിട്ടുണ്ടായിരുന്നില്ല. 90-ലെ വെള്ളപ്പൊക്കവും ഗാന്ധിജിയെ കാണാന് പോയതും ചര്‍ക്കയില് നൂലുനൂറ്റ് വിറ്റതുമെല്ലാം അദ്ദേഹത്തിന് ഇന്നും നല്ല ഓര്‍മയുണ്ടായിരുന്നു. 80 വയസ്സുകാരിയായ നാലാമത്തെ മകള് ശാന്തമ്മയോടൊപ്പമായിരുന്നു കഴിഞ്ഞിരുന്നത്.\nഭാര്യ: പരേതയായ പാറുക്കുട്ടിയമ്മ. മക്കള്: പരേതനായ വാസുദേവന് നായര്, രാമചന്ദ്രന് നായര്, ഗോപാലകൃഷ്ണന് നായര്, ശാന്തമ്മ, ശാരദ. മരുമക്കള്: ഭവാനിയമ്മ, പങ്കജാക്ഷിയമ്മ, ശ്രീകുമാരി.\nTags: kerala s oldest mankeshavan nair


oci card new rules: ഒസിഐ കാര്‍ഡ് പുതുക്കാനുള്ള തീയതി 2021 ഡിസംബര് 31 വരെ നീട്ടി; പുതിയ മാര്‍ഗ്ഗനിര്‍ദേശങ്ങള് പുറത്തിറക്കി കേന്ദ്രസര്‍ക്കാര് - oci card reissued has been extended until 31 december 2021 | Samayam Malayalam\noci card reissued has been extended until 31 december 2021\nSumayya P | Samayam Malayalam | Updated: 01 Apr 2021, 01:02:00 PM\nകാലാവധി കഴിഞ്ഞവർക്കും പുതിയ പാസ്‌പോർട്ട് എടുത്ത് ഒസിഐ പുതുക്കാനായി കാത്തിരിക്കുന്നവർക്കും ആണ് പുതിയ തീരുമാനം കൂടുതല് പ്രയോജനപ്പെടുന്നത്.\nവിവിധ രാജ്യങ്ങളിൽ ആശങ്കയിൽ കഴിയുന്ന പ്രവാസികള്‍ക്ക് ആശ്വാസമാകുന്നതാണ് കേന്ദ്രസർക്കാരിന്‍റെ പുതിയ തീരുമാനം\nനിലവിലെ ഒസിഐ കാർഡുമായി ഇനി 2021 ഡിസംബർ 31 വരെ യാത്ര ചെയ്യാന് സാധിക്കും.\nഒസിഐ കാര്‍ഡ് പുതുക്കാനുള്ള തീയതി 2021 ഡിസംബര് 31 വരെ നീട്ടി കേന്ദ്രസർക്കാർ ഉത്തരവ്. കൊവിഡ് പ്രതിസന്ധിമൂലം ഒസിഐ പുതുക്കാനാവാതെ വിവിധ രാജ്യങ്ങളിൽ ആശങ്കയിൽ കഴിയുന്ന പ്രവാസികള്‍ക്ക് ആശ്വാസമാകുന്നതാണ് കേന്ദ്രസർക്കാരിന്‍റെ പുതിയ തീരുമാനം. കാലാവധി കഴിഞ്ഞവർക്കും പുതിയ പാസ്‌പോർട്ട് എടുത്ത് ഒസിഐ പുതുക്കാനായി കാത്തിരിക്കുന്നവർക്കും ആണ് പുതിയ തീരുമാനം കൂടുതല് പ്രയോജനപ്പെടുന്നത്. നിലവിലെ ഒസിഐ കാർഡുമായി ഇനി 2021 ഡിസംബർ 31 വരെ യാത്ര ചെയ്യാന് സാധിക്കും.\nജൂൺ മാസം 30 വരെയായിരുന്നു ഒസിഐ കാർഡുകൾ പുതുക്കാൻ കേന്ദ്രസര്‍ക്കാര് അനുവദിച്ചിരുന്ന സമയം ഇതാണ് ഡിസംബർ 31 വരെ നീട്ടിയിരിക്കുന്നത്. എന്നാല് ശ്രദ്ധിക്കേണ്ട മറ്റൊരു കാര്യം പഴയ പാസ്‌പോർട്ട് കൈവശം ഉണ്ടായിരിക്കണം എന്ന നിബന്ധന കേന്ദ്ര സര്‍ക്കാര് റദ്ധാക്കിയിട്ടുണ്ട്. ഇരുപതിനും അമ്പതിനും ഇടയില് പ്രായമുള്ളവര് നാട്ടിലേക്ക് വരുമ്പോള് പഴയ പാസ്പേര്‍ട്ട് നിര്‍ബന്ധമായും കെെയില് ഉണ്ടായിരിക്കണം എന്നായിരുന്നു നിയമം. എന്നാല് ഇനിമുതൽ യാത്രക്ക് പുതിയ പാസ്‌പോർട്ടും ഒസിഐ കാർഡും മാത്രം മതിയാകും.\n20 വയസ്സില് താഴെയുള്ളവരും അമ്പതു വയസ് പൂർത്തിയാകുന്നവരും വിദേശനാടുകളില് നിന്ന് പാസ്‌പോർട്ട് പുതുക്കുമ്പോൾ ഒസിഐ കാർഡും പുതുക്കണമെന്നാണ് നിയമം. എന്നാല് കൊവിഡ് പടര്‍ന്നു പിടിച്ച സാഹചര്യത്തില് വിവിധ രാജ്യങ്ങളിലെ എംബസികളുടെ പ്രവർത്തനം നിലച്ചു. അതോടെ സര്‍ക്കാര് ഇളവ് പ്രഖ്യാപിക്കുകയായിരുന്നു. ആദ്യം മുന്ന് മാസത്തേക്ക് ആണ് ഇളവ് നല്‍കിയിരുന്നത്. പിന്നീട് അത് ആറുമാസത്തേക്ക് നീട്ടി. എന്നാല് കൊവിഡ് പൂര്‍ണ്ണമായും നിയന്ത്രിക്കാന് സാധിക്കാത്തതിനാല് ജൂൺ 30വരെ നീട്ടി. എന്നാല് ഈ സമയത്തിനുള്ളിലും കൊവിഡ് നിയന്ത്രിക്കാന് സാധിക്കില്ലെന്ന ഇന്ത്യക്കാരുടെ അഭ്യർത്ഥന മാനിച്ചാണ് കേന്ദ്രസര്‍ക്കാര് 2021 ഡിസംബർ 31വരെ നീട്ടിയിരിക്കുന്നത്.\nവോട്ട് നോട്ടക്ക് കുത്താനൊരുങ്ങി ഒരു നാട്\nമാസ്‌കില്ലാതെ ആരാധനയ്‌ക്കെത്തിയ ഗര്‍ഭിണിയെ പുറത്താക്കുന്നതിന് വൈദീകന് പോലീസ് സഹായമഭ്യര്‍ത്ഥിച്ചു ആര്‍ട്ടിക്കിള് ഷോ\nകേന്ദ്രസര്‍ക്കാര് ഒസിഐ Overseas Citizens of India oci card new rules 2021 oci card new rules OCI card India travel how to get new oci card\nWeb Title : oci card reissued has been extended until 31 december 2021


opposition stages walk out അടിയന്തര പ്രമേയത്തിന് അനുമതി..\nപുരാവസ്തു തട്ടിപ്പ് കേസുമായി ബന്ധപ്പെട്ട് പ്രതിപക്ഷം നൽകിയ അടിയന്തര പ്രമേയത്തിന് അനുമതി നിഷേധിച്ചു. തുടർന്ന് പ്രതിപക്ഷം സഭയിൽ നിന്ന് ഇറങ്ങിപ്പോയി. ( opposition stages walk out )\nകെപിസിസി പ്രസിഡന്റ് കെ സുധാകരനെ പ്രതിപക്ഷ നേതാവ് വിഡി സതീശൻ നിയമസഭയിൽ ന്യായീകരിച്ചു. കോസ്‌മെറ്റിക് ചികിത്സയ്ക്ക് പോകുന്നത് തെറ്റല്ലെന്ന് വി.ഡി സതീശൻ സഭയിൽ പറഞ്ഞു. സിനിമാ താരങ്ങളും സ്ത്രീകളും മാത്രമല്ല പുരുഷൻമാരും പോകും. വ്യാജ ഡോക്ടർ ആണെന്ന് അറിഞ്ഞ് ആരെങ്കിലും മുഖം കൊണ്ട് കൊടുക്കുമോ എന്ന് വി.ഡി സതീശൻ ചോദിക്കുന്നു. ജനപ്രതിനിധികളും മറ്റും ഫോട്ടോ എടുക്കാൻ നിന്ന് കൊടുക്കും. പിന്നീടവർ കേസുകളിൽ പെട്ടാൽ ജനപ്രതിനിധികൾക്കും ആ കച്ചവടത്തിൽ പങ്കുണ്ടെന്ന് പറയാൻ കഴിയുമോ ? മോൻസന്റെ കൂടെയുള്ള മുൻ മന്ത്രിമാരുടെ ഫോട്ടോകളും വന്നിട്ടുണ്ട്. പക്ഷേ പ്രതിപക്ഷം അത് ആയുധമാക്കിയിട്ടില്ലെന്നും വി.ഡി സതീശൻ പറയുന്നു. ഫോട്ടോ വന്നതിന്റെ പേരിൽ പൊതു പ്രവർത്തകരെ അപമാനിക്കാൻ ശ്രമിക്കുന്നത് ശരിയല്ലെന്നും രാഷ്ട്രീയമായി ഉപയോഗിക്കുകയാണെങ്കിൽ അങ്ങനെ തന്നെ നേരിടുമെന്നും വി.ഡി സതീശൻ വ്യക്തമാക്കി.\n2020 ജനുവരിയിൽ ഇന്റലിജൻസ് മുഴുവൻ തട്ടിപ്പിന്റെയും വിവരങ്ങൾ റിപ്പോർട്ടായി നൽകിയിരുന്നു. രണ്ടേ കാൽ വർഷക്കാലം പൊലീസ് എന്ത് ചെയ്യുകയായിരുന്നുവെന്ന് വി.ഡി സതീശൻ ചോദിക്കുന്നു. പരാതിക്കാർ പറയുന്ന കാലത്ത് സുധാകരൻ എം.പിയല്ല. മോൻസൺ ചെയ്യുന്നതെല്ലാം തെറ്റാണ് എന്ന് മനസ്സിലാക്കിയിട്ടും അറിഞ്ഞു കൊണ്ട് പോയവരുണ്ട്. പൊലീസുദ്യോഗസ്ഥർ അങ്ങനെ പോയവരാണ്. അത്തരം ഉദ്യോഗസ്ഥർക്കെതിരെ നടപടിയെടുക്കുന്നില്ലെന്നും കെ.സുധാകരനുമായി ബന്ധപ്പെട്ട ഏത് അന്വേഷണത്തിനും പ്രശ്‌നമില്ലെന്നും വി.ഡി സതീശൻ വ്യക്തമാക്കി.\nRead Also : ‘മോൻസണിന്റെ വീട്ടിൽ പൊലീസ് പോയത് സുഖചികിത്സയ്ക്കല്ല’; പ്രതിപക്ഷത്തെ പരിഹസിച്ച് മുഖ്യമന്ത്രി\nമോൻസൺ മാവുങ്കൽ വിഷയത്തിൽ പ്രതിപക്ഷത്തെ മുഖ്യമന്ത്രി നിയമസഭയിൽ പരോക്ഷമായി പരിഹസിച്ചിരുന്നു. മോൻസൺ മാവുങ്കലിന്റെ വീട്ടിൽ പൊലീസ് ഉദ്യോഗസ്ഥർ പോയത് സുഖചികിത്സയ്ക്കല്ലെന്ന് മുഖ്യമന്ത്രി നിയമസഭയിൽ. മോൻസണുമായി ബന്ധപ്പെട്ട പല വിവരങ്ങളും പൊതുജനത്തിന് അറിയാമെന്ന് മുഖ്യമന്ത്രി പറഞ്ഞു. മോൻസണിന്റെ വീട്ടിൽ ആരൊക്കെ എന്തിനൊക്കെയാണ് പോയതെന്ന് പൊലീസ് അന്വേഷിക്കുന്നുണ്ടെന്നും ഡിജിപി സന്ദർശിച്ച ശേഷം മോൻസണിനെപ്പറ്റി അന്വേഷിക്കാൻ ഇന്റലിജൻസിന് നിർദേശം നൽകിയെന്നും മുഖ്യമന്ത്രി നിയമസഭയിൽ വ്യക്തമാക്കി. മുൻകൂർ ജാമ്യത്തിനായുള്ള മോൻസണിന്റെ നീക്കം പൊലീസ് പ്രതിരോധിച്ചുവെന്നും മുഖ്യമന്ത്രി ചൂണ്ടിക്കാട്ടി.\nStory Highlights: opposition stages walk out\nRead more on: adjournment motion\_ | vd satheeshan


അച്ചടക്കം - സര്‍വ്വവിജ്ഞാനകോശം\nബാഹ്യമോ ആന്തരികമോ ആയ പ്രേരണമൂലം ജീവജാലങ്ങളില് സൃഷ്ടിക്കപ്പെടുന്ന ശിക്ഷണബോധം. അച്ചടക്കം എന്ന പദം ഇംഗ്ളീഷിലെ ഡിസിപ്ളിന് (discipline) സമാനമായിട്ടാണ് സാധാരണ പ്രയോഗിച്ചുവരുന്നത്. ഡിസിപ്ളിന് എന്ന പദത്തിന് പരിശീലനം, അധീനത്തില് കൊണ്ടുവരിക എന്നെല്ലാം അര്‍ഥങ്ങളുണ്ട്. ഡിസിപ്ളിന് പാലിക്കുന്നവനാണ് ഡിസൈപ്പിള് (disciple). ഡിസിപ്ളിന് എന്ന പദത്തിന് ഓരോ കാലത്തുണ്ടായ അര്‍ഥഭേദങ്ങളെയെല്ലാം കണക്കിലെടുത്തുകൊണ്ട് പെരുമാറ്റത്തിലും പ്രവൃത്തിയിലും പ്രത്യേകം അധ്യയനാഭ്യാസങ്ങള് നല്‍കി ശിഷ്യരെയും അനുയായികളെയും കീഴുദ്യോഗസ്ഥന്‍മാരെയും സൈനികരെയും നിര്‍ദിഷ്ട പരിശീലനക്രമങ്ങളില് ഉറപ്പിച്ചുനിര്‍ത്തുന്ന പ്രക്രിയ എന്നും അച്ചടക്കത്തെ നിര്‍വചിക്കാം. 'അച്ചില്' - ഒരു നിര്‍ദിഷ്ട രൂപമാതൃകയില് - അല്ലെങ്കില് പെരുമാറ്റരീതിയില് (mould or pattern) 'അടങ്ങല്' എന്നും 'അച്ചം (ഭയം) കൊണ്ടുള്ള അടക്കം' എന്നും അച്ചടക്കത്തിന് മലയാളമഹാനിഘണ്ടുവില് അര്‍ഥം പറഞ്ഞുകാണുന്നു.\nചിട്ടപ്പെടുത്തിയ പെരുമാറ്റരീതികളെ ഉദ്ദേശിച്ചാണ് സാധാരണയായി അച്ചടക്കമെന്ന പദം പ്രയോഗിക്കുന്നത്. പട്ടാളച്ചിട്ടയെ സൂചിപ്പിക്കുന്നതിന് മിലിട്ടറി ഡിസിപ്ളിന് (military discipline) എന്നുപറയുന്നു. ഒരു സ്ഥാപനത്തില് ക്രമവും ചിട്ടയും കാണുന്നെങ്കില് അവിടെ നല്ല അച്ചടക്കമുണ്ടെന്നു പറയുക സാധാരണമാണ്. എന്നാല് ബാഹ്യമായ ക്രമം (order) മാത്രമല്ല അച്ചടക്കം അഥവാ വിനയം. അത് ആഭ്യന്തരമായുണ്ടാകേണ്ട സ്വയംനിയന്ത്രണം കൂടിയാണ്.\nപലരും ക്രമം പാലിക്കുന്നത് അധികാരത്തെ ഭയന്നാണ്. എന്നാല് യഥാര്‍ഥ വിനയമാകട്ടെ ആത്മനിയന്ത്രണത്തില്‍നിന്നും ഉദ്ഭൂതമാകുന്ന മനോദാര്‍ഢ്യത്തിന്റെ ഫലമാകുന്നു. സ്വാതന്ത്ര്യവും വിനയവും ഒന്നിച്ചു പോകേണ്ട രണ്ടു വിശിഷ്ടഗുണങ്ങളാണ്. സ്വാതന്ത്ര്യം എന്തും ചെയ്യാനുള്ള ലൈസന്‍സല്ല. നിയമത്തിനു വിധേയമായി പ്രവര്‍ത്തിക്കുവാനുള്ള അവകാശമാണ്. പൊതുനന്‍മയെ ലാക്കാക്കി മനുഷ്യന് ചില നിയമങ്ങള്‍ക്കു വിധേയനാകേണ്ടിയിരിക്കുന്നു. ഇതാണ് നാഗരികജീവിതത്തിന്റെ അടിത്തറ. നിയമമില്ലാത്തിടത്ത് അരാജകത്വം വളരും; സുരക്ഷിതത്വം നശിക്കും. നിയന്ത്രണം കൂടുന്തോറും സ്വാതന്ത്ര്യം കുറയും; സ്വാതന്ത്ര്യം കൂടുന്തോറും നിയന്ത്രണം കുറയും. എത്രമാത്രം സ്വാതന്ത്ര്യം, എത്രമാത്രം നിയന്ത്രണം എന്നതാണ് പ്രശ്നം. ഒരാളുടെ പ്രവര്‍ത്തനസ്വാതന്ത്ര്യം മറ്റൊരാളുടെ അവകാശത്തെ ധ്വംസിച്ചുകൂടാ. സ്വാതന്ത്ര്യത്തോടൊപ്പം ഒരുവന് ഉത്തരവാദിത്വവുമുണ്ട്. ഒരു നല്ല പൌരന് അന്യരോടും അവനവനോടു തന്നെയും ഉത്തരവാദിത്വം ഉണ്ടായിരിക്കണം. അന്യരുടെ അവകാശങ്ങള് അനുവദിക്കുന്നതില് ശ്രദ്ധാലുവായിരിക്കുക, അവനവന്റെ സിദ്ധികളെ തനിക്കും മറ്റുള്ളവര്‍ക്കും ഗുണപ്രദമാംവണ്ണം വളര്‍ത്തുന്നതില് ഉത്സുകനായിരിക്കുക ആദിയായവയാണ് ഒരുവന്റെ ചുമതലകള്. ഓരോരുത്തരും ആരംഭത്തില് മുതിര്‍ന്നവരുടെ നിയന്ത്രണത്തിന് വിധേയരായി അച്ചടക്കം പാലിച്ച് സ്വയം നിയന്ത്രിക്കുവാനുളള കഴിവ് ആര്‍ജിക്കുകയാണ് വേണ്ടത്. നന്‍മയും തിന്‍മയും വിവേചനം ചെയ്തു നന്‍മയോടുള്ള താത്പര്യവും തിന്‍മയോടുള്ള വെറുപ്പും മൂലം ഒരാള് തന്റെ വ്യാപാരങ്ങളെ സ്വയം നിയന്ത്രിച്ചുതുടങ്ങുമ്പോള് വിനയബോധമുണ്ടായിത്തുടങ്ങിയെന്നു പറയാം. ചുരുക്കത്തില് യഥാര്‍ഥമായ അച്ചടക്കം ആത്മനിയന്ത്രണഫലമായുണ്ടാകുന്നതാണ്.\nഅച്ചടക്കം വിദ്യാഭ്യാസത്തില്. വിദ്യാലയപരിപാടികളുടെ സുഗമമായ നടത്തിപ്പിന് അച്ചടക്കം അത്യാവശ്യമാണ്. സ്കൂളില് ലഭിക്കുന്ന അച്ചടക്കബോധം പില്ക്കാലജീവിതത്തിലും കുട്ടികള്‍ക്ക് പ്രയോജനപ്പെടുന്നു. വിദ്യാര്‍ഥികളുടെ അച്ചടക്കബോധം ഏറിയ പങ്കും അധ്യാപകന്റെ വ്യക്തിമാഹാത്മ്യം, വിദ്യാലയപരിതഃസ്ഥിതികളുടെ പര്യാപ്തത മുതലായവയെ ആശ്രയിച്ചിരിക്കുന്നു. ഇതിന് സഹായകങ്ങളായ രണ്ടു മാര്‍ഗങ്ങളാണ് സമ്മാനവും (reward) ശിക്ഷയും (punishment). പ്രതിഫലം പ്രതീക്ഷിക്കാതെയും ശിക്ഷയെ ഭയപ്പെടാതെയും നല്ലതു ചെയ്യുന്നതാണ് ഏറ്റവും ഉത്തമമായ പെരുമാറ്റവിധം. എന്നാല് ഈ മാനസികനിലവാരത്തിലെത്താന് വിദ്യാര്‍ഥിക്കെളുപ്പമല്ല. അതിന് സഹായിക്കുകയാണ് അധ്യാപകന്റെ ധര്‍മം. അതുകൊണ്ട് സമ്മാനവും ശിക്ഷയും വളരെ വിവേകപൂര്‍വമായി മാത്രമേ വിദ്യാലയങ്ങളില് പ്രയോഗിക്കുവാന് പാടുള്ളു.\nശിക്ഷ പ്രധാനമായി രണ്ടു വിധമുണ്ട്: ഒന്ന് മാനസികമായോ ശാരീരികമായോ വേദനയുണ്ടാക്കുന്നത്; മറ്റേത് ഒരുവന് സിദ്ധിച്ചിട്ടുള്ള സുഖസൗകര്യങ്ങളില് കുറവു വരുത്തുന്നത്. ദണ്ഡനം (corporal punishment) ശരീരത്തെയും പരിഹാസം മനസ്സിനെയും ബാധിക്കുന്ന ശിക്ഷകളാണ്. ക്ളാസ്സുസമയം കഴിഞ്ഞും ക്ളാസ്സിലിരുന്നു പഠിക്കുവാന് ആജ്ഞാപിക്കുക, കളികളില് ചേരുന്നതിനു വിലക്കു കല്പിക്കുക എന്നിവ രണ്ടാമത്തെ ഇനത്തില് പെടുന്നു. യാതൊരു വിധമായ ശിക്ഷാപരിപാടികളും കൂടാതെ ബോധനവും വിദ്യാലയഭരണവും നടത്തുകയെന്നതായിരിക്കണം അധ്യാപകന്റെ ലക്ഷ്യം. എങ്കിലും ശിക്ഷാനടപടികള് സ്വീകരിക്കേണ്ട സന്ദര്‍ഭങ്ങള് ആകസ്മികമായി വന്നുചേരാതിരിക്കുകയില്ല. വിദ്യാലയങ്ങളില് സാധാരണ പ്രയോഗിക്കാറുളള ലഘുശിക്ഷകളാണ് താക്കീത്, പരിഹാസം, ഭര്‍ത്സനം, മാര്‍ക്കുകുറയ്ക്കല്, ശിക്ഷാപാഠം (imposition), പിഴ ആദിയായവ. സന്ദര്‍ഭാനുസരണമുള്ള താക്കീത് ഒട്ടൊക്കെ ഇതിനെ സഹായിക്കുന്നതാണ്. പരിഹാസം വളരെ സൂക്ഷിച്ചുമാത്രം പ്രയോഗിക്കേണ്ട ഉപായമാണ്. കുട്ടികളുടെ ആത്മാഭിമാനത്തിന് ക്ഷതം പറ്റുന്ന പരിഹാസം ഒരിക്കലും പ്രയോഗിക്കരുത്. ക്ളാസ്സിനു പുറത്താക്കുക, ക്ളാസ്സില് നിര്‍ത്തുക എന്നിങ്ങനെ കുട്ടികള്‍ക്ക് മാനഹാനിയുണ്ടാക്കുന്ന ശിക്ഷകളും നല്കാറുണ്ട്. ശിക്ഷാപാഠം മൂലം കുട്ടികള്‍ക്ക് പാഠഭാഗത്തോട് വെറുപ്പുണ്ടാകുമെന്നുള്ളതിനാല് അതൊരു നല്ല ശിക്ഷയാണെന്നു പറയുക വയ്യ. കായികശിക്ഷ മുന്‍കാലങ്ങളില് വിദ്യാലയങ്ങളില് സര്‍വസാധാരണമായിരുന്നു; അനുസരണശീലമുണ്ടാക്കാന് ഇതു അത്യാവശ്യമാണെന്നു കരുതപ്പെട്ടിരുന്നു. എന്നാല് അപരിഷ്കൃതമായ ഈ ശിക്ഷാരീതി വിദ്യാലയങ്ങള്‍ക്ക് ഭൂഷണമല്ലെന്നാണ് ആധുനികപണ്ഡിതമതം. അധ്യാപകനും വിദ്യാര്‍ഥിയും തമ്മിലുള്ള പാവനബന്ധത്തെ ഈ ശിക്ഷാരീതി ശിഥിലമാക്കുന്നു. ദണ്ഡിക്കുന്നതും ദണ്ഡനമേല്ക്കുന്നതും ഒരു പോലെ അപമാനകരമാണ്. ഈ ശിക്ഷാരീതി കഴിയുന്നതും വര്‍ജിക്കേണ്ടതാണെന്ന് അഭിപ്രായമുണ്ട്. അഭിനന്ദനം, സമ്മാനം മുതലായവ മുഖേന മെച്ചപ്പെട്ട പെരുമാറ്റത്തിന് പ്രചോദനം നല്കാവുന്നതാണ്. സന്തോഷവും സംതൃപ്തിയും ഉളവാക്കി വിദ്യാലയപരിപാടികളോട് ആഭിമുഖ്യം ജനിപ്പിക്കുന്നതിനാവണം അധ്യാപകന്റെ ശ്രമം. സന്തോഷപ്രദമായ അനുഭവങ്ങള് നല്കി നല്ല ശീലങ്ങള് വളര്‍ത്തിയെടുക്കാന് കഴിയും. പ്രശംസയും പ്രോത്സാഹനവും നല്കി നല്ല പെരുമാറ്റസമ്പ്രദായങ്ങള് ഉറപ്പിക്കുവാന് കഴിയും. ബുദ്ധിപൂര്‍വം നിര്‍വഹിച്ചാല് സമ്മാനദാനം അഭിലഷണീയമായ പല ഫലങ്ങളും ഉളവാക്കും. പുസ്തകങ്ങള്, കൌതുകസാധനങ്ങള്, കളിപ്പാട്ടങ്ങള്, മെഡലുകള്, ഷീല്‍ഡ്, കപ്പ്, സാക്ഷിപത്രങ്ങള് ഇവയൊക്കെ സന്ദര്‍ഭാനുസരണം നല്കുന്നതു കൊള്ളാം. സമ്മാനദാനം നടത്തുമ്പോള് വ്യക്തിപരമായ മത്സരം കുട്ടികളില് അനാരോഗ്യപരമായ മനോഭാവം ജനിപ്പിക്കാതിരിക്കാന് ശ്രദ്ധിക്കേണ്ടതാണ്.\nമാര്‍ഗങ്ങള്. വിദ്യാലയങ്ങളില് അച്ചടക്കം സംരക്ഷിക്കുന്നതിന് അടിച്ചമര്‍ത്തല് (repression), സ്വാധീനം ചെലുത്തല് (impression), സ്വാതന്ത്ര്യം നല്കല് (emancipation) എന്നിങ്ങനെ മൂന്നു മാര്‍ഗങ്ങള് ഉപയോഗിക്കാവുന്നതാണ്. ശിശുസഹജമായ എല്ലാ വാസനകളെയും അടിച്ചമര്‍ത്തി അവരുടെ സകല പ്രകടനസ്വാതന്ത്ര്യങ്ങളെയും നിഷേധിച്ച് അച്ചടക്കം പാലിക്കുന്ന രീതിയാണ് ആദ്യത്തേത്. ജനാധിപത്യരാഷ്ട്രത്തിലെ സ്വതന്ത്രപൌരന്‍മാരെ വാര്‍ത്തെടുക്കുകയാണ് വിദ്യാഭ്യാസലക്ഷ്യമെങ്കില് ഈ സമ്പ്രദായം ഒട്ടും അഭികാമ്യമല്ലെന്ന് വ്യക്തമാണ്. അധ്യാപകന്റെയോ രക്ഷകര്‍ത്താവിന്റെയോ വ്യക്തിത്വം കുട്ടികളില് സ്വാധീനം ചെലുത്തി അച്ചടക്കം സൃഷ്ടിക്കുന്നതാണ് രണ്ടാമത്തെ രീതി. ചില വിദ്യാലയങ്ങളുടെ പ്രശംസാര്‍ഹമായ പാരമ്പര്യം, അധ്യാപകരോടുള്ള ഭയഭക്തിബഹുമാനങ്ങള് ഇവയെല്ലാം അച്ചടക്കപാലനത്തില് കുട്ടികളെ സ്വാധീനിക്കുന്നു. മാനസികമായ ഒരുതരം അടിച്ചമര്‍ത്തലാണിതെന്ന് വ്യാഖ്യാനിക്കാമെങ്കിലും വിനയപരിപാലനത്തിന് ഈ രീതി ഉപയോഗിക്കാവുന്നതാണ്. പ്രായമായവരുടെ നിയന്ത്രണത്തില്‍നിന്ന് ശിശുക്കളെ വിമുക്തരാക്കി അച്ചടക്കം സ്വയം പരിശീലിക്കുവാന് അവരെ അനുവദിക്കേണ്ടതാണെന്ന് മാഡം മോണ്ടിസോറി, എ.എസ്. നീല് ആദിയായ വിദ്യാഭ്യാസവിദഗ്ധര്‍ക്ക് അഭിപ്രായമുണ്ട്. സ്വയം നിയന്ത്രണത്തിനുള്ള കഴിവ് വളര്‍ത്തിയെടുക്കാനുള്ള സാഹചര്യം ഒരുക്കുകയാണ് അധ്യാപകന്റെ കടമ. എ.എന്. വൈറ്റ് ഹെഡ് പറയുന്നു: 'യഥാര്‍ഥവിനയനം സ്വയം വിനയനമത്രെ. അതുസാധിച്ചുകൊടുക്കുവാനുള്ള മാര്‍ഗം സ്വാതന്ത്ര്യവുമാണ്.'\nഅച്ചടക്കരാഹിത്യം വിദ്യാലയത്തില്. അച്ചടക്കരാഹിത്യത്തിനടിസ്ഥാനം ഏറിയപങ്കും ശിശുവിന്റെ അപക്രമവത്കരണമാണ് (maladjustment). വീട്ടിലും വിദ്യാലയത്തിലുമുളള ചില സാഹചര്യങ്ങള് ശിശുവിന്റെ ശരിയായ മാനസികവളര്‍ച്ചയ്ക്ക് സഹായകമല്ലെന്നുവരാം. നിസ്സഹായതാബോധവും വിനയനരാഹിത്യവും ഉടലെടുക്കുവാന് അതു കാരണമായേക്കാം. ഗൃഹത്തില് ആവശ്യത്തിലധികം നിയന്ത്രണങ്ങള്‍ക്ക് വിധേയനാകുന്ന ശിശു, അനാഥനായ കുട്ടി, സദാചാരപരമായി താണ മാനദണ്ഡങ്ങള് പുലര്‍ത്തുന്ന ഭവനത്തില്‍നിന്നുവരുന്ന ശിശു-ഇവരെല്ലാം വിദ്യാലയത്തിലെ അച്ചടക്കത്തിന് ഭീഷണിയാണ്. ചില വിദ്യാലയസാഹചര്യങ്ങളും അച്ചടക്കരാഹിത്യത്തിന് കാരണമാകാറുണ്ട്. ക്ളാസ്സില് പഠിപ്പിക്കുന്നതു മനസ്സിലാക്കാന് വിഷമിക്കുന്ന കുട്ടി, ക്ളാസ്സിന്റെ നിലവാരത്തില് കവിഞ്ഞ വിജ്ഞാന നിലവാരമുള്ള കുട്ടി, കൊച്ചുകുട്ടികളുള്ള ക്ളാസ്സിലെ മടിയനായ മുതിര്‍ന്നവന്, വാസനയ്ക്കനുസൃതമായ പ്രവര്‍ത്തന പരിപാടികളില്ലാത്തതിനാല് നിരാശനായ കുട്ടി, നിര്‍ധനത്വമോ ശാരീരികാവശതയോമൂലം കൂട്ടുകാരുടെ മുമ്പില് അപഹാസപാത്രമാകുന്ന കുട്ടി - ഇവരെല്ലാം അച്ചടക്കത്തിനു വിലങ്ങുതടികളാണ്.\nഇവ കൂടാതെ ആധുനികലോകത്തിലെ യുവവിദ്യാര്‍ഥികളുടെ അച്ചടക്കരാഹിത്യത്തിനുള്ള പുതിയ ചില കാരണങ്ങള് കൂടിയുണ്ട്. പഴയ തലമുറയുടെ ആദര്‍ശങ്ങളിലും നേട്ടങ്ങളിലും പുതിയ തലമുറ നിരാശാഭരിതരും അസംതൃപ്തരുമാണ്. പഴയ തലമുറയോട് അവര്‍ക്കു തീരെ ആദരവില്ല. ഭാവിയെ സംബന്ധിച്ച അരക്ഷിതബോധം അവരെ അലട്ടുന്നു. എങ്കിലും ഏതുരംഗത്തും സംഖ്യാബലം മൂലം എന്തും നേടിയെടുക്കാന് തങ്ങള്‍ക്ക് കഴിയുമെന്ന് അവര് അതിര്‍കടന്നു വിശ്വസിക്കുന്നു. വിദ്യാര്‍ഥിക്ക് സ്വതഃസിദ്ധമായ അമിതോര്‍ജം സൃഷ്ടിപരമായി ചെലവഴിക്കാനുള്ള അവസരം ലഭിക്കാതെ വഴിമുട്ടിനില്ക്കുന്നതിനാല് സാമൂഹിക വിരുദ്ധപ്രവര്‍ത്തനങ്ങളില് ഏര്‍പ്പെടാന് അവര് പ്രേരിതരാകുന്നു. ബാല്യത്തിനും യൗവനത്തിനും ഇടയിലുള്ള ഘട്ടമായ കൗമാരം ഒരു പ്രശ്നകാലമാണ്. ഇതോടൊപ്പം സമുദായത്തില് നടന്നുകൊണ്ടിരിക്കുന്ന പരിവര്‍ത്തനം മൂലം, മഹത്തായ ജീവിതമാതൃകകളായി പ്രവര്‍ത്തിക്കാന് മുതിര്‍ന്നവര്‍ക്ക് കഴിയുന്നില്ല. ഏതുവിധം പെരുമാറണമെന്നു നിശ്ചയമില്ലാതെ അവരും കുഴങ്ങുകയാണ്. അച്ചടക്കരാഹിത്യത്തിന് മറ്റൊരു കാരണമാണ് രാഷ്ട്രീയനേതാക്കളും അധ്യാപകരും വിദ്യാര്‍ഥികളെ അവരുടെ കരുവാക്കാന് ശ്രമിക്കുന്നത്. അശ്ളീല സാഹിത്യവും ഇന്നത്തെ സിനിമകളും വിദ്യാര്‍ഥികളെ അക്രമാസക്തരും അവിവേകികളുമാക്കിത്തീര്‍ക്കാന് പോരുന്നവയാണ് എന്നും അഭിപ്രായമുണ്ട്.\nപരിഹാരമാര്‍ഗങ്ങള്. അച്ചടക്കത്തിന്റെ പരമമായ ലക്ഷ്യം ആത്മനിയന്ത്രണം വളര്‍ത്തുകയാണ്. മാനസികവും സാമൂഹികവുമായ വളര്‍ച്ചയ്ക്കനുസൃതമായിരിക്കണം നിയമങ്ങള്. അവ പരിപാലിക്കേണ്ടതിന്റെ ആവശ്യകത കഴിയുന്നത്ര വിദ്യാര്‍ഥിയെ ബോധ്യപ്പെടുത്തുകയും വേണം. നിയമങ്ങള് കഴിയുന്നിടത്തോളം നിഷേധാത്മകങ്ങളാകാതെ നോക്കണം. നിയമലംഘനവും വിട്ടുവീഴ്ചയും ഒഴിവാക്കണം. സ്ഥിരത അച്ചടക്കപാലനത്തിന് അത്യാവശ്യമാണ്. കുട്ടികളുടെ സ്വാതന്ത്ര്യവാഞ്ഛയെ തൃപ്തിപ്പെടുത്തുന്നതിനുള്ള പരിപാടികള് സ്കൂളിലുണ്ടാകണം. സ്കൂള് പാര്‍ലമെന്റും വിദ്യാര്‍ഥിപ്രതിനിധികള് അടങ്ങുന്ന ഭരണസമിതികളും സംഘടിപ്പിക്കാവുന്നതാണ്. കുട്ടികളില് വിദ്യാലയാഭിമാനം ഉണ്ടാക്കിയെടുക്കണം. അധ്യാപകരുടെ വ്യക്തിമാഹാത്മ്യം, പൂര്‍വവിദ്യാര്‍ഥികളുടെ പ്രശസ്തമായ നേട്ടങ്ങള് ഇവയൊക്കെ അഭിമാനബോധമുണ്ടാക്കാന് സഹായിക്കുന്നവയാണ്. സംഘംചേര്‍ന്നുള്ള കളികള്, വിദ്യാലയദിനാചരണംപോലുള്ള ആഘോഷപരിപാടികള്, സ്കൗട്ടിംഗ്, എന്.സി.സി., വിവിധതരം ക്ളബുകള് ഇവയെല്ലാം അച്ചടക്കപരിശീലനത്തിനുള്ള ഉത്തമരംഗങ്ങളാണ്. അധ്യാപകരും അധ്യേതാക്കളും തമ്മില് ഉത്തമവും സൗഹൃദപൂര്‍ണവുമായ ബന്ധം ഉണ്ടായിരിക്കുന്നത് അച്ചടക്ക പരിപാലനത്തെ വളരെ സഹായിക്കും. വിദ്യാര്‍ഥികളുടെ ഊര്‍ജം മുഴുവനും ഉപയോഗിക്കത്തക്കവണ്ണം രാഷ്ട്രപുനഃസംഘടനാ പ്രവര്‍ത്തനങ്ങള്‍ക്ക് സ്ഥാനം നല്കുന്ന ഒരു വിദ്യാഭ്യാസപദ്ധതി ആസൂത്രണം ചെയ്യുന്നത് മറ്റൊരു പരിഹാരമാര്‍ഗമായിരിക്കും.\nഅച്ചടക്കം പൊതുഭരണരംഗത്ത്. അച്ചടക്കബോധം അനുപേക്ഷണീയമായ ഒരു രംഗമാണ് പൊതുഭരണം. ഭരണാധികാരികള് ഭരിക്കപ്പെടുന്ന ജനങ്ങള്‍ക്ക് മാതൃകകാണിച്ചുകൊടുക്കുവാന് ബാധ്യസ്ഥരാണ്. ഭരണരംഗത്ത് പ്രവര്‍ത്തിക്കുന്ന ഉദ്യോഗസ്ഥന്‍മാര് പൊതുജീവിതരംഗത്തും സ്വകാര്യജീവിതത്തിലും ഉന്നതമായ സന്മാര്‍ഗനിലവാരവും അച്ചടക്കവും നിലനിര്‍ത്തേണ്ടതുണ്ട്. പൊതുജനങ്ങളുടെ ജീവിതത്തിലും സമ്പത്തിലും പ്രവര്‍ത്തനങ്ങളിലും സ്വാധീനം ചെലുത്താന് കഴിവുള്ള ഉദ്യോഗസ്ഥന്‍മാര് അധികാരം ദുര്‍വിനിയോഗം ചെയ്യുന്നത് സമൂഹത്തിന് ഹാനികരമാണ്. ഭരണരംഗത്ത് അച്ചടക്കം നിലനിര്‍ത്തുന്നതിനായി ഉദ്യോഗസ്ഥന്‍മാരുടെ പെരുമാറ്റച്ചട്ടങ്ങള്‍ക്ക് എല്ലാ ഗവണ്‍മെന്റുകളും രൂപംകൊടുത്തിട്ടുണ്ട്. ഈ നിയമങ്ങളനുസരിച്ച് മേലധികാരികളോടു ബഹുമാനപൂര്‍വം പെരുമാറുന്നതിനും രാഷ്ട്രത്തോട് കൂറു പ്രകടിപ്പിക്കുന്നതിനും ഓരോ ഉദ്യോഗസ്ഥനും ബാധ്യസ്ഥനാണ്. ഉദ്യോഗസ്ഥന്‍മാര് അവരുടെ സ്വകാര്യപ്രവര്‍ത്തനങ്ങളിലും അവരേര്‍പ്പെടുന്ന കരാറുകളിലും വസ്തുസമ്പാദനത്തിലും അതിന്റെ കൈമാറ്റത്തിലും സത്യസന്ധതപാലിക്കണം. ഒരു ഉദ്യോഗസ്ഥന് ആഫീസിലും ഗൃഹത്തിലും മറ്റു സ്വകാര്യജീവിതരംഗങ്ങളിലും വ്യക്തമായ സദാചാരപരിപാലനച്ചട്ടങ്ങള് (code of ethics) നിലനിര്‍ത്തുന്നവനായിരിക്കണം. അച്ചടക്കബോധത്തിന്റെ പേരില് ചിലപ്പോള് അയാള്‍ക്ക് അഭിപ്രായപ്രകടന സ്വാതന്ത്ര്യം, വിമര്‍ശന സ്വാതന്ത്ര്യം തുടങ്ങിയ ചില മൗലികാവകാശങ്ങള് നിഷേധിക്കപ്പെട്ടു എന്നു വരാം. രാഷ്ട്രത്തിന്റെ പൊതുനന്‍മയെക്കരുതി അത്തരം നിയന്ത്രണങ്ങള് സര്‍ക്കാര് ഉദ്യോഗസ്ഥന്‍മാര് സ്വമേധയാ സ്വീകരിക്കണം.\nഇന്ത്യയിലെ പൊതുഭരണത്തില് ഏര്‍പ്പെട്ടിരിക്കുന്ന ഉദ്യോഗസ്ഥന്‍മാരുടെ ഇടയില് അച്ചടക്കം നിലനിര്‍ത്തുന്നതിനുവേണ്ടി ചില നിബന്ധനകള് ഏര്‍പ്പെടുത്തിയിട്ടുണ്ട്. രാഷ്ട്രീയപ്രവര്‍ത്തനങ്ങളില് ഏര്‍പ്പെടാതെ കക്ഷിരഹിതരായി കഴിയുവാന് ഉദ്യോഗസ്ഥന്‍മാര് നിര്‍ബന്ധിതരാണ്. ലാഭേച്ഛയോടുകൂടി ഊഹക്കച്ചവടത്തില് ഏര്‍പ്പെടുന്നതോ പലിശ ലഭിക്കത്തക്കവണ്ണം പണം നിയമരഹിതമായ രീതിയില് നിക്ഷേപിക്കുന്നതോ കുറ്റകരമാണ്. സര്‍ക്കാരിന്റെ അനുവാദംകൂടാതെ ഒരു ഉദ്യോഗസ്ഥന് സ്വകാര്യവ്യാപാരം നടത്തി ലാഭമുണ്ടാക്കുന്നതും കുറ്റകരമാണ്. ഉദ്യോഗസ്ഥന്‍മാര് ഓരോ വര്‍ഷവും തങ്ങളുടെ അധീനതയിലുള്ള സ്ഥാവരവസ്തുക്കളുടെ വിവരങ്ങള് സത്യസന്ധമായി സര്‍ക്കാരിനെ അറിയിക്കേണ്ടതുണ്ട്. അവര് വിവാഹം, ജന്‍മദിനം തുടങ്ങിയ ആഘോഷങ്ങളോടനുബന്ധിച്ച് വിലകൂടിയ സമ്മാനങ്ങള് അന്യരില്‍നിന്നും സ്വീകരിക്കുകയാണെങ്കില് ആ വിവരം സര്‍ക്കാരിനെ അറിയിക്കണമെന്നാണ് നിബന്ധന. ഒരേ സമയം ഒന്നിലധികം സ്ത്രീകളെ ഭാര്യമാരായി സ്വീകരിച്ചിട്ടുള്ള വ്യക്തികള് ഉദ്യോഗസ്ഥന്‍മാരായി തുടരുവാന് അയോഗ്യരാണെന്ന് നിയമമുണ്ട്. ഒരു ഉദ്യോഗസ്ഥന് തന്റെ ഭാര്യ ആരോഗ്യവതിയായി ജീവിച്ചിരിക്കുമ്പോള് മറ്റൊരു സ്ത്രീയെ വിവാഹം കഴിക്കുന്നതും നിയമവിരുദ്ധമാകുന്നു. സര്‍ക്കാരിന്റെ അനുവാദംകൂടാതെ സ്വന്തമായി എന്തെങ്കിലും എഴുതി പ്രസിദ്ധീകരിക്കാന് അയാള്‍ക്ക് സ്വാതന്ത്ര്യമില്ല. ഈ നിയമത്തില് ചില അയവുകള് വരുത്തിയിട്ടുണ്ട്.\nഉദ്യോഗസ്ഥന്‍മാര് കൃത്യവിലോപം വരുത്തിയാല് അവരുടെമേല് ശിക്ഷാനടപടികള് ഗവണ്മെന്റ് കൈക്കൊള്ളാറുണ്ട്. അലസതകൊണ്ടോ അശ്രദ്ധകൊണ്ടോ ആഫീസ് ജോലികള് കൃത്യസമയത്തിന് ചെയ്തുതീര്‍ക്കാതിരിക്കുക, ആഫീസുവക സാധനങ്ങള്‍ക്ക് നാശനഷ്ടം വരുത്തുക, ഔദ്യോഗികകൃത്യങ്ങളില് കാര്യക്ഷമത ഇല്ലാതിരിക്കുക, മേലധികാരികളോടും മറ്റു സഹപ്രവര്‍ത്തകരോടും അപമര്യാദയായി പെരുമാറുക, നിയമം ലംഘിക്കുക, സത്യസന്ധത ഇല്ലാത്തവിധം പെരുമാറുക, കൈക്കൂലി വാങ്ങുക, പരസ്യമായി മദ്യപിക്കുക തുടങ്ങിയ സാഹചര്യങ്ങളിലാണ് ഒരു ഉദ്യോഗസ്ഥന്റെ മേല് അച്ചടക്കനടപടി ആവശ്യമായി വരുന്നത്. ഇന്‍ക്രിമെന്റ് തടയുക, തരംതാഴ്ത്തുക നഷ്ടപരിഹാരം ഈടാക്കുക, നിശ്ചിതകാലത്തേക്ക് സസ്പെന്‍ഡ് ചെയ്യുക, നിര്‍ബന്ധിതപെന്‍ഷന് നല്കി പിരിച്ചുവിടുക, സര്‍വീസില്‍നിന്ന് നീക്കം ചെയ്യുക മുതലായവയാണ് കൃത്യവിലോപംചെയ്ത സര്‍ക്കാര് ഉദ്യോഗസ്ഥന്‍മാര്‍ക്കെതിരായി കൈക്കൊള്ളുന്ന പ്രധാന നടപടികള്. ഉദ്യോഗസ്ഥന് കാണിക്കുന്ന അച്ചടക്കരാഹിത്യം ഗുരുതരമല്ലെങ്കില് താക്കീത്, സര്‍വീസ് പുസ്തകത്തില് അയാള്‍ക്ക് ദോഷകരമായ രേഖപ്പെടുത്തല്, പിഴയിടല് തുടങ്ങിയവയായിരിക്കും അയാള്‍ക്ക് നല്കുന്ന ശിക്ഷ, സാധാരണഗതിയില് ബന്ധപ്പെട്ട ഡിപ്പാര്‍ട്ടുമെന്റുമേധാവിയാണ് ശിക്ഷണനടപടിയുടെ സ്വഭാവം നിശ്ചയിക്കേണ്ടതും അതു നടപ്പില് വരുത്തേണ്ടതും. അദ്ദേഹത്തിന് വേറെയും ഭാരിച്ച ചുമതലകള് നിര്‍വഹിക്കാനുള്ളതുകൊണ്ട് ശിക്ഷണനടപടികള് കൈക്കൊള്ളുന്നതിനുള്ള അധികാരം മറ്റ് ഉദ്യോഗസ്ഥന്‍മാരെയുമേല്പിക്കാറുണ്ട്. ശിക്ഷിക്കപ്പെടുന്നയാളിന് നീതി ലഭിക്കത്തക്കവിധം ശിക്ഷണനടപടികള് എടുക്കുന്നതിനുള്ള അധികാരം ഡിപ്പാര്‍ട്ടുമെന്റ് മേധാവിയുടെ നിയന്ത്രണത്തില്‍നിന്നും സ്വതന്ത്രമായ ഒരു നിഷ്പക്ഷഘടകത്തില് നിക്ഷിപ്തമാക്കണമെന്നും അഭിപ്രായഗതിയുണ്ട്. ഇന്ത്യയില് ചില ഉദ്യോഗസ്ഥന്‍മാരുടെമേല് ശിക്ഷണനടപടി സ്വീകരിക്കുന്നതിനുമുമ്പ്, പബ്ളിക് സര്‍വീസ് കമ്മീഷന്റെ അഭിപ്രായം ആരാഞ്ഞറിയുന്ന പതിവുണ്ട്. ഒരു ഉദ്യോഗസ്ഥനെ നിയമിച്ച അധികാരിക്കല്ലാതെ അയാളുടെ പദവിയില് കുറഞ്ഞവര്‍ക്ക് ആ ഉദ്യോഗസ്ഥനെ ഡിസ്മിസ് ചെയ്യുവാന് അധികാരമില്ലെന്ന് ഇന്ത്യന് ഭരണഘടനയിലെ 311-ാം വകുപ്പ് അനുശാസിക്കുന്നു. ശിക്ഷണനടപടി സ്വേച്ഛാനുസൃതം (arbitrary) ആയിപ്പോകാതിരിക്കുന്നതിന് പ്രത്യേക നടപടിക്രമം സ്വീകരിക്കണമെന്നും വ്യവസ്ഥയുണ്ട്. വിശദീകരണം ആവശ്യപ്പെടുക, വിശദീകരണം തൃപ്തികരമല്ലെങ്കില് ഉദ്യോഗസ്ഥന്റെമേല് വ്യക്തമായ കുറ്റാരോപണം നടത്തുക, ഈ കുറ്റം ശരിയാണോ എന്ന് അന്വേഷണം നടത്തുക, അന്വേഷണം നടത്തുന്നകാലത്ത് ആവശ്യമെന്നുകണ്ടാല് ഉദ്യോഗസ്ഥനെ സസ്പെന്‍ഷനില് നിര്‍ത്തുക, ഉദ്യോഗസ്ഥന് തന്റെ നിരപരാധിത്വത്തെ അന്വേഷണക്കമ്മീഷന്റെ മുമ്പാകെ തെളിയിക്കുന്നതിനുള്ള സൌകര്യം നല്കുക, ശിക്ഷയിന്‍മേല് അപ്പീല് ബോധിപ്പിക്കുന്നതിനുള്ള അവസരം നല്കുക തുടങ്ങിയവ ഇതോടനുബന്ധിച്ചുള്ള നടപടിക്രമങ്ങളാണ്.\n"http://web-edition.sarvavijnanakosam.gov.in/index.php?title=%E0%B4%85%E0%B4%9A%E0%B5%8D%E0%B4%9A%E0%B4%9F%E0%B4%95%E0%B5%8D%E0%B4%95%E0%B4%82" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 11:13, 16 നവംബര് 2014.\nഈ താള് 2,025 തവണ സന്ദര്‍ശിക്കപ്പെട്ടിട്ടുണ്ട്.


സ്റ്റാറ്റ്യൂട്ടറി ഓഫീസർ നിയമനവും പരീക്ഷനടത്തിപ്പും ഫലപ്രഖ്യാപനവും ഏകീകരിക്കണം: ഗവർണർ | Kairali News | kairalinewsonline.com\nസ്റ്റാറ്റ്യൂട്ടറി ഓഫീസർ നിയമനവും പരീക്ഷനടത്തിപ്പും ഫലപ്രഖ്യാപനവും ഏകീകരിക്കണം: ഗവർണർ\nകോട്ടയം: പരീക്ഷകൾ നടത്തുന്നതിനും ഫലംപ്രഖ്യാപിക്കുന്നതിനും സ്റ്റാറ്റിയൂട്ടറി ഓഫീസർമാരെ നിയമിക്കുന്നതിനുള്ള നടപടികൾ എല്ലാ സർവകലാശാലകളിലും ഏകീകൃതരീതിയിൽ നടപ്പാക്കുന്നതിന് നിയമം നിർമിക്കണമെന്ന് ഗവർണർ ജസ്റ്റിസ് (റിട്ട.) പി. സദാശിവം പറഞ്ഞു.\nകോട്ടയത്ത് എം.ജി. സർവകലാശാലയിൽ നടന്ന ചടങ്ങിൽ കേരളത്തിലെ മികച്ച സർവകലാശാലയ്ക്കുള്ള ചാൻസലേഴ്‌സ് അവാർഡ് മഹാത്മാഗാന്ധി സർവകലാശാലയ്ക്കും എമർജിങ് യങ് സർവകലാശാലയ്ക്കുള്ള അവാർഡ് കേരള വെറ്ററിനറി ആൻഡ് അനിമൽ സയൻസസ് സർവകലാശാലയ്ക്കും സമ്മാനിച്ച് പ്രസംഗിക്കുകയായിരുന്നു അദ്ദേഹം.\nവിവിധ സർവകലാശാലകളിലെ വൈസ്ചാൻലർമാരുടെ കാലാവധി പോലും വ്യത്യസ്തമാണ്. പരീക്ഷയിലും ഫലപ്രഖ്യാപനത്തിലും നിയമനത്തിലും ഏകീകൃത രീതി നടപ്പാക്കിയാൽ ഉന്നതവിദ്യാഭ്യാസ മേഖലയുടെ ഗുണനിലവാരവും കാര്യക്ഷമതയും വർധിക്കും.\nഎല്ലാ സർവകലാശാലകൾക്കുമായി ഏകീകൃത അക്കാദമിക കലണ്ടർ നടപ്പാക്കാനുള്ള നടപടികൾ സ്വാഗതാർഹമാണ്.\nകോടതികളിൽ കേസുകൾ നടക്കുന്നതിനാൽ സമയബന്ധിതമായി അധ്യാപകരെ നിയമിക്കുന്നതിലും വിവിധ വികസനപ്രവർത്തനങ്ങൾ നടപ്പാക്കുന്നതിലും ബുദ്ധിമുട്ടു നേരിടുന്നു. നിയമപരമായ തർക്കങ്ങൾ നീളുന്നതുമൂലം സർവകലാശാലകൾക്ക് പലകാര്യങ്ങളിലും വലിയ നഷ്ടം സംഭവിക്കുന്നു.\nനിയമനടപടികളിൽ കൃത്യമായ തുടർനടപടികളെടുക്കാൻ വൈസ് ചാൻസലർമാർ പ്രത്യേക സംവിധാനമൊരുക്കണം.\nസർവകലാശാലകൾ വികസനത്തിനും സാമ്പത്തിക വളർച്ചയ്ക്കുംകൂടി സഹായമാകുന്ന നിലയിൽ പ്രവർത്തിക്കണം.\nഗവേഷണത്തിനും മറ്റുമായി യു.ജി.സി. അടക്കമുള്ള സ്ഥാപനങ്ങളെ സമീപിക്കുന്നതിനൊപ്പം കോർപറേറ്റുകളുടെ സാമൂഹിക പ്രതിബദ്ധതാ പദ്ധതികൾ കൂടി പ്രയോജനപ്പെടുത്തണം.\nവ്യവസായസ്ഥാപനങ്ങളുമായി സർവകലാശാലകൾ അക്കാദമിക ബന്ധം സ്ഥാപിക്കുന്നത് ഗവേഷണത്തിന് സഹായകമാകും.\nസർവകലാശാലകളുടെ പ്രവർത്തനം പതിവായി വിലയിരുത്തുന്നതിലൂടെ ഉന്നതവിദ്യാഭ്യാസ മേഖലയുടെ വളർച്ചയ്ക്ക് ചാൻസലേഴ്‌സ് അവാർഡ് സഹായകമാകുമെന്ന് അദ്ദേഹം പറഞ്ഞു.\nഉന്നതവിദ്യാഭ്യാസ വകുപ്പു മന്ത്രി ഡോ. കെ.ടി. ജലീൽ അധ്യക്ഷത വഹിച്ചു. സുരേഷ് കുറുപ്പ് എം.എൽ.എ., ഉന്നതവിദ്യാഭ്യാസ കൗൺസിൽ വൈസ് ചെയർമാൻ പ്രൊഫ. രാജൻ ഗുരുക്കൾ,\nഉന്നതവിദ്യാഭ്യാസ വകുപ്പ് പ്രിൻസിപ്പൽ സെക്രട്ടറി ഡോ. ഉഷ ടൈറ്റസ്, ഗവർണറുടെ പ്രസിൻസിപ്പൽ സെക്രട്ടറി ഡോ. ദേവേന്ദ്രകുമാർ ദൊതാവത്,\nഎം.ജി. സർവകലാശാല വൈസ് ചാൻസലർ പ്രൊഫ. സാബു തോമസ്, കേരള വെറ്ററിനറി ആൻഡ് അനിമൽ സയൻസസ് സർവകലാശാല വൈസ് ചാൻസലർ ഡോ. ദേവന്ദ്രകുമാർ സിങ്, രജിസ്ട്രാർ എം.ആർ. ഉണ്ണി എന്നിവർ പങ്കെടുത്തു.


കന്നട സിനിമയിലെ നിര്‍മാതാവാണ് വരന്, അധികമൊന്നും ചോദിക്കരുത്, ഏപ്രിലില് ഭാവനക്ക് രജിസ്റ്റര് വിവാഹം | Bhavan's marriage will be simple - Malayalam Filmibeat\n» കന്നട സിനിമയിലെ നിര്‍മാതാവാണ് വരന്, അധികമൊന്നും ചോദിക്കരുത്, ഏപ്രിലില് ഭാവനക്ക് രജിസ്റ്റര് വിവാഹം\nകന്നട സിനിമയിലെ നിര്‍മാതാവാണ് വരന്, അധികമൊന്നും ചോദിക്കരുത്, ഏപ്രിലില് ഭാവനക്ക് രജിസ്റ്റര് വിവാഹം\nUpdated: Friday, December 16, 2016, 13:18 [IST]\nസൂപ്പര് താരങ്ങള് യഥാര്‍ത്ഥ ജീവിതത്തില് കോമാളികളാണ്! അവര്‍ക്ക് പേടിയാണെന്ന് സംവിധായകന് രാജീവ് രവി\nസാമൂഹ്യബോധമുള്ള ചലച്ചിത്ര പ്രവര്‍ത്തകര് ഇനി എന്ത്? എന്ന് ആലോചിച്ചു തുടങ്ങിയിരിക്കുന്നു...\nരാജി വെച്ചവര് എന്തിന് ഭയപ്പെടണം..? കഴിവുള്ളവരുടെ ഭാവിയും അവസരങ്ങളും ഇതോടെ തീരുന്നതല്ല..!\nനടിമാരുടെ രാജിയ്ക്ക് ശേഷം അമ്മയുടെ പേര് മാറ്റി!പ്രതിഷേധം ഇവിടം കൊണ്ടൊന്നും അവസാനിക്കാന് സാധ്യതയില്ല\nകൂടുതല് പേര് രാജിവെക്കും! ലാഭവും നഷ്ടവും നോക്കി മിണ്ടാതിരിക്കാന് കഴിയില്ല: രമ്യാ നമ്പീശന്\nരാജി തീരുമാനം സംബന്ധിച്ച് ഡബ്യൂസിസിയില് ഭിന്നതയില്ല! തുറന്നുപറഞ്ഞ് വിധു വിന്‍സെന്റ്\nമഞ്ജു വാര്യര് വനിതാ സംഘടനയില് നിന്നും രാജിവെക്കുന്നു? പൃഥ്വിരാജ് അടക്കമുള്ള താരങ്ങളുടെ നിലപാട്?\nഅമ്മയില് പൊട്ടിത്തെറി, ഭാവനയ്‌ക്കൊപ്പം രമ്യ നമ്പീശന്, റിമ കല്ലിങ്കല്, ഗീതു മോഹന്‍ദാസ് രാജിവെച്ചു\nഫിലിം ഫെയറില് തിളങ്ങിയത് ഭാവനയായിരുന്നു! സാരിയില് ഭാവന അതീവ സുന്ദരിയെന്ന് ആരാധകര്, ചിത്രങ്ങളിതാ..\nനവീനൊപ്പമുള്ള ആദ്യ പിറന്നാള് ആഘോഷമാക്കി മാറ്റി ഭാവന, ചിത്രങ്ങള് വൈറലാവുന്നു, കാണൂ!\nസിനിമയ്ക്കകത്തും നിന്നും പുറത്തു നിന്നും പലരും ചോദിയ്ക്കാന് തുടങ്ങിയിരിയ്ക്കുന്നു, ഭാവനയ്ക്ക് എപ്പോഴാണ് കല്യാണം. പല നടന്മാര്‍ക്കുമൊപ്പവും ഗോസിപ്പു കോളങ്ങളില് നിറഞ്ഞപ്പോഴൊക്കെ ഭാവന അത് നിഷേധിച്ചു. ഇനിയില്ല.\nബോളിവുഡില് മാത്രമല്ല, മുഖസൗന്ദര്യം കൂട്ടാന് പ്ലാസ്റ്റിക് സര്‍ജറി നടത്തിയ നായികമാര് ഇവിടെയുമുണ്ട്!\nഅധികം വൈകാതെ ഭാവന വിവാഹിതയാകും. എല്ലാം ഗോസിപ്പുകള്‍ക്കും അപ്പോള് അവസാനമാകും. ഭാവനയുടെ വിവാഹ സ്വപ്‌നങ്ങളെ കുറിച്ചും വരനാരാണെന്നും തുടര്‍ന്ന് വായിക്കാം\nവരനെ കുറിച്ച് പറയില്ല\nകന്നട സിനിമയിലെ നിര്‍മാതാവാണ് ഭാവനയെ വിവാഹം കഴിയ്ക്കുന്നത്. പ്രണയ വിവാഹമാണ്. വരനെ കുറിച്ച് ഇപ്പോള് കൂടുതല് കാര്യങ്ങളൊന്നും വെളിപ്പെടുത്താന് ഭാവന തയ്യാറല്ല. പേരും മറ്റ് വിവരങ്ങളും വിവാഹത്തോട് അടുപ്പിച്ച് വെളിപ്പെടുത്തുന്നതായിരിയ്ക്കുമത്രെ.\nഒരുപാട് താരപ്രഭയില് നടത്തുന്ന ആഡംബര വിവാഹമായിരിക്കില്ല. അടുത്ത ബന്ധുക്കളെയും സുഹൃത്തുക്കളെയും മാത്രം ക്ഷണിച്ചുള്ള രജിസ്റ്റര് വിവാഹമായിരിയ്ക്കും ഭാവനയുടേത്. വരന്റെ ഭാഗത്ത് നിന്ന് 20 ഓളം പേര് പങ്കെടുക്കും. വിവാഹം ലളിതമായി മതി എന്ന് ഒരു വര്‍ഷം മുന്‍പ്, ഭാവനയുടെ അച്ഛന് മരിയ്ക്കുന്നതിന് മുന്‍പ് അദ്ദേഹവുമായി ആലോചിച്ചെടുത്ത തീരുമാനമാണ്.\nഅച്ഛന്റെ ഓര്‍മയില് ഭാവന\nസുഹൃത്തുക്കളെയും സഹനടീനടന്മാരെയും സിനിമ പ്രവര്‍ത്തകരെയുമൊക്കെ ക്ഷണിച്ച് അവരുടെ സാന്നിദ്ധ്യത്തില് വിവാഹം നടത്തുന്നതിനോടായിരുന്നു ഭാവനയുടെ അച്ഛന് താല്‍പ്പര്യം. ലളിതമായ രീതിയില് വിവാഹം മതിയെന്ന ഭാവനയുടെ തീരുമാനങ്ങളോട് അദ്ദേഹം അനുകൂലിച്ചിരുന്നു. അച്ഛന്റെ വേര്‍പാടില് നിന്ന് ഇപ്പോഴും ഭാവന മുക്തയായിട്ടില്ല.\nഏപ്രിലില് വിവാഹമുണ്ടാവും. തിയ്യതി തീരുമാനിച്ചിട്ടില്ല. ഭാവയ്ക്ക് ഇപ്പോള് ഒരു കന്നട സിനിമ വന്നു നില്‍ക്കുന്നുണ്ട്. മലയാളത്തില് ഹിറ്റായ ചാര്‍ലി എന്ന ചിത്രത്തിന്റെ റീമേക്കാണ്. പാര്‍വ്വതി അവതരിപ്പിച്ച നായിക വേഷത്തിന് വേണ്ടിയാണ് ഭാവനയെ സമീപിച്ചിരിയ്ക്കുന്നത്. ഈ സിനിമ ചെയ്യണോ വേണ്ടയോ എന്ന അടിസ്ഥാനത്തിലായിരിക്കും വിവാഹ തിയ്യതി തീരുമാനിയ്ക്കുന്നത്.\nഇപ്പോള് ഹണീ ബി ടു വിലാണ് ഭാവന അഭിനയിക്കുന്നത്. അത് കഴിഞ്ഞാല് മലയാളത്തില് വേറെ സിനിമകളൊന്നും കരാറൊപ്പിട്ടിട്ടില്ല. കുട്ടികളുണ്ട് സൂക്ഷിയ്ക്കുക എന്ന ചിത്രമാണ് അടുത്ത റിലീസ്. വിവാഹ ശേഷം തത്കാലത്തേക്കെങ്കിലും ഭാവന സിനിമ വിടും എന്നാണ് വാര്‍ത്തകള്.\nRead more about: bhavana malayalam film malayalam movie malayalam cinema marriage ഭാവന വിവാഹം മലയാളം സിനിമ\nBhavan's marriage will be simple


December 9, 2017 at 1:33 am\tComments are Disabled\nDecember 3, 2017 at 2:44 pm\tComments are Disabled\nDecember 3, 2017 at 1:34 pm\tComments are Disabled\nഎല്ലാത്തിനും അതിന്റേതായ സമയമുണ്ട് ദാസാ… കേരളത്തിൽ വലിയ കാറ്റൊക്കെ കഴിഞ്ഞു കാണുമെന്ന് കരുതുന്നു. പ്രതീക്ഷിച്ചതുപോലെ കുറ്റപ്പെടുത്തലുകൾ വന്നു തുടങ്ങി. ശാസ്ത്ര സ്ഥാപനങ്ങൾ എന്തുകൊണ്ടാണ് മുൻകൂട്ടി മുന്നറിയിപ്പുകൾ നൽകാതിരുന്നത്?, മുന്നറിയിപ്പുകൾ ജനങ്ങളെ അറിയിക്കുന്നതിൽ ഔദ്യോഗിക സംവിധാനങ്ങൾ പിഴവ് വരുത്തിയോ?, മാധ്യമങ്ങൾ വേണ്ടത്ര സംയമനത്തോടെയാണോ കാര്യങ്ങൾ കൈകാര്യം ചെയ്തത്? അതോ ആളുകളുടെ ആശങ്ക കൂട്ടിയോ? പ്രധാനപ്പെട്ട ചോദ്യങ്ങളാണ്, ചോദിക്കേണ്ടതുമാണ്. പക്ഷെ ഇന്നത്തെ പ്രധാന ശ്രദ്ധ മറ്റു മൂന്നു കാര്യങ്ങളിലായിരിക്കണം. 1. ലക്ഷദ്വീപിൽ കാര്യങ്ങൾ [...]\nനികുതി വെട്ടിക്കാന് വ്യാജരേഖ; സുരേഷ് ഗോപിക്കെതിരെ ക്രൈംബ്രാഞ്ച് കേസെടുത്തു.\nDecember 2, 2017 at 9:18 pm\tComments are Disabled\nതിരുവനന്തപുരം: വ്യാജരേഖയുണ്ടാക്കി പോണ്ടിച്ചേരിയില് വാഹനം രജിസ്റ്റര് ചെയ്ത സംഭവത്തില് നടനും ബി.ജെ.പി എം.പിയുമായ സുരേഷ് ഗോപിക്കെതിരെ ക്രൈംബ്രാഞ്ച് കേസെടുത്തു. തിരുവനന്തപുരം ആര്.ടി.ഒയുടെ പരാതിയില് വ്യാജരേഖ ചമയ്ക്കല്, വഞ്ചന എന്നീ കുറ്റങ്ങള്‍ക്ക് ഐ.പി.സി 471, 420, 468 എന്നീ വകുപ്പുകള് ചേര്‍ത്താണ് കേസെടുത്തത്. സുരേഷ് ഗോപി പോണ്ടിച്ചേരിയില് രണ്ട് ആഡംബര കാറുകള് രജിസ്റ്റര് ചെയ്തതായി അന്വേഷണത്തില് കണ്ടെത്തിയിരുന്നു. നേരത്തെ ഫഹദ് ഫാസിലിനും അമലാപോളിനെതിരെയും ഇതേ കുറ്റങ്ങള്‍ക്ക് കേസെടുത്തിരുന്നു. എം.പിയായതിനു ശേഷവും മുമ്പുമായി [...]\nഅതിരപ്പിള്ളി പദ്ധതി ഇന്നല്ലെങ്കില് നാളെ നടപ്പാക്കുമെന്ന് എം.എം മണി.\nNovember 25, 2017 at 4:41 pm\tComments are Disabled\n‘പദ്ധതി ഇന്നല്ലെങ്കില് നാളെ നടപ്പാക്കും ഇടതുമുന്നണിയില് ഇത് സംബന്ധിച്ച് ഉയര്‍ന്ന അഭിപ്രായ വ്യത്യാസമാണ് തീരുമാനമാകാത്തതിന് പ്രധാന കാരണം. പ്രകടനപത്രികയില് പദ്ധതിയില്ലെന്ന് പറഞ്ഞാണ് ഒരുവിഭാഗം എതിര്‍ക്കുന്നത് അതുകൊണ്ടുതന്നെ പദ്ധതി നടപ്പാക്കാന് സര്‍ക്കാര് തീരുമാനിച്ചിട്ടില്ല. പദ്ധതി നടപ്പാക്കണം എന്നാണ് പാര്‍ട്ടി നിലപാട്’ മന്ത്രി പറഞ്ഞു. അരമണിക്കൂര് വൈദ്യുതി പോയാല് പരിസ്ഥിതിവാദികള് പോലും ക്ഷമിക്കില്ല. ഏറ്റവും കൂടുതല് വൈദ്യുതി ഉപയോഗിക്കുന്ന പരിസ്ഥിതിവാദികളാണ് പദ്ധതിക്ക് എതിര്‍നില്‍ക്കുന്നത്. ആവശ്യമില്ലാത്ത കാര്യങ്ങള് പറഞ്ഞ് പദ്ധതി തടയരുത്. എന്ത് തൊട്ടാലും [...]\nNovember 25, 2017 at 4:13 pm\tComments are Disabled\nമെൽബൺ: ഓസ്ട്രേലിയയിലെ പൊതുതിരഞ്ഞെടുപ്പിൽ രാജ്യാന്തര നിരീക്ഷകരിലൊരാളായി ബിജെപി ദേശീയ നിർവാഹക സമിതി അംഗം വി.മുരളീധരന്. ഓസ്ട്രേലിയയിലെ ലിബറൽ നാഷണൽ പാർ‌ട്ടിയുടെ ക്ഷണപ്രകാരം ബിജെപി കേന്ദ്രഘടകമാണ് മുരളീധരനെ നിയോഗിച്ചത്. 21ന് മുരളീധരൻ ബ്രിസ്ബെയിനിലെത്തി. ഓസ്ട്രേലിയയിലെ ക്വീൻസ് ലാന്‍ഡ് പ്രവിശ്യയിൽ 25ന് നടക്കുന്ന പൊതുതിരഞ്ഞടുപ്പിനോട് അനുബന്ധിച്ചാണ് സന്ദര്‍ശനം. തിരഞ്ഞെടുപ്പ് പ്രചാരണവും നടപടിക്രമങ്ങളും നിരീക്ഷിക്കുന്നതിനാണ് ലോകത്തിലെ വിവിധ രാജ്യങ്ങളിലെ പ്രമുഖ രാഷ്ട്രീയ പ്രതിനിധികളെ ഓസ്ട്രേലിയയിലെ ലിബറൽ നാഷണൽ പാർ‌ട്ടി ക്ഷണിച്ചത്. ഇന്ത്യയിൽ നിന്ന് മുരളീധരൻ [...]\nകെ.എം മാണിയെ യു.ഡി.എഫിലേക്ക് ക്ഷണിച്ച് കെ.പി.സി.സി പ്രസിഡന്റ് എം.എം ഹസ്സന്.\nApril 18, 2017 at 5:25 pm\tComments are Disabled\nതിരുവനന്തപുരം: കെ.എം മാണിയെ യു.ഡി.എഫിലേക്ക് ക്ഷണിച്ച് കെ.പി.സി.സി പ്രസിഡന്റ് എം.എം ഹസ്സന്. വെള്ളിയാഴ്ച ചേരുന്ന യു.ഡി.എഫ് യോഗം മാണിയുടെ തിരിച്ചുവരവ് ചര്‍ച്ച ചെയ്യുമെന്നും മലപ്പുറത്ത് മാണിയുടെ പിന്തുണ ഗുണം ചെയ്‌തെന്നും ഹസ്സന് പറഞ്ഞു. മാണി തിരിച്ചുവരണമെന്നാണ് എല്ലാവരുടേയും ആഗ്രഹം. അദ്ദേഹം തിരിച്ചെത്തുമെന്ന് തന്നെയാണ് പ്രതീക്ഷിക്കുന്നതെന്നും ഹസ്സന് പറഞ്ഞു. മലപ്പുറം ഉപതെരഞ്ഞെടുപ്പില് മാണി പിന്തുണച്ചത് മുസ്ലിം ലീഗിനെയാണെങ്കിലും അത് ഗുണം ചെയ്തത് യു.ഡി.എഫിനാണ്. മാണി യു.ഡി.എഫിലേക്ക് മടങ്ങിവരണമെന്നാണ് ആഗ്രഹിക്കുന്നത്. അദ്ദേഹത്തെ ആരും [...]\nMarch 13, 2017 at 11:18 pm\tComments are Disabled\nMarch 12, 2017 at 4:59 pm\tComments are Disabled\nമദ്യശാലനിരോധനം; സുപ്രീംകോടതിയില് നല്‍കിയ ഹരജി പിന്‍വലിക്കാന് സര്‍ക്കാര് തീരുമാനം\nFebruary 15, 2017 at 2:50 pm\tComments are Disabled\nന്യൂദല്‍ഹി: ദേശീയ, സംസ്ഥാന പാതകളുടെ അരക്കിലോമീറ്റര് പരിധിക്കുള്ളിലെ മദ്യശാലകള് നിരോധിക്കുന്നതുമായി ബന്ധപ്പെട്ട് സംസ്ഥാന സര്‍ക്കാര് നല്‍കിയ ഹരജി പിന്‍വലിക്കാന് തീരുമാനം. സര്‍ക്കാര് സുപ്രീംകോടതിയില് നല്‍കിയ ഹരജി പിന്‍വലിക്കാനാണ് തീരുമാനിച്ചിരിക്കുന്നത്. കള്ളും ബിയര് മദ്യമല്ലെന്ന ഹരജിയിലെ നിലപാട് വിവാദമായതിനെ തുടര്‍ന്നാണ് തീരുമാനം. ഹരജി പിന്‍വലിക്കാന് എ.ജി സര്‍ക്കാര് അഭിഭാഷകന് നിര്‍ദേശം നല്‍കി. ദേശീയ സംസ്ഥാന പാതകളുടെ അരക്കിലോമീറ്റര് പരിധിക്കുള്ളില് മദ്യശാലകള് നിരോധിച്ച വിധി പരിഷ്‌കരിക്കുകയോ വ്യക്തത വരുത്തുകയോ വേണമെന്നാവശ്യപ്പെട്ട് കേരളം സുപ്രീംകോടതിയെ [...]


മത്സരരംഗത്ത് 3,698 സ്ഥാനാര്‍ഥികള്\n10,78,599 സമ്മതിദായകര് ഇന്ന് ബൂത്തിലേക്ക്\nപത്തനംതിട്ട: ജില്ലയിലെ തദ്ദേശസ്ഥാപനങ്ങളിലേക്ക് മത്സരിക്കുന്നത് 3,698 സ്ഥാനാര്‍ഥികള്. ഇവരെ തെരഞ്ഞെടുക്കാന് 10,78,599 സമ്മതിദായകര് ഇന്ന് (ഡിസംബര് 8) ബൂത്തുകളിലെത്തും. നഗരസഭകള്, ത്രിതല പഞ്ചായത്തുകള് എന്നിവിടങ്ങളിലായി വാര്‍ഡുകളിലേക്ക് ആകെ 3,698 സ്ഥാനാര്‍ഥികളുണ്ട്. ഗ്രാമ പഞ്ചായത്തുകളില് 788 വാര്‍ഡുകളില് 2,803 സ്ഥാനാര്‍ഥികളും ബ്ലോക്ക് പഞ്ചായത്തില് 106 മണ്ഡലങ്ങളില് 3,42 സ്ഥാനാര്‍ഥികളും ജില്ലാ പഞ്ചായത്തിന്റെ 16 ഡിവിഷനുകളില് 60 സ്ഥാനാര്‍ഥികളും നഗരസഭയുടെ 132 മുന്‍സിപ്പല് വാര്‍ഡുകളില് 493 സ്ഥാനാര്‍ഥികളും ജനവിധി തേടും.\n1,459 പോളിംഗ് ബൂത്തുകളില് 8,844 പോളിംഗ് ഉദ്യോഗസ്ഥര് വോട്ടെടുപ്പിന് തയാറായിക്കഴിഞ്ഞു. ഇന്നലെ വിതരണ കേന്ദ്രങ്ങളില് നിന്നും പോളിംഗ് സാമഗ്രികളുമായി പോളിംഗ് ബൂത്തുകളിലെത്തിയ ഉദ്യോഗസ്ഥര് വോട്ടെടുപ്പിനുള്ള ക്രമീകരണങ്ങള് ഒരുക്കി. പോളിംഗ് കൗണ്ടറുകള് സ്ഥാപിച്ച് സ്ഥാനാര്‍ഥികളുടെ പട്ടിക വോട്ടര്‍മാര്‍ക്ക് കാണാവുന്നവിധം പതിച്ച് പോളിംഗ് ഏജന്റുമാര്‍ക്ക് തിരിച്ചറിയല് രേഖ നല്‍കി വോട്ടെടുപ്പിനുള്ള തയാറിലാണ്. പോളിംഗ് തുടങ്ങുന്നതിന് മുന്‍പ് സ്ഥാനാര്‍ഥികളുടെ ഏജന്റുമാരുടെ സാന്നിധ്യത്തില് മോക്ക്പോള് നടക്കും.\nകോവിഡിന്റെ സാഹചര്യത്തില് ബൂത്തുകള് അണുവിമുക്തമാക്കും. ഒരു പോളിംഗ് സ്റ്റേഷനില് നാല് പോളിംഗ് ഉദ്യോഗസ്ഥരും ഒരു അറ്റന്‍ഡറും ഒരു പോലീസ് ഉദ്യോഗസ്ഥനും ഉണ്ടാകും. സ്ഥാനാര്‍ഥികളുടെ ബൂത്ത് ഏജന്റുമാര് പത്തില് കൂടാന് പാടില്ല. പോളിംഗ് ഏജന്റുമാരുടെ ഇരിപ്പിടങ്ങള് സാമൂഹ്യ അകലം പാലിച്ച് ക്രമീകരിക്കും. പോളിംഗ് ബൂത്തിന് പുറത്ത് വെള്ളം, സോപ്പ് എന്നിവയും ബൂത്തിനകത്ത് സാനിറ്റൈസറും കരുതും. പോളിംഗ് ബൂത്തിന് മുന്‍പില് വോട്ടര്‍മാര്‍ക്ക് സാമൂഹ്യ അകലം പാലിച്ച് ക്യൂ നില്‍ക്കുന്നതിന് നിശ്ചിത അകലത്തില് പ്രത്യേകം മാര്‍ക്ക് ചെയ്യും. സ്ത്രീകള്‍ക്കും പുരുഷന്മാര്‍ക്കും പ്രത്യേകം ക്യൂ ഉണ്ടാകും. പ്രായമായവര്, ഭിന്നശേഷിക്കാര്, രോഗികള് എന്നിവര്‍ക്ക് ക്യു നിര്‍ബന്ധമില്ല. പോളിംഗ് സ്റ്റേഷനുകളുടെ നിശ്ചിത ദൂരപരിധിക്ക് പുറത്ത് സ്ഥാനാര്‍ഥികളോ മറ്റോ സ്ലിപ്പ് വിതരണം നടത്തുന്ന സ്ഥലത്ത് സോപ്പ്, വെള്ളം, സാനിറ്റൈസര് എന്നിവ നിര്‍ബന്ധമായും കരുതണം. സ്ലീപ് വിതരണത്തിന് രണ്ടു പേരില് കൂടാന് പാടില്ല. സ്ലിപ്പ് വിതരണം നടത്തുന്നവര് മാസ്‌ക്, കൈയുറ എന്നിവ നിര്‍ബന്ധമായും ധരിക്കണം.\nവിപുലമായ സുരക്ഷാ ക്രമീകരണം പോലീസ് ഒരുക്കിയിട്ടുണ്ട്. ഓരോ ഇലക്ഷന് സബ് ഡിവിഷനും ഓരോ ഡിവൈഎസ്പിയുടെ നിയന്ത്രണത്തിന് കീഴിലാക്കിയിട്ടുണ്ട്. ഓരോ ഇലക്ഷന് സബ് ഡിവിഷനിലും 11 പോലീസ് ഉദ്യോഗസ്ഥര് വീതമുള്ള സ്ട്രൈക്കിംഗ് ഫോഴ്സിനെ നിയോഗിച്ചിട്ടുണ്ട്. ജില്ലയിലെ 23 പോലീസ് സ്റ്റേഷനുകളിലും ഓരോ സ്ട്രൈക്കിംഗ് ഫോഴ്‌സിനെ ഏര്‍പ്പെടുത്തി. കൂടാതെ ജില്ലാപോലീസ് മേധാവി കെ.ജി. സൈമണിന്റെ നേരിട്ടുള്ള നിയന്ത്രണത്തില് ഒരു സ്ട്രൈക്കിങ് ഫോഴ്സും പ്രവര്‍ത്തിക്കും.\nഒരു പോലീസ് സ്റ്റേഷന് രണ്ടുവീതം ക്രമസമാധാന ചുമതലയുള്ള പട്രോളിംഗ് സംഘങ്ങളെ നിയോഗിച്ചിട്ടുണ്ട്. 102 ഗ്രൂപ്പ് പട്രോള് സംഘങ്ങള് ഉണ്ടാവും. 1024 ക്ലസ്റ്ററുകളിലായി 1459 ബൂത്തുകളാണ് ജില്ലയിലുള്ളത്. 625 ഒറ്റ ബൂത്തുകളും, 377 ഇരട്ട ബൂത്തുകളും, മൂന്ന് ബൂത്തുകളുള്ള 12 കേന്ദ്രങ്ങളും നാല് എണ്ണമുള്ള എട്ട് കേന്ദ്രങ്ങളും ആറ് ബൂത്തുള്ള രണ്ട് കേന്ദ്രങ്ങളുമാണുള്ളത്. എത്തിപ്പെടാനാവാത്ത രണ്ടു ബൂത്തുകള് ഉള്ളത് ഗവിയിലാണ്്. ഇവിടേയ്ക്ക് നിലവിലേതു കൂടാതെ ഒരു പോലീസ് ഉദ്യോഗസ്ഥനെക്കൂടി നിയോഗിച്ചിട്ടുണ്ട്. സെന്‍സിറ്റീവ് ബൂത്തുകളിലും അഡീഷണലായി പോലീസ് ഉദ്യോഗസ്ഥരെ നിയോഗിച്ചു. ജില്ലയിലാകെ 179 സെന്‍സിറ്റീവ് ബൂത്തുകളാണുള്ളത്. അതീവ പ്രശ്‌നബാധിത ബൂത്തുകളില്ല. അഞ്ച് ബൂത്തുകളില് വെബ് കാസ്റ്റിംഗ് സംവിധാനം ഏര്‍പ്പെടുത്തിയിട്ടുണ്ട്.


നിയമസഭാ തെരഞ്ഞെടുപ്പ്; കൂടുതൽ നിയന്ത്രണങ്ങൾ ആവശ്യപ്പെട്ട് തൃണമൂൽ കോൺഗ്രസ് - Newscom - Malayalam News\n-64 min. ago-കോവളത്തെ ദമ്പതികൾക്ക് എതിരെയുള്ള പൊലീസ് പീഡനം: നടപടി ആവശ്യപ്പെട്ട് വി ഡി സതീശൻ\n9 min. ago-ഇത് പുതിയ തുടക്കം; ഇനി ഇൻസ്റ്റാഗ്രാമിൽ കാണാമെന്ന് മീര ജാസ്മിൻ\nതെരഞ്ഞെടുപ്പ് നടക്കുന്ന സംസ്ഥാനങ്ങളിൽ പ്രചാരണ റാലികൾ അടക്കമുള്ളവ മാർച്ച് ഏഴു വരെ നിരോധിക്കണമെന്ന് തൃണമൂൽ കോൺഗ്രസ്. ടി.എം.സി രാജ്യസഭ എം.പി സുഖേന്ദു ശേഖർ റായ് ആണ് ജനുവരി 15 വരെ മാത്രം പ്രചാരണ റാലികൾക്ക് നിരോധം ഏർപ്പെടുത്തിയ കമീഷന്‍റെ നടപടിക്കെതിരെ രംഗത്തുവന്നത്. കഴിഞ്ഞ വർഷം ഏപ്രിലിൽ കൊവിഡ് സാഹചര്യവും ജനങ്ങളുടെ സുരക്ഷയും പരിഗണിച്ച് തെരഞ്ഞെടുപ്പിന്‍റെ അവസാന ഘട്ടങ്ങൾ ഒരുമിച്ച് നടത്താൻ തൃണമൂൽ തെരഞ്ഞെടുപ്പ് കമീഷനോട് അഭ്യർഥിച്ചിരുന്നു. എന്നാൽ, തങ്ങളുടെ അഭ്യർഥന നിരസിക്കുകയാണ് ചെയ്തത്. എട്ട് ഘട്ടങ്ങളിലായി നടന്ന തെരഞ്ഞെടുപ്പ് കാരണം രോഗബാധിതരുടെ എണ്ണം വർധിക്കുകയാണ് ചെയ്തതെന്നും ശേഖർ റായ് പറഞ്ഞു. തെരഞ്ഞെടുപ്പ് നടക്കുന്ന അഞ്ച് സംസ്ഥാനങ്ങളിലും പ്രചാരണ റാലികളും റോഡ്ഷോകളും യോഗങ്ങളും ജനുവരി 15 വരെയാണ് കേന്ദ്ര തെരഞ്ഞെടുപ്പ് കമീഷൻ നിരോധിച്ചത്. കൊവിഡ് വ്യാപന മുൻകരുതൽ നടപടിയുടെ ഭാഗമായാണ് നിരോധം ഏർപ്പെടുത്തിയതെന്ന് മുഖ്യ തെരഞ്ഞെടുപ്പ് കമീഷണർ സുശീൽ ചന്ദ്ര ചൂണ്ടിക്കാട്ടുന്നു.\nകേന്ദ്രത്തിന് സുപ്രിംകോടതിയുടെ അന്ത്യശാസനം; ട്രൈബ്യുണലുകളിലെ ഒഴിവുകൾ നികത്താൻ രണ്ടാഴ്ച സമയം\nയോഗി അയോധ്യയില് സ്ഥാനാര്‍ത്ഥിയാകാന് സാധ്യത\n49.85 കോടിയിലധികം വാക്സിൻ ഡോസുകൾ കൈമാറിയതായി കേന്ദ്രം


ഏപ്രില് മുതല് ഒമാനില് മൂല്യ വര്‍ധിത നികുതി പ്രാബല്യത്തിൽ; സാധനങ്ങള്‍ക്കും സേവനങ്ങള്‍ക്കും വില കൂടും - Live Newage\nമസ്‌കത്ത്: അടുത്ത വര്‍ഷം ഏപ്രില് മുതല് ഒമാനില് മൂല്യ വര്‍ധിത നികുതി (വാറ്റ്) പ്രാബല്യത്തില് വരും. ഇത് സംബന്ധിച്ച് സുല്‍ത്താന് ഹൈതം ബിന് താരിക് രാജകീയ ഉത്തരവ് പുറപ്പെടുവിച്ചു. സാധനങ്ങള്‍ക്കും സേവനങ്ങള്‍ക്ക് അഞ്ച് ശതമാനം നികുതി ചുമത്തും.\nവാറ്റ് നടപ്പിലാക്കാന് 2016ല് ജിസിസി രാഷ്ട്രങ്ങള് തമ്മില് ധാരണയിലെത്തിയതിന്റെ അടിസ്ഥാനത്തിലാണ് ഒമാനിലും വാറ്റ് പ്രഖ്യാപിച്ചിരിക്കുന്നത്. അടിസ്ഥാന ഭക്ഷ്യോത്പന്നങ്ങള് ഉള്‍പ്പടെ ചില വിഭാഗങ്ങള്‍ക്ക് മൂല്യ വര്‍ധിത നികുതിയില് നിന്ന് ഒഴിവാക്കിയിട്ടുണ്ട്.\nഅടിസ്ഥാന ഭക്ഷ്യോത്പന്നങ്ങള്, മെഡിക്കല് കെയര് സേവനം. അനുബന്ധ സാധനങ്ങള്, വിദ്യാഭ്യാസ സേവനം, ധനകാര്യ സേവനങ്ങള്, താമസ ആവശ്യത്തിനായുള്ള സ്ഥലങ്ങളുടെ പുനര് വില്‍പന, ഗതാഗത സേവനങ്ങള്, താമസ ആവശ്യത്തിനായി വസ്തുവക വാടകക്ക് നല്‍കല്. മരുന്നുകളുടെയും ഉത്പന്നങ്ങളുടെയും വില്‍പന, നിക്ഷേപാവശ്യത്തിനുള്ള സ്വര്‍ണം, വെള്ളി, പ്ലാറ്റിനം എന്നിവയുടെ വിതരണം, ഭിന്ന ശേഷിക്കാര്‍ക്കും ജീവകാരുണ്യ പ്രവര്‍ത്തനത്തിനുമായുള്ള സാധനങ്ങള് തുടങ്ങിയവ മൂല്യ വര്‍ധിത നികുതിയില് നിന്ന് ഒഴിവാക്കിയിട്ടുണ്ട്.\nപ്രവാസികൾക്ക് നോർക്കയുടെ സ്റ്റാർട്ടപ് പ്രോഗ്രാം\nഇന്ത്യയിലേക്കുള്ള പ്രവാസി പണം വരവ് കുറയുമെന്ന് ലോകബാങ്ക്\nപ്രതിസന്ധിയിലും തളരാതെ പ്രവാസികള്; കോവിഡ് കാലത്ത് ഇന്ത്യയിലേക്കയച്ചത് 136 ബില്യണ് ഡോളര്\nഇസ്രായേലുമായി നയതന്ത്രബന്ധം സാധാരണ നിലയിലാക്കാന് തീരുമാനിച്ച് ബഹ്‌റൈന്\nസമഗ്ര സാമ്പത്തിക പുനക്രമീകരണ കർമപരിപാടിയുമായി ദുബായ്; കോവിഡിന് ശേഷം കുതിപ്പും സ്ഥിരതയും ഉറപ്പാക്കാൻ പദ്ധതി\nപ്രവാസികളു‌ടെ വിശ്വാസം നേടിയെടുത്ത് പ്രവാസി ഡിവിഡന്റ് പദ്ധതി; നിക്ഷേപം 100 കോടി കടന്നു, അംഗങ്ങളായി 20 രാജ്യങ്ങളിൽ നിന്നുളള പ്രവാസികൾ\nകേരളത്തിലെ പ്രവാസികളുടെ ബാങ്ക് നിക്ഷേപം രണ്ടുലക്ഷം കോടി രൂപ; ചരിത്രത്തിലാദ്യം\nകോവിഡ് പ്രതിസന്ധി: കേരളത്തിലേക്കുള്ള പ്രവാസി വരുമാനത്തിൽ ഗണ്യമായ കുറവുണ്ടായേക്കും, 1.25 ലക്ഷം കുടുംബങ്ങളെ ബാധിച്ചേക്കുമെന്ന് വിദഗ്ധർ\nപ്രവാസികളെ സ്വീകരിക്കാൻ സംസ്ഥാനം സജ്ജമെന്ന് മുഖ്യമന്ത്രി\nപ്രവാസി ക്വോട്ടാ ബില്ലിന് അംഗീകാരം നൽകി കുവൈറ്റ്; 8 ലക്ഷം ഇന്ത്യക്കാർക്ക് തിരിച്ചടിയായേക്കുമെന്ന് വിലയിരുത്തൽ\nകോവിഡ് കാലത്ത് ജീവനക്കാരെ സംരക്ഷിക്കാന് യുഎഇ നടത്തുന്നത് മികച്ച നീക്കങ്ങള്\nദുബായ് ഷോപ്പിങ് ഫെസ്റ്റിവലിന് തുടക്കമായി; ഭാഗ്യശാലിയെ കാത്തിരിക്കുന്നത് 2.5 കിലോ സ്വർണം, ആഡംബര വാഹനം സ്വന്തമാക്കുവാൻ അവസരം\nവാട്ട്‌സ്ആപ്പ് കോളുകള്‍ക്കുള്ള വിലക്ക് യു.എ.ഇയില് ഉടൻ പിന്‍വലിച്ചേക്കും


എഴുത്ത്: ബ്ലാക്ക് മെയില്\nഈയിടക്കാണ് കിച്ചുവിന്റെ ഉപ്പ ആറുമാസത്തെ ലീവില് നാട്ടില് വന്നത്. വീടിന്റെ ഖജനാവ് സ്വാഭാവികമായും ഉമ്മയില് നിന്നും ഉപ്പയിലേക്കു മാറി. ഇതോടെ കിച്ചുവിന്റെ പളപളപ്പ് മങ്ങി. കിച്ചുവിനേക്കാള് ഇതുമൂലം വഴിമുട്ടിയത് ചീരുവായിരുന്നു. നിത്യവും ഹോട്ടലില് നിന്നു ഭക്ഷണവും, വിവിധങ്ങളായ കൂള്‍ഡ്രിങ്ക്സും മറ്റും കഴിച്ചിരുന്ന ചീരുവിനു ഒരു മിഠായിക്ക് പോലും വകയില്ലാതായി. നിരാശനായ ചീരു ഒരു പോംവഴി ആലോചിച്ചു നടക്കുമ്പോഴാണ് നാട്ടിലെ ഒരു കടയില് നിന്നും ടെലിവിഷന് വാര്‍ത്ത ശ്രദ്ധിക്കാനിടയായത്. അതുവരെ boy, girl, box തുടങ്ങിയ ചെറിയ ചെറിയ ഇംഗ്ലീഷ് വാക്കുകള് പോലും പഠിച്ചിട്ടില്ലാത്ത ചീരു അന്നത്തോടെ ‘blackmail’ എന്താണെന്നു അര്‍ത്ഥവും വിശദീകരണവും പഠിച്ചു.\nഒരു കൈ നോക്കാമെന്നു തീരുമാനിച്ച ചീരു പിറ്റേന്ന് സ്കൂളില് വന്ന കിച്ചുവിനോട് പത്ത് രൂപ ആവശ്യപ്പെട്ടു. എത്ര കൈമലര്‍ത്തിയിട്ടും സമ്മതിക്കാത്ത ചീരുവുമായുള്ള സൌഹാര്‍ദ്ദം നഷ്ടപ്പെടരുത് എന്നു കരുതി കിച്ചു അന്നാദ്യമായി ഉപ്പയുടെ പോക്കറ്റില് നിന്നും പത്ത് രൂപ മോഷ്ടിച്ച് ചീരുവിനു കൊണ്ടുവന്നുകൊടുത്തു. ഉപ്പ ഗള്‍ഫില് നിന്നും കൊണ്ടു വന്ന ചില്ലറ സാധനങ്ങളും കൂടി കൊടുത്ത് അവന് ചീരുവിനെ സമാധാനിപ്പിച്ചു. ചീരു ഇതൊരു പതിവാക്കി. കിച്ചു മോഷണവും പതിവാക്കേണ്ടി വന്നു. മെല്ലെ, മെല്ലെ ചീരു ഒരു പാരയായി മാറുന്നതായി കിച്ചുവിനു തോന്നിത്തുടങ്ങി. ചീരുവിന്റെ വഴിവിട്ട ആവശ്യങ്ങള്‍ക്ക് മുന്‍പില് അവന് പ്രതിരോധിച്ചു നില്‍ക്കാന് നോക്കി. ചീരു ഒതുങ്ങിയില്ല എന്നു മാത്രമല്ല വിവിധ ഭീഷണികളുമായി അവന് കിച്ചുവിനെ പ്രതിസന്ധിയിലാക്കി. ഞാന് ചോദിക്കുന്നത് എങ്ങനെയെങ്കിലും കൊണ്ടുവന്നുതന്നില്ലെങ്കില് നീ മുമ്പ് ചെയ്തിരുന്നതെല്ലാം എരിവും, പുളിയും ചേര്‍ത്ത് ഉപ്പയോട് വെളിപ്പെടുത്തുമെന്ന് ചീരു കിച്ചുവിനെ ഭീഷണിപ്പെടുത്തി.\nകിച്ചുവിന്റെയും ചീരുവിന്റെയും സൌഹ്യദം ക്രമേണ ശത്രുതയിലേക്കു നീങ്ങി. കിച്ചു പ്രതിരോധം ശക്തമാക്കി, ചീരു പുതിയ ഭീഷണികള് ഇറക്കാനും തുടങ്ങി. ഇവരുടെ സൌഹാറ്ദ്ദത്തില് അസൂയ പൂണ്ടിരുന്ന സഹപാഠികള് പലരും ഈ അവസരം മുതലെടുത്ത് ഇരുപക്ഷത്തായി ചേര്‍ന്ന് പ്രശ്നം സങ്കീറ്ണ്ണമാക്കി. ചിലര് സ്കൂള് ചുമരിലും, തെങ്ങിന്മേലും മറ്റും ഇവരെക്കുറിച്ച് എഴുതി വെക്കാന് തുടങ്ങി. ചിലര് പേപ്പറുകളില് എഴുതി നോട്ടീസാക്കി പ്രചരിപ്പിച്ചു. മൊബൈല് ഫോണ് ഉപയോഗിക്കുന്നവര് SMS പ്രചരിപ്പിക്കാന് തുടങ്ങി.\n‘നീ പെണ്‍കുട്ടികള്‍ക്ക് ഐസ്ക്രീം വാങ്ങിക്കൊടുക്കാറുണ്ടെന്നു ഞാന് ഉപ്പയോടു പറയും’ എന്ന ചീരുവിന്റെ ഭീഷണിക്കു മുമ്പില് കിച്ചു പാടെ അമ്പരന്നു. സ്കൂളിലും വീട്ടിലും നാട്ടിലുമുള്ള തന്റെ വിലയിടിക്കാന് പോകുന്ന ഈ വെളിപ്പെടുത്തലിനെ തടുക്കാന് കിച്ചുവും കൂട്ടുകാരും തലപുകഞ്ഞാലോചിച്ചു. സഹപാഠികളില് ചിലരുടെ മധ്യസ്ഥ ശ്രമങ്ങള്‍ക്കും ഫലം കാണാനായില്ല.\nനാളെ വൈകിട്ട് സ്കൂള് വിട്ടാല് ഏവരെയും ഞെട്ടിക്കുന്ന ‘ബോംബ്’ പൊട്ടിക്കുമെന്ന് പ്രസ്താവിച്ച ചീരു സ്കൂളിനടുത്ത കുളക്കരയിലെ പ്ലാവിന് ചുവട്ടില് ‘പത്രസമ്മേളനം; പ്രഖ്യാപിച്ചു. ഗത്യന്തരമില്ലാതെ കിച്ചു ഉപ്പയോട് എല്ലാം തുറന്ന് പറയാന് തീരുമാനിച്ചു. രാത്രി ഭക്ഷണം കഴിച്ച ശേഷം കരഞ്ഞു കൊണ്ട് കിച്ചു എല്ലാം ഉപ്പയോട് തുറന്നു പറഞ്ഞു. പ്രശ്നത്തെ വിശദമായി പഠിച്ച ഉപ്പ അവനെ സമാധാനിപ്പിച്ചു. ‘മോന് ‘വഴിവിട്ട്‘ ചെയ്തത് പലതും തെറ്റാണെങ്കിലും ഇപ്പോള് ബോധ്യമായി തിരുത്തിയല്ലോ, ഇനി തെറ്റ് ആവര്‍ത്തിക്കരുത്' എന്നെല്ലാം പറഞ്ഞ് ഉപ്പ അവനെ ആശ്വസിപ്പിച്ചു.\nആത്മധൈര്യം വീണ്ടെടുത്ത കിച്ചു പിറ്റേന്ന് വൈകുന്നേരത്തെ ചീരു പ്രഖ്യാപിച്ച പത്രസമ്മേളനത്തിന് മുമ്പ് തന്നെ ഉച്ചഭക്ഷണ സമയത്ത് സ്പെഷ്യല് സമ്മേളനം വിളിച്ച് ചീരുവിനെ കുറിച്ച് പലതും വെളിപ്പെടുത്തി. ചീരു എന്നില് നിന്നുതന്നെ കാശ് പറ്റി എന്നെ നശിപ്പിക്കുകയായിരുന്നുവെന്നും, എന്നെ തല്ലിക്കാന് അവന് കുട്ടികളെ ഏറ്പ്പാടാക്കിയിരുന്നുവെന്നും അവന് മോശക്കാരനാണെന്നും ഇനി ഞാന് അവനെ ‘വഴിവിട്ട്’ സഹായിക്കില്ലെന്നും തുറന്നടിച്ചു. വൈകിട്ട് ചീരുവും ചിലത് വെളിപ്പെടുത്തി. തുടര്‍ന്നു വെളിപ്പെടുത്തലുകളുടെ ഒരു ശ്യംഖല തന്നെ അരങ്ങേറി.\nബന്ധുക്കള് തമ്മില് കലഹിക്കുന്നതില് സന്തോഷിച്ച സഹപാഠികളില് പലരും ഇത് ഏറ്റു പിടിച്ചു. ‘വഴിവിട്ട്’ ചെയ്തവ എന്തൊക്കെയാണെന്ന് വിശദീകരിക്കണമെന്നായി ചിലറ്. പ്രശ്നം ലൈവ് ആയി തന്നെ നിലനിര്‍ത്താന് എല്ലാവരും അവര്‍ക്കാവുന്നതിലധികം ചെയ്തുകൊണ്ടിരിക്കുകയാണ് . ക്ലാസിലെ പാഠങ്ങളും മറ്റും പഠിക്കാത്ത കുട്ടികളടക്കം എലാവര്‍ക്കുമിപ്പോള് ബ്ലാക്ക്മെയില്, ഗൂഡാലോചന, സ്വാധീനിക്കല്, വെളിപ്പെടുത്തല്, വഴിവിട്ടത്, ബോംബ് തുടങ്ങിയവയെക്കുറിച്ച് ഉപന്യാസം തന്നെ എഴുതാനറിയാം.\nലീവ് കഴിഞ്ഞ് ഗള്‍ഫിലേക്ക് മടങ്ങേണ്ട ദിവസം രാവിലെ ചാനലുകള് മറിക്കുന്നതിനിടെ കിച്ചുവിന്റെ ഉപ്പ ആത്മഗതം ചെയ്തു; ‘ബ്ലാക്മെയിലും, ഗൂഡാലോചനയുമൊന്നുമിപ്പോള് സിനിമയിലും, സീരിയലിലുമൊന്നുമല്ല സമ്പൂര്‍ണ്ണ വാര്‍ത്താചാനലുകളിലും സുലഭം. നാടകമേ ഉലകം...!'\nപിന് അറിയിപ്പ് : കഥയും കഥാപാത്രങ്ങളും സാങ്കല്‍പികം മാത്രം.\nPosted by മുജീബ് റഹ്‌മാന് ചെങ്ങര at 3:05 AM\nMalporakkaaran February 5, 2011 at 3:48 AM\nകിച്ചു -ചീരു സിന്ദാബാദ് !\nabu_abdulbasith(Mohd kakkodi) February 5, 2011 at 3:56 AM\nനീ പെണ്‍കുട്ടികള്‍ക്ക് ഐസ്ക്രീം വാങ്ങിക്കൊടുക്കാറുണ്ടെന്നു ഞാന് ഉപ്പയോടു പറയും’ എന്ന ചീരുവിന്റെ ഭീഷണിക്കു മുമ്പില് കിച്ചു പാടെ അമ്പരന്നു. സ്കൂളിലും വീട്ടിലും നാട്ടിലുമുള്ള തന്റെ വിലയിടിക്കാന് പോകുന്ന ഈ വെളിപ്പെടുത്തലിനെ തടുക്കാന് കിച്ചുവും കൂട്ടുകാരും തലപുകഞ്ഞാലോചിച്ചു. സഹപാഠികളില് ചിലരുടെ മധ്യസ്ഥ ശ്രമങ്ങള്‍ക്കും ഫലം കാണാനായില്ല.............\nപാവം കിച്ചു ഇങ്ങിനെ ഒരു പുലിവാല് ഉണ്ടാകും എന്ന് കരുതി കാണില്ല പാവം .............\nPrinsad February 5, 2011 at 3:57 AM\nവര്‍ത്തമാന കാല സംഭവവികാസങ്ങള് പുതു തലമുറയെ എത്രമാത്രം സ്വാധീനിക്കുന്നു എന്നും. ദൃശ്യമാധ്യമങ്ങളില് വാര്‍ത്തകള് പോലും നമ്മുടെ കുഞ്ഞുങ്ങളെ കാണിക്കാന് പറ്റാത്ത അവസ്ഥയാണ്. ക്രൈം എഫ് ഐ ആറും ന്യൂസ് അവറുകളും കൂടി കേരള പൊതുമനസ്സിനെ രോഗാതുരമാക്കി.\nഈ പോസ്റ്റിലെ മറ്റൊരു കോണിലൂടെ നിരീക്ഷിക്കുമ്പോള് വര്‍ത്തമാന കാല വാര്‍ത്താ കോലാഹലങ്ങളിലെ കഥയില്ലായ്മ വളരെ ഭംഗിയായി കോറിയിട്ടു. മാധ്യമങ്ങള്‍ക്കും നാട്ടാര്‍ക്കും താല്പര്യം ചീരു വിളബിയ എരിവും പുളിയും സമാസമം ചേര്‍ത്ത വിഭവത്തിന് തന്നെ..\nതാങ്കളുടെ തനത് ചെങ്ങര ശൈലി ഇതിലും പ്രതിഫലിക്കുന്നുണ്ട്. കോമുണ്ണിക്ക് ശേഷം ഒത്തിരി ചിരിപ്പിക്കുകയും ചിന്തിപ്പിക്കുകയും ചെയ്ത താങളുടെ പോസ്റ്റ്... ആശംസകള്...\nsayyid muhammad musthafa February 5, 2011 at 4:36 AM\nsayyid muhammad musthafa February 5, 2011 at 4:44 AM\nമഞള്‍നിലാവ് February 5, 2011 at 4:44 AM\nVery loving story withareality touch of moving society. It recalls the brain of human being to the lines of Holly Quran that don't provide money to those who have not grown up to handle money carefully. Expecting more from your Chengara style.\nsayyid muhammad musthafa February 5, 2011 at 4:47 AM\nGood Good And Good. Congratulations for Your New Movement .Congratulations for Nuha's Uppa. Please Impliment This Ability In Islamic Dawa And Again All\nelayoden February 5, 2011 at 5:20 AM\nവര്‍ത്തമാന സംഭവ വികാസങ്ങള് വളരെ സരസമായി അവതരിപ്പിച്ചു. കിച്ച്ചുമോന്റെയും ചീരുവിന്റെയും പത്രസമ്മേളനങ്ങള് ഇന്ന് ചാനലുകള് ആഘോഷിക്കുകയാണല്ലോ..\nപുതിയൊരു കോണില് കാര്യങ്ങള് അവതരിപ്പിച്ചു. ആശംസകള്..\nമുജീബ് റഹ്‌മാന് ചെങ്ങര February 6, 2011 at 12:46 AM\nസമകാലികം എഴുതാറില്ലെങ്കിലും ബന്ധങ്ങള് ബന്ധനങ്ങളായി മാറുന്ന, ആദര്‍ശവും, സംസ്കാരവും പന്തു പോലെ തട്ടുന്ന, ചാരപ്രവര്ത്തനവും, ബ്ലാക്ക് മെയിലും, ഗൂഡാലോചനയും, ഇകഴ്ത്തലും മറ്റും മറ്റും രാഷ്രീയ പ്രവര്‍ത്തനവും, മാധ്യമ ധര്‍മ്മവുമായി മാറുന്ന പൊറാട്ട് നാടകങ്ങള് കാണുമ്പോള് മനസ്സിലുണ്ടായ സങ്കേതം ഈ രീതിയിലായിപ്പോയതാണ്. ആരെയും പ്രത്യേകം പുകഴ്ത്താനോ ഇകഴ്ത്താനോ ഉദ്ദേശിച്ചല്ല, കാടടച്ചു വെടി വെച്ചതാണ്.\nവന്നവര്‍ക്കും, വായിച്ചവര്‍ക്കും ആശംസിച്ചവര്‍ക്കുമെല്ലാം നന്ദി.\nNelson Souzza February 6, 2011 at 6:38 AM\nALVARO February 6, 2011 at 7:30 AM\nayyopavam February 6, 2011 at 9:37 PM\nസമകാലിക സംഭവങ്ങളുടെ ഒരു നേരെയുത് എന്ന് മാത്രം പരയാവുന്നതിലും അപ്പുറത്തേക്ക് ഇതില് ഞാന് കാണുന്ന ആശങ്ക മറ്റൊന്നാണ് ഞാനൊക്കെ സ്കൂളില് പഠിക്കുന്ന കാലത്ത് എല്ലാവരും പറയും പത്രം വായിക്കണം വായിക്കണം എന്ന് അന്ന് അതില് നിന്ന് ഒരുപാട് ഗുണ ഗണങ്ങള് ഉണ്ടായിരുന്നു പക്ഷെ ഇന്ന് നമ്മള് നമ്മുടെ കുട്ടികള്‍ക്ക് പത്രം വയാനെയെ വാര്‍ത്താ വീക്ഷണങ്ങളെ ഒക്കെ കാണുന്നതിനെയും അറിയുന്നതിനെയും വിലക്കേണ്ടി വരുമോ?\nAreekkodan | അരീക്കോടന് February 6, 2011 at 10:19 PM\nഇത് ഒരു കൊട്ട് കൂടി ആണല്ലോ മുജീബേ?\nM.T Manaf February 6, 2011 at 11:22 PM\nFAYAS February 7, 2011 at 10:28 PM\nkadha nannayi...samoohathinte samskarika apajayam sankalpika kadha pathrangaliloode varachu katti,..cheeruvinteyum kochuvinteyuum abhyasangal ippozhum varthakal "srishttikkunna" puthiya madhyam dharmakkar kondadikkondirikkunnu.....\nFAYAS February 7, 2011 at 10:30 PM\npazhaya "sarpam" enna kadha ormayundo....\nathinte remake onnu try cheythu koode......?\nമുജീബ് റഹ്‌മാന് ചെങ്ങര February 8, 2011 at 12:54 AM\nകണ്ടോ ? വിഷയം ഐസ് ക്രീമായപ്പോള് പടിഞ്ഞാരുകാര്‍ക്കും മലയാളം തിരിയും. നെല്സനും, അല്‍വരോയും വന്നു പോയത് കണ്ടില്ലേ?\n@ ayyopavam : പത്രങ്ങള്‍ക്കും ചാനലുകള്‍കും എല്ലാം ഒരു സെന്‍സര്‍ഷിപ് വീട്ടില് വെക്കേണ്ടി വരും. അല്ലെ ? \n@ Areekkodan : എല്ലാവരും കൊട്ടിയിടത്ത് നമ്മളും ഒരു കൊട്ട്.\n@ M T : എന്തെരോ... ഏത്.\n@ ആ 'സര്‍പ്പം' ഒന്ന് അയചു തരാമോ ?\nSalam February 10, 2011 at 10:43 AM\nനല്ല പോസ്റ്റ് തന്നെ. ഒരുപാട് പേര്‍ക്ക് കൊള്ളുന്നുണ്ട്


യുക്രെയ്ൻ വിമാനം വീഴ്ത്തിയത് റഷ്യൻ മിസൈലുകൾ പ്രയോഗിച്ച്: സ്ഥിരീകരിച്ച് ഇറാൻ - Janayugom Online\nയുക്രെയ്ൻ യാത്രാവിമാനം ടെഹ്റാനിൽ വെടിവെച്ചിട്ടത് റഷ്യൻ മിസൈലുകൾ പ്രയോഗിച്ചാണെന്ന് ഇറാൻ വ്യക്തമാക്കി. റഷ്യൻ നിർമിത ടോർ എം1 ഉപരിതല മിസൈലുകൾ ഉപയോഗിച്ചാണ് യുക്രെയ്ൻ വിമാനം തകർത്തത്. സംഭവത്തിൽ അന്വേഷണം നടത്തിയശേഷം പ്രസിദ്ധപ്പെടുത്തിയ പ്രാഥമിക റിപ്പോർട്ടിലാണ് ഇറാൻ ഇക്കാര്യം സ്ഥിരീകരിച്ചത്.\nരണ്ടു മിസൈലുകളാണു പ്രയോഗിച്ചത്. അമേരിക്കയുടെ ക്രൂസ് മിസൈലാണെന്നു തെറ്റിദ്ധരിച്ചാണ് യുക്രെയ്ൻ വിമാനത്തിനു നേർക്ക് ആക്രമണം നടത്തിയതെന്നു നേരത്തെ ഇറാൻ സമ്മതിച്ചിരുന്നു. കഴിഞ്ഞ ജനുവരി 8 നു ടെഹ്റാനിൽനിന്നു പറന്നുയർന്ന ഉടനെയാണു 176 പേരുമായി വിമാനം മിസൈലേറ്റു വീണത്.


ബിനോയ്ക്കെതിരായ ആരോപണത്തിൽ സഭയിൽ ഉള്ളവർക്ക് പങ്കില്ല, പ്രതിപക്ഷം രാഷ്ട്രീയ മുതലെടുപ്പിന് ശ്രമിക്കുന്നു: പിണറായി വിജയൻ | Webdunia Malayalam\nബിനോയ്ക്കെതിരെ കേസ് ഇല്ലെന്ന് ന്യായികരിച്ചതെന്തിനെന്ന് ദേശീയ നേതൃത്വം, വലഞ്ഞ് സംസ്ഥാന നേതൃത്വം\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകൻ ബിനോയ് കോടിയേരിയുടെ ദുബായ് കേസ് വിഷയം നിയമസഭയെയും പ്രക്ഷുബ്ധമാക്കി. വിഷയത്തിൽ അടിയന്തര പ്രമേയത്തിന് നോട്ടീസ് നൽകിയ പ്രതിപക്ഷം നിയമസഭയിൽ ബഹളംവച്ചു. സിപിഎം സംസ്ഥാന സെക്രട്ടറിയുടെ മകനെതിരായ ആരോപണങ്ങൾ സഭയിൽ ചർച്ച ചെയ്യണമെന്ന് പ്രതിപക്ഷം ആവശ്യപ്പെട്ടു.\nപ്രതിപക്ഷത്തിന്റേത് രാഷ്ട്രീയ മുതലെടുപ്പിനുള്ള നീക്കമാണെന്ന് മുഖ്യമന്ത്രി പിണറായി വിജയൻ സഭയിൽ പറഞ്ഞു. ബിനോയ്ക്കെതിരെ ഉയർന്നി‌രിക്കുന്ന ആരോപണത്തിൽ കഴമ്പില്ലെന്നും മുഖ്യമന്ത്രി സഭയിൽ അറിയിച്ചു. രാഷ്ട്രീയ മുതലെടുപ്പിണ് ശ്രമിക്കുകയാണ് പ്രതിപക്ഷം. ആരോപണത്തിൽ അവർ തന്നെ മറുപടി നൽകി കഴിഞ്ഞുവെന്നും മുഖ്യമന്ത്രി അറിയിച്ചു.\nബിനോയ്ക്കെതിരെ ഉയർന്നിരിക്കുന്ന ആരോപണത്തിൽ സഭയിൽ ഉള്ളവർക്കാർക്കും പങ്കില്ല. കേരളത്തിലോ ഇന്ത്യയിലോ തീർക്കാവുന്ന കേസല്ല ഇത്. പാർട്ടിയേയും പാർട്ടി സെക്രട്ടറിയേയും വിവാദത്തിലേക്ക് വലിച്ചിഴയ്ക്കുകയാണ്. ആരോപണത്തിൽ അന്വെഷണമില്ലെന്ന മുൻ നിലപാടിൽ തന്നെ ഉറച്ച് നിൽക്കുകയാണ് മുഖ്യമന്ത്രിയും സർക്കാരും.\nകോടിയേരി ബാലകൃഷ്ണൻ Binoy\nകവി കുരീപ്പുഴ ശ്രീകുമാറിനെതിരായ ആക്രമണത്തിൽ പൊലീസ് അന്വേഷണ്മ് ഊർജ്ജിതമാക്കിയിരിക്കുകയാണ്. ...\nഅപകടത്തിൽ മരിച്ച ആരാധകന്റെ കുടുംബത്തിന് കൈത്താങ്ങായി മമ്മൂട്ടി!\nവാഹന അപകടത്തിൽ മരണപ്പെട്ട ആരാധകന്റെ അനിയന്റെ മുഴുവൻ പഠന ചിലവും ഏറ്റെടുത്ത് മമ്മൂട്ടി. ...


Quaden Bayles – തോറ്റുതരാന് ഇനിയിവന് ഒട്ടും മനസ്സില്ല; റഗ്ബി ടീമിനൊപ്പം മൈതാനത്തിലേക്ക് ക്വാഡന് – Moviejox\nHome / WORLD / CURRENT AFFIARS / Quaden Bayles – തോറ്റുതരാന് ഇനിയിവന് ഒട്ടും മനസ്സില്ല; റഗ്ബി ടീമിനൊപ്പം മൈതാനത്തിലേക്ക് ക്വാഡന്\nadmin February 22, 2020\tCURRENT AFFIARS, Education, Feature, Uncategorized Leaveacomment 427 Views\nഡ്വാര്‍ഫിസം എന്ന അപൂര്‍വ ജനിതകാവസ്ഥയുടെ പേരില് പരിഹാസം ഏറ്റുവാങ്ങേണ്ടി വന്ന ക്വാഡന് റഗ്ബി ലീഗിലെ താരമായി\nഉയരം കുറഞ്ഞതിന്റെ പേരില് സുഹൃത്തുക്കളുടെ കളിയാക്കലിന് സ്ഥിരം വിധേയനാവുന്ന ക്വാഡന് എന്ന ഒമ്പതുവയസ്സുകാരന് അമ്മയോട് തന്നെ കൊന്നുതരുമോ എന്നു ചോദിക്കുന്ന ദൃശ്യങ്ങള് വൈറലായിരുന്നു. ബോഡിഷെയിമിങ്ങിന്റെ ഏറ്റവും ഹൃദയം തകര്‍ക്കുന്ന അവസ്ഥയാണ് വീഡിയോയില് കണ്ടത്. ഓസ്ട്രേലിയയിലെ ബ്രിസ്ബെയ്നില് നിന്നുള്ള യരാക ബെയ്ല്‍സ് എന്ന അമ്മയാണ് മകന് ക്വാഡന് ‘മരിക്കാനായി എനിക്ക് ഒരു കയര് തരുമോ’ എന്നുചോദിക്കുന്ന വീഡിയോ സാമൂഹിക മാധ്യമത്തില് പങ്കുവെച്ചത്. നിമിഷങ്ങള് കൊണ്ട് വൈറലായ ഈ ദൃശ്യങ്ങള് അക്ഷരാര്‍ഥത്തില് ഹൃദയം തകര്‍ക്കുന്നതായിരുന്നു.\nകരയുന്ന ക്വാഡനല്ല, ഓസ്ട്രേലിയയിലെ ദേശീയ റഗ്ബി ടീമിന്റെ കൈപിടിച്ച് ഫീല്‍ഡിലേക്ക് ചിരിയോടെ എത്തിയ ക്വാഡനാണ് ഇപ്പോഴത്തെ താരം. വീഡിയോ വൈറലായതോടെ നാഷനല് റഗ്ബി ലീഗിന്റെ ഇന്‍ഡിജനസ് ഓള് സ്റ്റാര്‍സ് ടീമിനെ ഫീല്‍ഡിലേക്ക് നയിക്കാനായി ക്വാഡന് അവസരം ലഭിക്കുകയായിരുന്നു. ഗോള്‍ഡ് കോസിലെ മൈതാനത്തെത്തിയ ക്വാഡനെ നിറഞ്ഞ കയ്യടികളോടെയാണ് കാണികള് വരവേറ്റത്. ഡ്വാര്‍ഫിസം എന്ന അപൂര്‍വ ജനിതകാവസ്ഥയാണ് ക്വാഡന്റെ ഉയരക്കുറവിനു കാരണം.\nഇപ്പോഴിതാ കുഞ്ഞു ക്വാഡനു വേണ്ടി നാനാഭാഗത്തു നിന്നുമുള്ളവരുടെ മാനസിക പിന്തുണയ്ക്കൊപ്പം സാമ്പത്തിക സഹായങ്ങളുടേയും പ്രവാഹമാണ്. യുഎസിലെ കൊമേഡിയനായ ബ്രാഡ് വില്യംസ് തുടങ്ങിയ ഫണ്ട് റെയ്സിങ് രണ്ടു കോടിയോളം രൂപയാണ് ക്വാഡനു വേണ്ടി സ്വരൂപിച്ചത്…….\nTags australia boy quaden bayles\nPrevious ഫ്രാങ്കോ മുളയ്ക്കലിനെതിരെ വീണ്ടും ഒരു കന്യാസ്ത്രീയുടെ ലൈംഗീകാരോപണം; മഠത്തില് വച്ച് കടന്നു പിടിച്ചെന്നും\nNext ഇനിയെങ്കിലും വാവ സുരേഷ്, താൻ ചെയ്യുന്നമണ്ടത്തരങ്ങള് തിരിച്ചറിയണം: ഡോക്ടറുടെ കുറിപ്പ്